Ravee ge loabee ge vahburaai Rishmy ge vaahaka!\nރަވީގެ ލޯބީގެ ވައްބުރާއި ރިޝްމީގެ ވާހަކަ!\nއާޓިސްޓިކް ފިލްމް ހަދަން އިސްކަން ދޭންޖެހޭ\nފިލްމް އިންޑަސްޓްރީ ވަނީ ލާރިޔާ ހެދި ހަލާކުވެފައި\nއޭނާގެ އާ ފިލްމް ވިޝްކާ ތަފާތުވާނެ ކަމުގެ ޔަގީންކަންދޭ\nރަވީ ފާރޫގޭ ބުނެފި ނަމަ، އެންމެ ފުރަތަމަ ވެސް ހަނދާނަށް އަންނަނީ ހައިރާންކޮށްލާނެ މާ މޮޅު ޑާންސް ސްޓެޕްތަކެކެވެ. އޭނާ ފިލްމީ ދާއިރާއަށް ތައާރަފްވެ، އާންމުންގެ މެދުގައި ނުހަނު މަގުބޫލްކަން ހޯދީ ވެސް އިންޑަސްޓްރީގެ އެންމެ މޮޅު ޑާންސާގެ ގޮތުގަ އެވެ. މިހާރު އޭނާ އަކީ އެ އިންޑަސްޓްރީގެ އެކްޓަރެއްގެ އިތުރުން ކާމިޔާބު ފިލްމްތަކެއްގެ ޑައިރެކްޓަރެކެވެ. އެ ހުރިހާ ކަމަކާ އެކު، ހަމަ ޔަގީނުން ވެސް އޭނާ އަކީ އިންޑަސްޓްރީގައި ހުރި އެންމެ "ކޮންޓްރަވާޝަލް" މީހާއަށް މި ވަނީ ބަދަލުވެފަ އެވެ.\nދާއިރާގެ އެކި ތަރިންނާ އެކު އޭނާ ކުރިއަށް ގެންދިޔަ ލޯބީގެ ގުޅުންތަކުން ފެށިގެން ގޮސް، އިންޑަސްޓްރީގެ ބޮޑެތި ޕްރޮޑިއުސަރުންނާއި ޑައިރެކްޓަރުން އަދި އެހެން ވެސް ފަންނީ މީހުންނާ އޭނާއާ ދެމެދު މި އޮތް ގުޅުންތައް ވެސް ވެއްޓި، ތާށިވެފައި ވަނީ، ހޫނު ސުވާލުތަކެއްގެ ތެރޭގަ އެވެ. އިންޑަސްޓްރީގެ އެއް ބަޔަކު އޭނާއަށް އިންތިހާއަށް ނަފްރަތު ކުރި ނަމަވެސް، ބައެއް ބަތަލާއިންގެ ލޯބި ހޯދަން ރަވީއަށް އެއީ އެއްވެސް ކަމެއް ނޫނެވެ. މިއީ މި ކުޅަދާނަ ފަންނާނުގެ ހަޔާތުގެ ދަތުރުގެ މި ވާހަކަތައް ކިތަންމެހާ ވެސް ޝައުގުވެރި އެވެ.\n"ޔާރާ" އާއިލާގެ ކުޅަދާނަ ބަތަލާ، ރިޝްމީއާ އެކު ރަވީ، ފެށި ލޯބި، ބަދަލުވެފައި މި ވަނީ ހަގީގީ ފިލްމަކަށެވެ. މި ދެ ޖޯޑް އެކީގައި ލީޑްރޯލަކުން ފެންނަ ފިލްމް، "ވިޝްކާ" އަކީ މި ދެ ތަރީންގެ ލޯބީގެ ހަދިޔާއެއް ހެއްޔެވެ؟ މިކަހަލަ އެތައް ޝައުގުވެރި، ވާހަކަތަކެއް އަވަސް ވީކެންޑް އިންޓަވިއުގެ ތެރެއިން އާންމުންނަށް މިފަހަރު ދޫކޮށްލާ ފަންނާނަކީ ރަވީ އެވެ. މި އިންޓަވިއުގައި އޭނާ ނުދައްކާ ވާހަކަ އެއް ނެތެވެ. އެނގެން ބޭނުންވެފައި އޮތް ޝައުގުވެރި އެތައް ވާހަކަތަކަކާ އެކު އޭނާގެ ހޫނު ބަހުގެ ހަމަލާތަކެއް ރައްދުވާ ބަޔަކު ވެސް އެބަ ތިއްބެވެ. ތިރީގައި މި އޮތީ ރަވީގެ އެ ޝައުގުވެރި، އަދި މިހާތަނަށް އޭނާ ނުދައްކާ ހުރި ކިތަންމެ ވާހަކައެކެވެ.\nއެންމެ ފުރަތަމަ އަހަރެމެންނަށް ރަވީ އެނގުނީ ޑާންސްކުރާ ޒުވާނެއްގެ ގޮތުގައި. އޭގެ ފަހުން މިހާރު ވަރަށް ގިނަ އަހަރުވެއްޖެ. ރަވީގެ ކެރިއަރު ވެސް ވަރަށް ބޮޑަށް ބަދަލުވެއްޖެ. ފަންނާނެއްގެ ގޮތުގައި މިއަދު އާދެވިފައި ހުރި ހިސާބުން ނުވަތަ މިއަދު ތިހިރަ ހިސާބު ސިފަކުރާނީ ކިހިނެތް؟ ފާޑަކަށް ބުނަނީ ނަމަ، މި ދާއިރާގައި، "އިވޮލިއުޝަން އޮފް ރަވީ" ކިޔާލަ ދީބަލަ؟\nމީހާގެ ކެރެކްޓާއަކަށް މާކަބޮޑު އިވޮލިއުޝަނެއް ނާދޭ. ފެށުނު ހިސާބު ހަނދާން އެބަ ހުރި. އަދިވެސް އެނގޭ އެ ހިސާބަށް ދާން. މަސައްކަތަށް ބަލައިފިއްޔާ މި އިވޯލްވެގެން މި އައިއިރުގައި އެއްޗިހިތަކެއް ދަސްވެގެން ދިޔަ. އެންމެ ފުރަތަމަ އައިނުން ނެށުމުން ކޮރެއާގްރާފް ކުރުމުން ދެން މިދިޔައީ އެޑިޓިން އަށް، އޭގެ ފަހުން ޑައިރެކްޓަރަކަށް. އޭގެ ފަހުން އަދި ޕްރޮޑިއުސަރަކަށް. އަދިވެސް ދެވެންވާ ހިސާބަށް ނުވެއް ދެވޭ. މީހާގެ މަސައްކަތަަށް ބަލާއިރު އެއް މަސައްކަތަށް ފަހު އަނެއް މަސައްކަތް މި އަންނަނީ ކޮލިޓީވަމުން. އެއީ އަނެއްހެން މީހާއަށް ކުރިއެރުންތަކެއް ލިބިއްޖެ. މީހާގެ އަމިއްލަ ޝެލްފަށް. އަދި އާންމުންނަށް ނުފެނުނަސް ވެސް. އަމިއްލަ މީހާއަށް އޭތި ފާހަގަކޮށްލެވޭ.\nރަވީއަށް މިދާއިރާގައި މި އޮތީ ހަމަ ރަނގަޅު ކާމިޔާބީތަކެއް ލިބިފައި. އެއީ ކަން ނޭނގެ ހަގީގަތަކީ ވެސް. މި ދާއިރާގައި ތިހާ ހިސާބަށް އާދެވިފައި ހުރި އިރު، ރަވީ އަމިއްލައަށް ގަބޫލު ކުރަންތަ ކާމިޔާބު މަސައްކަތްތަކެއް ކުރެވުނު ކަމަށް؟ ބެލުންތެރިންނަށް ރަނގަޅު ޕްރޮޑަކްޓްތަކެއް ގެނެސް ދެވުނު ކަމަށް ބުނާ އިރު، މި ދާއިރާގައި އެންމެ ބޮޑު ކާމިޔާބުގެ ގޮތުގައި ރަވީ ދެކެނީ ކޮން ކަމެއް؟\nކާމިޔާބު ސިފަކުރާނީ ދެގޮތަކަށް. އެއް ގޮތަކީ ފައިނޭންޝަލީ ނޫނީ ފިޒިކަލީ އެކްލެއިމްތޯ އެގޮތަށް ބަލާއިރު ކުރި ހުރިހާ މަސައްކަތައް ވެސް އިރާދަކުރެއްވީތީ އެކްލެއިމްޑް މަސައްކަތް ކުރެވިފައި ހުރީ. ފައިސާއެއް ނުލިބޭ. ނެސީ އިރުވެސް ފައިސާއެއް ނުލިބޭ. އޭރުވެސް ގާތްގަނޑަކަށް 90 ޕަސެންޓް އެއީ ހަމަ ފްރީކޮށް ކޮށްފައި ހުރި މަސައްކަތް. އެކި ޝޯތަކަށް ވެސް އެ ހުރީ ފްރީކޮށް އަރާފައި. ޑައިރެކްޝަން ސައިޑްގައި ދެން އެ އިންނަ ސެލަރީއެއް ލިބޭނެ. އެކަމަކު ފިލްމެއް ޕްރޮޑިއުސްކޮށްގެން މި ކުރެވުނު އެއްވެސް މަސައްކަތަކުން ލާރިއެއް ނުލިބޭ. އެކަމަކު ހަމަ ކްރިޓިކަލީ އެކްލެއިމްޑް. އެގޮތަށް ކާމިޔާބު. ފައިސާއެއް ނުލިބޭ.\nކާމިޔާބަކީ ހަމަ ދެ ގޮތަށް ވެސް ކާމިޔާބު އެއްޗެއް. މީގައި ފިލްމް ހެދުމަކީ އެއީވެސް ވަރަށް ބޮޑު އާޓެއް. އާޓްއަށް ޕެޝަންއެއް ހުންނަން ވާނެ. ފައިސާއަކަށް ނޫން ޕެޝަން ހުންނަންވީ. މިހާރު ގިނަ ފިލްމް އުފައްދާ ފަރާތްތަކުން ފުރަތަމަ އަހާނީ ކިހާވަރެއްހޭ ލިބޭނީ ތީން. ކިހިނެތްތޯ ތީތި ހަދާނީ. އެއިން އެއްވެސް ސުވާލެއް ނާދޭ. ކިހާވަރެއްތޯ ލިބެނީ. އެހެން ވެއްޖިއްޔާ އެއިނީ އެތިކަލީ މުޅި އެތި ނުބައިވެފައި. ފުރަތަމަ އައިނުން އާޓަށް ލޯބިކޮށްގެނޭ، އޭރުން އޭތި ރަނގަޅު ގޮތެއްގައި ބެލުންތެރިންނަށް ދެއްކޭނީ. އޭތި ފެނިގެން އޭތި އެކްލެއިމްޑް ވެގެން ދެން ފައިސާ ލިބިޖިއްޔާ އެ ކާމިޔާބުވީ.\nދެން މިހާރު ރަވީއޭ ކިޔާފައި އަބަދުވެސް ދެއްކޭނީ ފިލްމެއްގެ ވާހަކަ. ކޮންމެވެސް މޮޅު ފިލްމެއްގެ ވާހަކަ. މި ވަގުތު ދިވެހި ސިނަމާގައި ހުރި އެންމެ ކުޅަދާނަ ނުވަތަ އެންމެ މޮޅު ފިލްމު ޑައިރެކްޓަރަކީ ރަވީއޭ ބުނެފި ނަމަ ކީކޭ ބުނެލާނީ؟ ވަޓް ވުޑް ބީ ޔުއާ ރިއެކްޝަން ޓު ދެޓް؟\nއައި އޭމް ޓްރައިން މައި ބެސްޓޭ ޓްބީ ވަން. ޝުކުރިއްޔާއޭ! އޭނާގެ ޕާސްޕެކްޓިވް އިން އެންމެ މޮޅު ވެއްޖިއްޔާމުން ތެންކިޔޫ!\nއަސްލު ވެސް ޔޫ އާ ޑުއިން އަ ގްރޭޓް ޖޮބް. އެކަމަކު މި "ރަވީ ފެކްޓާ" އާއެކު ދިވެހި ސިނަމާ ވަރަށް ބޮޑަށް ބައިބައިވެގެން ގޮސްފައި އޮތް މަންޒަރު މި ފެންނަނީ. ދިވެހި ސިނަމާގެ އެންމެ ނުބައި ނުލަފާ އެކަކަށް ރަވީ މިއަދުވެފައި މި ވަނީ. ޔޫ ހޭވް ބީން ހޭޓެޑް ބައި މެނީ ފެލޯ ފިލްމްމޭކާސް. ފިލްމީ ދާއިރާގައި ބަޔަކު މީހުން ރުޅި އަންނަ މީހަކަށް ރަވީ ބަދަލުވީ ކީއްވެ؟ ބުނެވިދާނެތަ ރަވީގެ ކާމިޔާބީތައް ފެނި އެހެން ބައެއް މީހުން ހަސަދަވެރިވަނީއޭ؟\nއަސްލުގައި އަނެއްހެން ވެދާނެ. ރަވީ ގަބޫލު ކުރާ ގޮތުގައި ރަވީ އަކީ ޝެލްފިޝް މީހެއް. އެއްވެސް މީހެއްގެ އެއްޗެއް ނުލިބި ފޮތާއި އިންޓަނެޓާއި މީގެން މި ދަސްކުރީ. ދެން އަނެއް ގޮތަކީ އެ މީހުން މާ ލޯބިވަނީ. އެހެން ވީމާ ނެތްތާގަ ވެސް ރަވީގެ ވާހަކަ ދެއްކުން އެއީ، އާލާކުރުންތާ، ހަނދާން ކުރުންތާ! އަނެއްހެން އެއީ ރަނގަޅު ކަމެއް. ގޯސްކަމެއް ނޫން އެއީ. އެކަހަލަ މީހުން އެކަން ހަމަ ކުރިއަށް ގެންދަންވީ. ރަވީއާ އެއްވެސް މީހަކާ މައްސަލައެއް ނެތް.\nބުނެވިދާނެ އެ މީހުން އެކަން ކުރަނީ ހަސަދަވެރިވެގެންނޭ ވެސް. މިތަނުގައި އެބަތިއްބޭ ހަމަ ކެލިބާ ހުރި މީހުން. އެ މީހުން ހަމަ ފައިސާއާ ހެދި މޮޔަވެގެން ގޮހޭ، އަސްލުގައި ރަނގަޅު ޕްރޮޑަކްޓެއް ނަހަދަނީ. އެއަށް ދެން ޓްރައިކުރަންވީ ނޫންހޭ! ހަމަ އެބަ ތިއްބޭ ވަރަށް ސަކްސެސްފުލް ޕްރޮޑިއުސަރުން އެ މީހުން ކީއްވެ ހެއްޔޭ ހުސްމެލަ ޑްރާމާ ހަދަނީ. މެލަ ޑްރާމާ ވެސް ހަދަންވީ. އެކަމަކު އެހެން އެއްޗެއް ވެސް އެބަ ޖެހޭ އޯޑިއެންސަށް ދޭން. އެއަށް ކީއްވެބާއޭ އެ މީހުންގެ އިންޓަރެސްޓެއް ނެތީ. ކޮށްފަ ކީއްވެބާއޭ އެހެން ފިލްމްތައް މާކެޓް ކުރާ ވަރަށް އެ ފިލްމްތައް މާކެޓް ނުކުރަނީ. އާޓްހައުސް އެއްޗެކޭ އެއީ. އޭތި މާކެޓް ކުރާކަށް ނުޖެހޭނޭ. އެކަމަކު މާކެޓް ކުރަން ޖެހޭނެ. ފައިސާ ބޭނުންވަންޏާ. ދެން އެއަށް ފައިސާއެއް ނުލިބުނޭ މި ބުނަނީ. އެ ހެދުމުގެ ބޭނުމެއް ނެތޭ. އެހެން ވީމާ އެކަން ކުރަން އެބަ ޖެހޭ. އެކަހަލަ ކަންކަން ނުކުރެވުނީމާ ރަވީ ހެދި ދެ ފިލްމް އަނެއްހެން ބުނަންޏާ، އިނގިއްޔާ މިކޮއި ބައްޕަ ބައޭ ބައޭ އާ ދެން އަނެއްހެން ލާރިއެއް ނުލިބޭ. މީހުންނަށް ވަރަށް ކަމު ދިޔަ. މީހުންނޭ މި ކިޔަނީ ފިލްމް އަންޑަސްޓޭންޑްވާ މީހުން.\nނުވަތަ އެމީހުން ވެސް އެބުނާ ގޮތަށް ރަވީގެ އަމަލުތައް ވެސް މާ ގޯހީތަ؟ ނޫނީ ރަވީއަށް ވެސް އެހެން މީހުން ރުޅި އަންނަ ކަހަލަ ވިޔާ ނުދާ ކަންތައްތަކެއް ކުރެވިފައި ހުރީތަ؟\nރަވީގެ ފޯލްޓަކުން ކަމަށް ވެސް ވެދާނެ. އެ ނޭނގެ އަސްލުގައި. މީގައި ވާ ގޮތަކީ. ސީދާ ދިމާލަށް ނުކެރޭ އެއްވެސް އެއްޗެއް ބުނާކަށް. ދެން އެ އިނގޭ އެއްކަލަ، މިތާ އިނދެފައި މިވެނި މީހަކު އެއްކަލަ ދުވަހު މިވެނި އެއްޗެކޭ ބުންޏޭ. އެ ނިމުނީ ދެން. އޭނައަށް ދެން ބުނަން ނުކުރެންޔާ ދެން އެއަށް ކީއްކުރަން ރައްދެއް ދޭންވީ ޖަވާބެއް ދޭންވީ. އަނެއްކާ ވެސް މީނަ ކައިރީ ބުނެގެން، މީނަ ގޮސް އޭނަ ކައިރި ބުނެގެން އަންނާނީ އެހެން ގޮތަކަށް. އެ އަސްލުގައި ނޭނގޭ އޭނާ ބުނީ އެހެން ކަމެއް ވެސް. ދެން ވެދާނެ ރަވީ އަކީ ވަރަށް ސްލޯ މީހެއް މަސައްކަތް ކުރާ އިރު. މާކަ ފާސްޓެއް ނުވާނެ. އެހެން ވީމަ ކަމަަށް ވެސް ވެދާނެ އެއްކަލަ ރުޅި އަންނަނީ. ނޭނގެ އަސްލުގައި އެހެން ބުނާކަށް ވެސް.\nރަވީއާ މެދު ބައެއް މީހުން ހިތްހަމަނުޖެހޭ ވާހަކަ ދައްކާއިރު މަޝްހޫރު ފިލްމު "އިނގިލި" ގެ ހުރިހާ ކްރެޑިޓެއް ރަވީ ކާލި ވާހަކަ އަކާއި ފިލްމު "ހަތަރު ހަޅަ" އެއްކޮށް ހަލާކުކޮށްލި ކަހަލަ ވާހަކައެއް ވެސް އަޑުއިވިފައި ވަނީ. ބުނެވިދާނެތަ ރަވީ މިއީ މީހުންގެ މަސައްކަތްތަކުން ފޮނި ބޮއެ މަސައްކަތްތައް ހަލާކުކުރާ މީހެކޭ؟\nނީންނާނެ ބުނެވޭކަށެއް އެހެން. އެއީ، އިނގިލީގެ ސްޓޯރީ ބޯޑް ވެސް ކުރެހީ ރަވީ ފާރޫގު. އިނގިލި ޑައިރެކްޓް ކުރީ ވެސް ރަވީ ފާރޫގް. އިނގިލީގައި އަނެއް ކެމެރާ ބަހައްޓަންވި ތަންވެސް ބުނެދިނީ ރަވީ ފާރޫގް. އެކްޓް ކުރަންވީ ގޮތް ވެސް ބުނެދިނީ ރަވީ ފާރޫގް. ދެން މިހެން ބުންޏަސް ވެސް ސިނަމަޓޮގްރާފާއަށް ކޮންމެވެސް ވަރެއްގެ ރައިޓްސް ލިބިފައި އޮންނާނެ. އެއީ އޭތި ޝޫޓްކުރަންވީ ގޮތް އޭނައަށް މިސާލަކަށް، މާރީތީ އޭންގަލެއް ފެނިއްޖިއްޔާ ޝޫޓްކޮށްލަން އޭނައަށް ދެމޭ. އެކަމަކު ސްޓޯރީ ބޯޑް ކުރަހާފައި މުޅި އެތީގެ ނެރޭޝަން ރެޑީކޮށްފައި މި އިނީ. އެހެން ވީމާ އޭގެ ކްރެޑިޓެއް ނީންނާނެ އެހެން އެއްވެސް މީހަކަށް ދެވޭކަށް. އަނެއްކާ މީގައި އެކްޓް ކުރި މީހުންނަށް އެނގޭނެ ކާކުކަން އޭތި ޑައިރެކްޓް ކުރީ. ދެން އައީ އެޑިޓީންއާ ހިސާބަށް. މުޅި އެތި އެޑިޓްކޮށް ޑައިރެކްޓް ކުރީ ރަވީ ފާރޫގް. ދެން މީގެ ތެރެއިން މަހުދީ އަހުމަދު އައީ ކަޓްފައިނަލްގައި. ދެން އޭގެ ޑަބިން ހަވާލު ކުރީ ފިލްމްގެ އަނެއް ޕްރޮޑިއުސަރާ، ހުސެން މުނައްވަރާ. އެކަން އޭނައަށް ނުވެގެން އޭނަ އޭތި ހަވާލު ކުރީ އިކްރާމްއާ. އިކްރާމް ބުނީ ތިމަންނާ ކުރާ ހިތްވާ ކަމެއް ނޫނޭ ބުނީމާ ޝާހުއާ ހަވާލުކޮށްފައި ކޮންމެ މީހެއްގެ ޑަބިން ހެދީ އިރުވެސް ރަވީ ފާރޫގް އެތާ އިންނާނެ. ނިންމާފައި ގެންގޮސްފައި އިކްރާމް އަތަށް ދީފައި ފޮލީ ސައުންޑް އަޅަން ވެސް މަހުދީ އާއި ރަވީ އާއި ހުސޭނު އާ ތިން މީހުން ދިޔައިން. މުޅި އެތި ސައުންޑް ފައިލް ގެނެސްގެން މުޅި އެތި ފައިނަލް ކުރީ ރަވީ ފާރޫގް. ދެން ވިޝުއަލް އެފެކްޓްއަށް ގެންދިޔައީ ވެސް ޝިނާން ކައިރިއަށް. އެ މަސައްކަތް ނިމުނީމާ އޭތި ހިފައިން ގެނެސްފައި މުޅި އެތި ކޮމްޕައިލްކޮށްފައި މުޅި ފިލްމް އެއްކޮށް ނިންމާފައިގޮސް ސްކްރީންއާ ހަމަޔަށް ގެންދިޔައީ ވެސް ރަވީ ފާރޫގް. އެހެން ވީމާ އޭގައި ނެތް އިތުރު ކްރިޑިޓެއް ދޭކަށް. އެ ފިލްމްގެ ކްރެޑިޓްސް ބެލީމާ އެނގޭނެ ފިލްމްގައި ކްރެޑިތް ދީފައި އެ ހުރީ ރަނގަޅަށްކަން. އިތުރު އެއްޗެއް ނީންނާނެ.\nހަތަރުހަޅައިގެ ވާހަކަ ދައްކަންޏާ ފުއާދު މި ބުނަނީ ރަވީ ފާރޫގާ ހެދިޔޭ ފިލްމް ނުނިމިގެން މި އުޅެނީ. ރަވީ ފާރޫގް އަުން ފިލްމް އަތުލައިފިޔޭ 2013 ނޫނީ 2014 ގެ ކުރީކޮޅު އޭގެ ފަހުން މިއީ 2016. ކޮބާބާ ފިލްމް؟ ރަވީ ފާރޫގަށް ނުނިމިގެން އަތުލި ފިލްމް އެޅުވޭހާ ދުވަސްވެއްޖެއެއްނު. އަދިވެސް އޭނާ އަތަކަށް ނާރަ ފައްތާހުގެ ފިލްމް ވެސް. އެހެން ވީމާ މީހެއްގެ އަގު ވައްޓާލަން. މިއީ އަސްލުގައި ރަވީއަށް ހީވާ ގޮތުން "މިކޮއި ބައްޕަ ބައޭ،ބައޭ" ގެ މިޔުޒިކް ހަދަން އަސްލު ދިނީ ފޯޑްއަށް. ފޯޑް ހެދި އެތި ކަމުނުދިޔައީ ރަވީއަށް ވެސް މަހުދީ އަށް ވެސް. ކަމުނުގޮސްގެން އޭތި ހިފައިގެން ގޮސް އިކްރާމްއާ ހަވާލު ކުރި ހިސާބުންހެން ހީވަނީ ބޮޑަށް މީގެ މައްސަލަތައް މި ނިކުތީ.\nރަވީއާ ހަވާލުކޮށްގެން މިހާތަނަށް ނުނިމުނު ފިލްމުތަކާއި މައްސަލަ ދިމާވެގެން ޕްރޮޑިއުސަރުންނަށް ގެއްލުން ލިބުނު ފިލްމުތަކަކީ ކޮބައިތަ؟\nނުނިމުނު ފިލްމްތަކުގެ ތެރޭގައި ކިޔޭނެ، "އިންދިރާސް". އިންދިރާސް ނުނިމުނީކީ ރަވީއާ ހެދިއެއް ނޫން. ރަވީ ގަބޫލެއް ނުކުރަން. އެއީ ޑިސިޕްލިން މައްސަލަތަކެއް އަސްލު ކާސްޓުން މެދުގައި ހިނގައިގެން އޭގެ ތެރެއިން އައިސްގެން އެ ފިލްމަށް ހުއްޓުން އެރީ. ދެން އޭގެ ޑީޓެއިލްއަކަށް ދާކަށް ބޭނުމެއް ނޫން.\nދެން ހަތަރުހަޅަ ސެގްމަންޓް، ގާތިލް! ގާތިލް ގައި ވެސް އިންނާނީ ކެޗްއަޕް ޝޮޓްކޮޅެއް ނަގަންވެފައި. މާގަނޑަކުން ފެން އަންނަތަންކޮޅަކާ. އޭގައި ދައްކާ ވަކި ޑްރަގްއެއް، އޭގެ ޑީޓެއިލް ޝޮޓްކޮޅަކާ. ހުޅުމާލޭގައި އެސްޓެބްލިޝް އެއްޗަކާ. ވިލިގިލީގައި އެޝްޓެބްލިޝް ޝޮޓަކާ. މިހަތަރު ޝޮޓް އިންނާނީ. މުޅި ޖުމްލަ ހަތަރު ޝޮޓް އިންނާނީ. މުޅި އެތި އެޑިޓް ވެސް ކޮށްފައި އިންނާނީ. އިންދާ އެ އަތުލީ. އެކަމަކު، އިންޓަވިއުގައި ބުނެފައި މި އިންނަނީ ރަވީ އެޑިޓް ވެސް ނުކޮށޭ އިނީ. އެކަމަކު މުޅި ފިލްމް އެޑިޓްކޮށް ނިންމާފައި އިންދާ ޝާއްކޮ، އައްމަޑޭ ކިޔާ ކުއްޖަކު މުޅި އެއްޗާ ބެހުނީމާ އޭނަ ކައިރި އަހާލީމަ ވެސް އެނގޭނެ، މުޅި ފިލްމް އިންނާނީ އެއްކޮށް ނިމިފައިކަން.\nމިހާރު އެޑިޓްއާ ވެސް އެ މީހުން ކުޅެފި. އެހެން ވީމާ ބޭނުމެއް ނޫނޭ އެއީކީ ކޮންމެހެން ރަވީ ފާރޫގް ހެދި ފިލްމެކޭ ބުނާކަށް. އެއީ މުޅި އެތީގެ ނެރޭޝަން މުޅި އެތި ޖޭންޗް ވާނެ. އެހެން ވީމާ މިހާރު ނެތޭ އަސްލުގައި އެ ފިލްމްގައި އޭނަ އެކަމެއް ކުރަން ޖެހޭ ސަބަބެއް. ކިޔައިދން ގޮތަކުން.\nކޮބައިތަ ތި މަސައްކަތްތައް ފުރިހަމަ ނުކުރެވި މައްސަލަގަނޑެއްގެ ތެރެއަށް ދާން ޖެހުނު ސަބަބުތަކަކީ. ބުނެވިދާނެތަ ރަވީގެ ފަރުވާ ކުޑަކަމާ ހެދިއޭ މި ހުރިހާ މައްސަލައެއް ދިމާވަނީ. ރަވީ އަށް ކަންކަން މެނޭޖުނުކުރެވިގެންނޭ ބުނެވިދާނެތަ؟\nރަވީ އަކީ ފަރުވާ ކުޑަ މީހެއްް އަސްލުގައި ވެސް ފަރުވާ ކުޑަ މީހެއް ތެދުތެދަށް ބުނަންޏާ. އެކަމަކު ފަރުވާ ކުޑަ ވަނީ މިތާންގައި މަސައްކަތް ކުރާ އުސޫލަށް ބަލާފައި. މިތާންގައި މި އިންނަނީ ވަރަށް އަވަސް އަރުވާލާފައި ކަމެއް ކުރަން ޖެހޭނީ. ސްކްރިޕްޓެއް ދީފައި ބުނާނީ އަންނަ ހަފްތާގައި ފިލްމް ޝޫޓްކުރަން. ދެން ވާނެ ގޮތަކީ އެއްކަލަ މެންޓަލީ ޕްރިޕެއާވެގެނެއް ނޫން ކުރާނީ. ޕްރިޕްރޮޑަކްޝަން ކުރާ ބައެއް ނޯވެ. އެ ހުރިހާ ކަމެއްކޮށްފައި ދާނަމަކާ ފަރުވާކުޑަ ކަމެއް ވެސް ނާންނާނެ.\nދެން މެނޭޖްކުރުމުގެ ވާހަކަ. މީގައި ވާގޮތަކީ ޕްރޮޑަކްޝަނެއް މެނޭޖް ކުރާކަން އެއީ ޑައިރެކްޓަރުގެ ޒިންމާއެއް ނޫން. ޕްރޮޑަކްޝަނެއް މެނޭޖްކުރަން ހުންނަން ޖެހޭނީ ވަކި ފަރާތެއް. އެ ފަރާތް ނެތި ރަވީ ފާރޫގާ ހަވާލު ކުރީމާ ނުވާނެ ހުރިހާ ކަމެއް. ޑައިރެކްޓް ކުރަން ގޮސްފައި ހުރިއްޔާ އެކަން އޭނަ ކުރާނީ. ދެން މުޅި ޕްރޮޑަކްޝަން މެނޭޖް ކުރަން އަންނަ މީހެއްގެ ފަރާތުން ކަމެއް ނުވެގެން ކަމެއް ނުކުރާނަމެކޭ ނޫނޭ. އެކަމަކު ވެސް ޕްރޮޑަކްޝަން މެނޭޖާގެ ޖޮބާ، ކޮސްޓިއުމް ޑިޒައިނަރުގެ ޖޮބާއި، ކޮންޓިނިއުޓީ ބަލަހައްޓާ މީހާގެ ޖޮބާ. މި ހުރިހާ ކަމެއް ނުވާނެ. އެހެންވެ، ޑައިރެކްޓަރެއްގެ ގޮތުގައި ހުރިއްޔާ ޑައިރެކްޓް ކުރާނީ. އެ ވެދާނެ މިސާލަކަށް، ބައެއް މީހުންނަށް ކަމު ނުދާ ގޮތަކަށް ވެސް.\nމީހުން ބުނޭ ފިލްމީ ދާއިރާ އަށް ބަލާއިރު ރަވީ އާއި ސީޒަންގެ ނިކަން ބޮޑު ވާދަވެރިކަމެއް އޮވެޔޭ މަސައްކަތުގައި. ވިޗު އިޒް އެކްޗުއަލީ ވެރީ ގުޑް. އެކަމަކު ރަވީ ހަމަ މޮޅު ފިލްމެއް ހެދީމަ، އެކަހަލަ ފިލްމެއް ހެދިދާނެކަން ދައްކަން ފިލްމު ހެދުމާއި އެވޯޑް ވެސް ހޯދިދާނެކަން ދައްކަން މަސައްކަތްކުރާ ކަހަލަ ގޮތަކަށް ސީޒަން އުޅޭ ކަމަށް ބުނެވޭ. ކޮބައިތަ ރަވީގެ ހިޔާލަކީ މިކަމުގައި؟\nތިއީ ތެދަކަށް ވަންޏާ އަސްލުގައި ތިއީ ރަވީއަށް ލިބޭ ވަރަށް ބޮޑު ކާމިޔާބެއް. އެއީ މިސާލަކަށް އިނގިލި ހެދީމާ އަސްލު ވަރަށް އުފާވި އިންސާނާ ހެދީމާ. އެއީ، މީގައި އަސްލު ވާގޮތަކީ އެއީ މިކަހަލަ ފިލްމެއް އަސްލުގައި އިދިކޮޅު މީހެއް. އެކަމަކު އޭނަ އެޓެމްޕްޓެއް ކުރިއްޔޭ މި ރަނގަޅު އެއްޗެއް ހަދަން. އޭތި ސަކްސެސްފުލިއްޔޭ. އެހެން ވެއްޖިއްޔާ ދެން ކީއްވެހޭ ނަހަދަނީ. މިއީ އަނެއްކާ ސުވާލަކީ. ރަވީ ގަބޫލެއް ނުކުރަން ރަވީއާ ވާދައަކަށޭ. ވެދާނެ އިނގިއްޔާ ވާދައަށް ކަމަށް. ވިޗްއިޒް ހެލްތީ. ކުރަންވީ ހަމަ. އެންމެން ވެސް ކުރަންވީ.\nރަވީ އެންމެ ފުރަތަމަ އައިނުން ހެދި ސޯޓްފިލްމް މިއީ އެރޭ ކިޔާ އެއްޗެއް. އޭތި ހެދީމާ ކީ މުއުމިން ފުއާދުމެންނާއި ޗިއްޕެ އާ ދެ މީހުން އެ ހަދާ ކަހަލަ، ބަޑިއެދުރު ކަހަލަ އެއްޗަކާ ވާދަ ކުރަން ވެގެންނޭ. އެކަމަކު މީގައި ވާ ގޮތަކީ އެ މީހުން އެކަން ކުރީމާ އިންސްޕިރޭޝަނެއް ލިބިއްޖޭ އާ މިކަހަލަ ސްޓައިލެއްގެ އެއްޗެއް ހެދިދާނޭ. އެހެންވެ، އެޓެމްޕްޓް ކުރިއްޔޭ. އެގޮތަށް އެއްބަޔަކު ކުރީމާ އަނެއް ބަޔަކު ކުރުން މިއީ، ތަން ކުރިއަރާނެ ކަމެއް. ރާދަދެން ބޮލީވުޑް ފިލްމެއް ބަލައިގެން ކޮޕީކުރުމަށް ވުރެ.\nރަވީގެ ނަޒަރުގައި ކޮބައިތަ މިވަގުތު ފިލްމީ ދާއިރާގައި ހުރި އެންމެ މަސައްކަތްތެރި ނުވަތަ އެންމެ ޓެލެންޓެޑް ޑައިރެކްޓަރަކީ. އަދި އެއީ ކީއްވެކަން ވެސް ބުނެދީ ބަލަ؟\nމުއުމިން ފުއާދު. އޭނަ އެންމެ ރަނގަޅު ވަނީ އޭނައަށް އިނގޭ ސްޓޯރީގެ އެސެންސް. އޭނައަށް އިނގޭ ކެރެކްޓާގެ ޑެޕްތް ނެރެދޭން. އޭނައަށް އިނގޭ ކެރެކްޓާ އުފަންވަނީ ކިހާ ހިސާބަކުންކަން. އޭނަގެ ނިމުން އަންނަނީ ކިހާ ހިސާބަކުންކަން. އޭނައަށް އިނގޭ ތިމަންނަގެ މި ޝޮޓް މި ހަދަނީ، އަހާލީމާ އޭނަގެ ޖަވާބެއް އެއަށް އަންނާނެ. ތިމަންނަ މި ޝޮޓް މި ހަދަނީ މިހެން ވެގެންކަން. މިހާރު މީތި މިތާންގައި މިއިނީ ނޫންހޭ، މީގެން ދައްކުވައިދޭން މި އުޅެނީ އެއްޗެއް. ފްރޭމެއް ވެސް އޭނަ ނުހަދާނެ މާނައެއް ނެތް ގޮތަކަށް. އެ ހުރިހާ ކަމަކަށް ބަލާފައި ފިލްމް ނިމޭ އިރު ފިލްމް އިންނަ ގޮތާ ދޭތެރޭ ވެސް ހިތްހަމަ ޖެހޭ. އެހެން ވީމާ، މުއުމިން ފުއާދު އެންމެ މޮޅީ.\nދިވެހި ސިނަމާގެ ޑައިރެކްޝަން މިއަދު މި ވަނީ ވަރަށް ބޮޑަށް ބަދަލުވެފައި. ހާއްސަކޮށް ފިލްމު އުފެއްދުމުގެ ވައްޓަފާޅި އާއި ވައްތަރު. މިއީ ކޮން ކަހަލަ ބަދަލެއް ކަމަށް ރަވީ ގަބޫލުކުރަނީ؟\nސިނަމާއަށް ބަދަލު އަންނަން ފަށާނެ ޖެނެރޭޝަން ތަފާތު އަންނަވަރަކަށް، މިހާރު އަދިވެސް އެބަތިބި ބައެއް ފިލްމް މޭކަރުން 90ގެ އަހަރުތަކުގެ ތެރޭގައި ފިލްމް ބަލަން ދިޔަ އޯޑިއަންސަށް ފިލްމް ހަދާ ފަރާތްތައް. އެކަމަކު އެ އޯޑިއަންސަކީ މިހާރު ގޭގައި ތިބެގެން އެބަ ވަރަށް ބައިވަރު ނޮލެޖް ލިބޭ އެބަ. އެކި ޗެނަލްތަކަށް ދިޔައިމާ އެބަ ފެނޭ، އެބަ އިނގޭ، ބައެއް އެއްޗިހީނގާ އެބަ ކިޔައިވެސް ދޭ މޭކިން ވެސް އެބަ ދައްކައޭ. ނޫނީ މަސައްކަތް ހުންނަ ލެވަލް ވެސް އެބަ ދައްކައޭ. އެހެން ވީމާ މިހާރު މީހުން ބުނާނެ ވަރަށް ސުޓުޕިޑޭ. އެހެން ވީމާ، ޕްރޮޑިއުސަރުންނަށް ވެސް އެބަ ޖެހޭ އަންޑަސްޓޭންޑް ވާން އަންޑައެރިސްޓިމޭޓް ކުރުން، ތިމަންނަ މި ކޮޅަށް ޓަސްލާފައި ކެމެރާ ބަދަލުކޮށްލީމާ ނޭނގޭނޭ އޯޑިއެންސަކަށް، މިގޮތް އެބަ ޖެހޭ ދޫކޮށްލާފައި، އެ މީހުންނަށް ވެސް އެނގޭނެ. އެނގިގެން އައިސްފައި ފިލްމް ހަޑިއޭ ބުނީމަ. އެވެސް ޑައިޖެސްޓް ކުރަން ދަސްކުރަން ޖެހޭނެ. އެކަން ނުކުރެވެންޔާ، ބަދަލު ގެންނާށޭ! ޑައިޖެސްޓް ކުރަން ނޭނގެންޔާ ބަދަލު ކުރާށޭ.\nމިސާލަކަށް؛ އިނގިލި އަޅުވައިގެން ހަމަ ހުރިހާ އިންޓަވިއުގައި ވެސް ކީމޭ މިއީ، މަންމަމެން އުމުރު މީހުންނަކަށް ނޫނޭ. މީ ހަމަ ޒުވާނުންނަށޭ. އައި ދެ އަންހެނަކު އެ މީހުންނަކަށް ފިލްމް ކަމަކު ނުދިޔަ. ލަވައެއް ނެތީމަ ކަމަކު ނުދިޔަ. ލޯބީގެ ކަމެއް ނެތީމާ ކަމަކު ނުދިޔަ. އަންހެން ކުއްޖަކު ނެތީމަ ކަމަކު ނުދިޔަ. އެ މީހުންނަށް ހަމަ ލާރި އަނބުރާ ދީފައި ފޮނުވާލީ. އެއީ އެ މީހުންނަށް ހެދި ފިލްމެއް ނޫން. އެކަމަކު ވެސް އެ މީހުން އައިސްތިބި ބަލަން. އެހެން ވީމާ އެކަމަށް ޝުކުރު ވެސް އަދާކުރަން. އެކަމަކު އެ މީހުންނަށް ފިލްމް ކަމު ނުދިޔައީ ފިލްމް ކަޑަވީމައެއް ނޫން. ފިލްމް ދަށްވެގެނެއް ވެސް ނޫން. އެ މީހުން ބަލަން ބޭނުންވާ އެއްޗެއް އޭގައި ނެތީމައި. ވިޗް އިޒް ފައިން. އެހެން ވީމާ އެޓްރައި ކުރާށޭ.\nމިސާލަކަށް ބޭރަށް ބަލަންޏާ، ކަރަން ޖޯހަރު ޑައިރެކްޓް މި ކުރަނީ ފެމެލީ މެލެ ޑްރާމާ، އެކަމަކު ޕްރޮޑިއުސް ކުރޭ ތަފާތު ސްޓައިލްގެ އާޓް ފިލްމް، ދޯސްތާނާ ވެސް އެ އޮތީ، އަގްނީޕާތް ވެސް އޭނާއޭ ޕްރޮޑިއުސް ކުރީ. އޭނަ އެބަ ނެރެދޭން މަސައްކަތް ކުރޭ އާ އެއްޗެހި. އެހެން ހަދަމާ ހިނގާށޭ މި ތާންގައި ވެސް މި އޮތް ފުރުސަތުގެ ބޭނުން ހިފައިގެން ވަރަށް ބައިވަރު ކުދިން އެބަ ތިއްބޭ މިތާންގައި ވެސް މޮޅަތި.\nރަވީ ގަބޫލުކުރާ ގޮތުގައި ކޮބައިތަ މި ވަރުގެ ބޮޑު ބަދަލެއް ފިލްމީ ދާއިރާ އަށް އަންނަން ނުވަތަ ގެންނަން ޖެހުނު މައިގަނޑު ސަބަބުތަކަކީ؟ ބުނެވިދާނެތަ މި ބަދަލެއް މި އަންނަނީ އެ ނޫން ގޮތެއް ނެތިގެން މަޖުބޫރުވެގެން ކަމަށް؟\nއެކްސެކްޓްލީ އެހެން މި ވަނީ. ފިލްމެއް މި ހަދަނީ ބަޔަކު ވައްދައިގެން އޭގެން ފައިދާ ނަގަން. މިހާރުގެ އޯޑިއެންސާ އެއްގޮތަށް ފިލްމް ހަދައިގެން ބަޔަކު ވަންނާނީ ވެސް. ޔޫތްއިންނަށް ސީފުޑް ވިއްކެންޔާ ސީފުޑް ހަމަ ސާވްކޮށްގެން އެ ރެސްޓޯރަންޓަކަށް އަންނާނީ. މިސާލަކަށް ބަލާ ސުވެކް ސިނަމާ ކިތަންމެ ސިޔާސީ ގޮތުން ހަލަބޮލިވިޔަސް އެތަނުގައި އަޅުވާ ފިލްމް ބަލަން މީހުން ދެޔޭ، އެކަމަކު އެތާ ދިވެހި ފިލްމެއް އެޅުވިޔަސް ނުދޭ. އެހެން ވީމާ މިއީ އަޖައިބެއްތާ! އެތަނަށް ދާ އެންމެން ވެސް އެބަ ޖެހޭ އުސޫލަކުން ބަލާނަމަ ދިވެހި ފިލްމް އެޅުވިޔަސް ދާން. އެބަ ޖެހޭ މި މީހުން ވަންނަ ވަރުގެ ރަނގަޅު ފިލްމް އުފައްދަން. އެހެން ވީމާ ބަދަލުވާން މި މަޖުބޫރު ވަނީ. އެ މީހުން ވެސް މިޔަށް ވެއްދިގެން ލާރި ހޯދޭނީ ވެސް. ހަމަ ބަދަލު ގެންނަން ޖެހޭނީ.\nބުނެވިދާނެތަ ރަވީ އަކީ މި ބަދަލުގެ އެންމެ ބޮޑު މޭސްތިރިއޭ. އެއީ "އިނގިލި" ފަދަ ފިލްމަކަށް އެވަރުގެ ރިސްކެއް ނުނެގި ނަމަ މިއަދު މި ބަދަލަކަށް އެހެން މީހުން ޝައުގުވެރިނުވާނެއޭ. ބުނެވިދާނެތަ އެހެން؟\nއަސްލަކު ނުބުނެވޭނެ! މީގެ މާ ކުރިން ބަޔަކު އެބަ ހުރި ބަދަލުތަކެއް ގެންނަން މަސައްކަތްތަކެއް ކޮށްފައި. އެއީ "30 ދުވަސް" ކިޔާ ފިލްމެއް ވެސް ހަދައިގެން އެ ވެސް މި ކޮންވެންޝަން ބްރޭކް ކުރަން ހިފާފައި އޮތް ފިލްމެއް. އެވެސް ވަރަށް ކަމުދާ ފިލްމެއް. ނަން ހަނދާން ނެތަސް އަދި އެއް ފިލްމް ހަމަ ލަވަ ވެސް ހިމަނައިގެން އެ ޒަމާނުގައި ނެރުނު ވަރަށް އާޓިސްޓިކް ފީލްގައި އިންފިލްމެއް. އޭގައި އިނޭ ދިވެހި ވަންތަކަން. ހިންދީ ފިލްމެއްގެ އިނިގިރޭސި ފިލްމެއްގެ ވައްޓަފާޅިއެއް ނޫން އިނީކީ.\nދެން އައިސްފައި ބަދަލުތަކެއް ގެންނަން ފެށީ، އަލީ ޝިފާއު އާއި މުއުމިން ފުއާދު އާ، "ހޭލާ" ހަދައިގެން. އޭގެން އެވޯޑްތަކެއް ގެންދިޔަ ހިސާބުން، އެތައް ބަޔަކަށް ކިކެއް ލިބުނީ އެކަހަލަ އެއްޗެއް ހަދަން. އެކަމަކު އޭރު ބަޔަކު މަލާމަތް ވެސް ކުރި އެ މީހުން މާ ކުޑަ ކެމެރާއަކުން އެ ފިލްމް ހެދިއްޔޭ ކިޔާފައި، މިއީ ކަންތައް ދިޔަގޮތް. އެއަށް ތައުރީފް ކުރުމުގެ ބަދަލުގައި ނޫނީ އެ މީހުންނަށް އެހީތެރިވެދިނުމުގެ ބަދަލުގައި އެ މީހުން ޑީމޯޓިވޭޓް ކުރަންށޭ ބެލީ. އެ މީހުން އެވަރަކުން ވެސް ހުއްޓާނުލައި. އެ މީހުން ހަދަން ފެށި ފިލްމްތައް، އެކްޕެރިމަންޓޭ ކުރަން ފެށީ، އެގޮތުން އުންމީދު، ބަޑިއެނދުރު. މިހެން ކުރަމުން ކުރަމުން އައިސް ޗިއްޕެ ވެސް މިހާރު ރޮމޭންޓިކް ކޮމެޑީ ހަދަނީ. ވަރަށް ރަނގަޅު މަސައްކަތް. އަނެއްކާ ވެސް ސިނަމާއަށް ނިއު ވޭވް އެއް މި އަންނަން ފެށީ.\nމުއުމިން ފުއާދު ހަމަ ލޫދިފާ ވެސް ހެދީ. އޭގެ ފަހުންނޭ މި ބުނީ، ހެޕިބާތް ޑޭ ވެސް ޝޫޓް ކުރަމުން ދަނިކޮށް، އަދި އޭތި އަޅުވައިގެން އުޅެނިކޮށް އިނގިލި ޝޫޓް ކުރަން ވެސް ފެށީ. ދެނޭ އިނގިލި މި އައީ. އެހެންވެއްޖިއްޔާ މީގެ މާކުރިއްސުރެ، މި ފަށާފަ އިނީ. މޭސްތިރިންނަށް އަސްލުވާނީ، ފުރަތަމަ ނަގަންޔާ، ނެދުންގެ އައިންތު. އޭނަ އަކީ ފުރަތަމަ ބަދަލެއް ގެންނަން ފެށި މީހާ ކަމަށް ރަވީ ގަބޫލު ކުރަނީ.\nކޮންމެގޮތެއް ވިޔަސް އަދި ފުދޭވަރަކަށް ދުވަސް ނަގާނެހެން ހީވަނީ މި ބަދަލެއް އައިސް އެއަށް އެޖަސްޓްވެ ފައިދާ ނެގޭ ވަރުގެ މަސައްކަތަކަށް ފިލްމު މޭކިން ބަދަލުކޮށްލަން. ކިހިނެތް ކިހާ ހިސާބަކުން އެ ދުވަސް ފެންނަނީ ރަވީ އަށް؟ އެފަދަ ދުވަހެއް ސިފަކުރާނީ ކިހިނެތް؟\nތިކަމަށް އެބަ ޖެހޭ ފިމްލް އެކްޓަރުން ވެސް ކޮންމެވެސް ވަރެއްގެ އަންޑަސްޓޭންޑިންއެއް ވެސް އަންނަން. މިއީ ކޮމާޝަލް އެއްޗެއް ވިއްޔާ މައްސަލައެއް ނެތް، ބޮޑު އަގެއް ކިޔައިގެން ކުޅެން. އެކަމަކު މިސާލަކަށް އާޓް ހައުސް އެއްޗެއް ވެއްޖިއްޔާ އެ މީހުންގެ އަގު ތަންކޮޅެއް ކުޑަކޮށްފައި އެ ބަޖެޓާ އެއްވަރު އެއްޗަކަށް ހަދަންވީ. އޭގެން އަސްލު ފިލްމް އުފައްދާ ފަރާތަށް ލިބޭ އެއްޗެއް އެބަ ކޮންމެވެސް ވަރަކަށް އެބަ އިތުރުވޭ. އިތުރުވެއްޖިއްޔާ އަނެއްކާ ވެސް ކޮންމެވެސް އެހެން އެއްޗެއް އުފައްދަން ފުރުސަތަކަށް ވޭ. މި ބުނަނީ އެއްވެސް ހާލެއްގައި ހުސް އާޓްހައުސް އެއްޗެހި ހަދާށެކޭ ނޫން. އެހެން ކަހަލަ އެއްޗެހި ވެސް ހަދަން ވީ ހަމަ. ހަދާ އިރުވެސް ބަލަންވީ ބަލައިލަން ކަމުދާ ކަހަލަ އެއްޗެހި ހަދަން. އޭރުން ހަމަ ރަނގަޅު ވާނެ. އަނެއްކާ ރަވީ މި ބުނަނީ ރަވީ އެންމެ މޮޅު، ރަނގަޅު އެއްޗިހި ހަދަނިއްޔަކީ ނޫން.\nއެކަމަކު ދިރާސާކުރާށޭ. ރަނގަޅު ނެރެޓިވް އެއް ގެންގުޅެފިއްޔާ މެލެ ޑްރާމާ ވެސް ހަމަ ރީތިވާނެ. މިސާލަކަށް ކޮންމެ ޑައިރެކްޓަރެއް ވެސް ހުންނާނެ ތަފާތު ސްޓައިލެއް، ތަފާތު ގޮތެއް، އެކަމަކު އެތީގެ ނެރޭޓިވް އާއި އޭގެ ބޭސިކް އައިޑިއާ ރަނގަޅަށް ފޮލޯކޮށްފި ނަމަ އޮޑިއެންސްއަށް ވެސް ކަމުދާނެ.\nއެއީ ހަމަ މޭފުއްޕާލާފަ ނުކުމެވޭނެ ދުވަހެއް އެއީ. އެއީ، ވަރަށް ބޮޑު ބަދަލެއް އެ އައީ މުޅި އިންޑަސްޓްރީއަށް ވެސް. އެކަމަކު މިކަން ކުރެވޭނީ އާ ބަޔަކު ވެސް މި އިންޑަސްޓްރީއަށް އައިސްގެން. އޭރުން އާ އެތައް ބަޔަކު ވެސް މި އިންޑަސްޓްރީއަށް ނުކުތީ މިކަން ކުރަން. އިންވެސްޓް ކުރަން ވެސް އާ ބަޔަކު ތިބޭނެ އެ ދުވަހަކުން. އެއީ ވަރަށް އުފާވާނެ ދުވަހެއް.\nރަވީ މިހާރު އަލަށް މަސައްކަތްކުރަމުން އަންނަ ފިލްމު "ވިޝްކާ" އަކީ ވެސް މި ބުނާ ބަދަލުތަކުގެ ތެރެއިން އުފެދިގެން އަންނަ ފިލްމެއްކަން ފާހަގަކޮށްލެވޭ. އަހަރެމެންނަށް ކުޑަކޮށް ކިޔާލަދީބަލަ ވިޝްކާ؟\nވިޝްކާގައި ދައްކުވައި ދެނީ ގައުމުގެ ހާލަތު. ސިޔާސީ ކަންކަމާ އެކުވެ، މި އުޅޭ ތަގްލައިފް. ތަގެއްގެ ވަށައިގެން މި އޮންނަ ސިޔާސީ ކޯޅުންތައް. ދެން މި އިންނަނީ ވިޝްކާ. ވިޝްކާގެ ވަށައިގެން މި އޮންނަނީ ތަގްލައިފްއެއް. މި ދޭތި އޭނަގެ ވަށަިއގެން މި އޮތީ. މި ދޭތި އޭނަ އަށް ޓޮލިރޭޓް ކުރެވޭނީ ކިހާވަރަކަށްތޯ؟ އޭތި މި ދައްކުވައިދެނީ. މީގަ ތަފާތުވާ އެންމެ ބޮޑު ސަބަބަކީ މި ފިލްމް ބަލަންދާ އިރު މި ފެންނަނީ ސިނަމާ ފިލްމެއް. ވީޑިއޯ ކެމެރާއަކުން ނޫނޭ މި ހުރީ ވީޑިއޯކޮށްފައި. ސިނަމާ ކެމެރާއަކުން ކެމެރާކޮށްފައި އޮތް ސިނަމާ ފިލްމެކޭ މިއީ. މީގެ ހުރިހާ މަސައްކަތެއް ވެސް އެހާ ފުރިހަމަ ވާނޭ. އެކްޓިން ވެސް ކެމެރާ ކުރުން ވެސް ސިނަމެޓަގްރޮފީ ވެސް. ހުރިހާ ގޮތަކަށް ބަލާ އިރުވެސް މިކަން ތަފާތުވާނެ.\nރަވީ މިބަލަނީ އެއް މަސައްކަތަށް ވުރެ އަނެއް މަސައްކަތް ރަނގަޅު ކުރަން. އަނެއްކާ މަހުދީ އަހުމަދު މީގެ ސްކްރީން ޕްލޭ މި ހެދީ. އެހެން ވީމާ އެތިވެސް ރަނގަޅު ވާނެ. އޭނަ ވެސް 2013 ގައި މީގެ ފުރަތަމަ ޑްރާފްޓް ވެސް ލިޔުނީ. އެއަށް ވެސް ފަހުން ބަދަލު ގެނައީ އެކި ގޮތްގޮތަށް ރިވައިޒްކޮށްގެން. ދެން ރަވީ އާއި ރިޝްމީއާ ގޮސް މަހުދީ އަށް ކޮންވީންސްކޮސްދީގެން އޭނާ ލިޔެފައި އޮތް އެތި ވެސް، 10 ފަހަރަށް އަލުން ބަލުން ލިޔުނީ. އެހެން ވީމާ ވަރަށް މަސައްކަތް މި ހުރީ ކުރެވިފައި. އެންމެ ފާހަގަ ކޮށްލެވޭ އެއްކަމަކީ ހަމަ މީގެ އެކްޓިން ވަރަށް ފުރިހަމަވާނޭ.\nމި ފިލްމުގައި ރަވީ ވެސް އެބަހުރި ބޮޑު ރޯލެއް ކުޅެފައި. ފިލްމެއް ޑައިރެކްޓްކުރަމުން އޭގައި ލީޑް ރޯލެއް ކުޅުމަކީ ކިހާ ފަސޭހަ ނުވަތަ އުނދަގޫ ކަމެއްތަ؟ ކޮން ކަހަލަ ތަޖުރިބާއެއްގެ ގޮތުގައި "ވިޝްކާ" ސިފަކުރާނީ؟\nއެއްވެސް ގޮތަކަށް ފަސޭހަކަމެއް ނޫން އެއީ. އެކަމަކު މި ފިލްމްގައި ދިޔަ ޕްރީ-ޕްރޮޑަކްޝަން ވެސް ދިޔަ ދެ މަސްވަރު. ދިޔައިމާ އެނގޭ ޑީއޯޕީއަށް ވެސް ކިހިނެތްކަން ވާންވީ. ސައުންޑް ކުއްޖާއަށް ވެސް އިނގޭ ކިހިނެތްކަން ވާންވީ. އެހެން ވީމާ މާކަ އުނދަގުލެއް ނުވި. އެކަމަކު ފިލްމެއް ހަދާށޭ ކިޔާފައި ގޮސްފައި އާ ކެމެރާ ބަހައްޓާފައި ރިކޯޑަށް ލާށޭ ކިޔާފައި، މިހެން މިހެނޭ ވާނީ ކިޔާފައި އެހެން ހެދުމާ ހިލާފަށް، އެކަން ރޭވިގެން ދިޔައިމާ މިވީ ފަސޭހަ މި އޮތީ. އެހެން ނޫނީ މިއީ އުނދަގޫކަމެއް. ދެން އަވަހަކަށް މިގޮތަށް މިކަން ކުރާކަށް ހިތަކު ވެސް ނެތް. އެހާ ވެސް އުނދަގޫކަމެއް މިއީ.\nމި ފިލްމުގެ ބަތަލާ، ރިޝްމީ، އަހަރެމެންނަށް މި ފާހަގަކޮށްލެވެނީ ރަވީގެ ހަޔާތުގެ ވަރަށް ހާއްސަ މޫނެއްގެ ގޮތުގައި. ރިޝްމީގެ ފުރަތަމަ ވީޑިއޯ ލަވަ ވެސް ކުޅުނީ ރަވީއާ އެކު. އެންމެފަހުން ދެ މީހުން އަދި މިހާރު އެއަށް ވުރެ ވެސް ގާތް. އެކްޓްރެސްއެއްގެ ގޮތުގައި އަދި ލައިފް ޕާޓްނަރެއްގެ ގޮތުގައި ރިޝްމީ ސިފަކުރާނީ ކިހިނެތް؟\nއެކްޓަރެއްގެ ގޮތުގައި ރިޝްމީ ނަގަންޔާ ބުނާނީ، އެހެން މީހުންނަށް ބުނާ ބަދުބަހެއް ނޫން. ރަނގަޅު އައިކިޔުއެއް ހުރި އެކްޓްރެސްއަކަށް އޭނަ އެކަންޔޭ ހުރީ. މިބުނީ އެއްޗެއް ނެގުމުގައި ވެސް އޭނާގެ ކެރެކްޓާ އަންޑަސްޓޭންޑް ވާންވެސް، އެ ރޯލެއްގެ އެންމެ ފުނަށް ފީނަން ވެސް އަދި ބެކް ސްޓޯރީއެއް ގެނެސްދެން ވެސް، އެ ހުރިހާ ކަމަކަށް ބެލިޔަސް އޭނަ އެންމެ ރަނގަޅީ. ނަށަން ވެސް އެހާ މޮޅޭ.\nދެން ލައިފް ޕާޓްނަރެއްގެ ގޮތުގައި؛ ވަރަށް ރަނގަޅު ވަރަށް ކެއަރިން ކުއްޖެއް އެއީ. ހުރިހާ ސިފަތަކެއް ވެސް ވަރަށް ރަނގަޅު. އެޓެންޓިވްވާނެ. ކީކޭ ބުނާނީ، ވަރަށް ބައިވަރު އެއްޗެހި އެބަ ހުރި އެހެން ކިޔަން. ރަނގަޅޭ ހުރިހާ ކަމެއް ވެސް.\nބުނެވިދާނެތަ ރިޝްމީ އަކީ ރަވީގެ ލޯބީގެ ވަށް ބުރުގައި މިހާރު ކިހާ ހިސާބެއްގައި ހުރި މީހެއްކަން؟ ރިޝްމީއާ ރަވީ އުޅެނީ ރަށްޓެހި ވެގެންނޭ ވެސް އެބަ ބުނޭ. އެއީ ކިހާވަރެއްގެ ހަގީގަތެއް އެކަމުގައި އޮތް ކަމެއް؟\nމިހާރު ހަމަ ރަށްޓެހިކަން. ޕްރޮފެޝަނަލްކޮށް މި މަސައްކަތް ކުރަނީ. މި ފިލްމް ފެށުމުގެ ކުރިން ދެ މީހުންގެ ގުޅުން، ފްރެންޑް ޒޯނަށް ބަދަލުވެއްޖެ. ދެން ހިޔެއް ނުވޭ، ވަރަށް އަންލައިކްލީ ރިޝްމީއާ ގުޅުން ވެސް. އެހެން ވީމާ ކައިވެނީގެ ވާހަކަޔަކާ ހަމަޔަށް ވެސް ނުދާނެތާ.\nރަވީ ކުރިން ބުނި، ރިޝްމީ އަކީ ލައިފް ޕާޓްނަރެއްގެ ގޮތުގައި ވެސް ހަމަ އެންމެ ސަޅި ކުއްޖެކޭ. ކީއްވެގެންބާ ދެ މީހުންގެ ލޯބި ނިމުމަކަށް އައިސް ރަށްޓެހިންގެ ގޮތުގައި ތިބެން މަޖުބޫރުވީ؟ އޭގެ ސަބަބުތައް ބުނެލެވިދާނެތަ؟\nކުރިން މި އޮތް ގުޅުން ނިމުމަކަށް އައީ، މިހާރު މިއީކީ 16،17 އަހަރުގެ އެއްކަލަ ރަށްޓެހިވާ ރަށްޓެހިވުމެއް ނޫންކަން. މިހާރު ބަލާނީ ސްޓޭބިލިޓީއަށް. ބަލާއިރުގައި ދެ މީހުންގެ ލައިފް އަދި ޕާސްޓް އޮތްގޮތުން ނެތް މިހާރަކު އުޅެވޭކަށް ދެ މީހުން އަނެއްކާ އެކުގައި އުޅެގެނެއް ބަދަހިކޮށް އުޅޭކަށް. ކޮންމެ ގޮތެއް ވިޔަސް، ރިޝްމީގަ ވެސް ހުންނާނެ، ޑިމާންޑްތަކެއް. އޭނަ އެކްސްޕެކްޓް ކުރާ ކަންތައްތަކެއް ވެސް. އެގޮތަށް ރަވީގެ ވެސް ހުންނާނެ. އެކަމަކު ދެ މީހުންގެ އެ ކަންތައްތައް ދިމާނުވީމާ، އަންނާނެ ފުށުއެރުންތަކެއް. އެކަމާ ތަޅާފޮޅުމަށް ވުރެ ރަނގަޅުތާ ދެ މީހުންގެ ރަހުމަތްތެރިކަމުގައި އެކަން ނިންމާލިއްޔާ. އެހެންވެ، އެގޮތަށް ނިންމީ.\nގަބޫލުކުރަންތަ ފިލްމީ ދާއިރާއިން ނުވަތަ މަޝްހޫރު މީހަކާ ލޯބީގެ ގޮތުން ގުޅިގެން އުޅުމަކީ ޕޮޒިޓިވް ކަމެއް ކަމަށް. އަހަރެމެންނަށް ފެނިގެން ގޮސްފި ރަވީ އާއި ލަހުފާ ފާއިޒް ވެސް. މަޝްހޫރު މީހުން މަޝްހޫރު މީހުންނާ ހިތާވުން ސިފަކުރާނީ ކިހިނެތް؟\nމަޝްހޫރި މީހަކާ ހިތާވުން މިއީ އަސްލު އަމިއްލަ މީހާގެ އިންޓަގްރިޓީއެއް އިންނަ ކަމަށްވަންޏާ އެއީ ހަމަ ވަރަށް ޕޮޒިޓިވްކަމެއް. އެކަމަކު މިހާރު މިވާ ގޮތަކީ، ލަވަޔަކުން ނޫނީ، ފިލްމަކުން އަންހެން ކުއްޖަކު ފެނިގެން އޭނަގެ ނަމްބަރު ހޯދައި މެސެޖްކޮށް ގުޅައި ދެން ކޮފީއަށް ގޮސް ސައިކަލު ބުރުޖަހާ، ދެން ވަރަށް މަޝްހޫރި ކުއްޖެއް. އެ ކުއްޖާ ގޮވައިގެން މި އުޅެނީ. ދެން މިހެން ގޮސް މި އިންނަނީ އެންމެ ފަހުން. ދެން އެ ހިސާބުން އެ ކުއްޖާ މި އިންނަނީ ޖެހެނީ ގޭގައި. ވައްތަރަކަށް ކޮއްޓަކަށް މިލަނީ. އެ ހިސާބުން މުޅި އެތި ބަދަލުވީ. ފުރަތަމަ އޭނަ ފެނީ ވެސް އެކްޓްރެސްއެއްގެ ގޮތުގައި. މިކަހަލަ ކަންކަން މި އަންނަނީ.\nއެކަމަކު ޕޮޒިޓިވް އެއްޗެއް ނެގެޓިވް މިކޮށްލެވެނީ. ސުވާލަކީ ދެން ކޮބައިހޭ އަންހެން ކުއްޖާގެ ހައްގު. އޭނަ ވެސް ކުރަން ބޭނުންވާ ކަންކަން ހުންނާނެ. މިކަހަލަ ކަންކަން ވެސް އެބަ ވެޔޭ. އެހެން ވީމާ، މީގައި އިންނާނީ އަދި ކޮންމެ ކަހަލަ ކުއްޖެއް މަޝްހޫރި ވިޔަސް ނުވިޔަސް އެ ދެމީހަކު އުޅެން ހުރެއްޖިއްޔާމުން އުޅެވޭނެ. ދެން މަޝްހޫރު މީހުންގެ ޑިވޯސް އާއި މި ހުރިހާ އެއްޗެއް ހުންނާނެ. އެތައް ބަޔަކު މި އޮތް ޑިވޯސް މިއޮތް ކުރަނީ. ރަވީ ކްލާސްމޭޓެއްގެ ބައްޕަ، 18 މީހުންނާ އިން. ރަވީގެ އުމުރުން 14 އޭރު. މިހާތު އޭނަގެ ރެކޯޑް ހުރި ހިސާބެއް ވެސް ނޭނގެ އެވެ. އެކަމަކު އޭނަގެ ހަބަރެއް ނުޖަހާ. ދެން މަޝްހޫރު ވީމާ އެ މީހުންގެ ވާހަކަ މި ޖަހަނީ.\nރަވީ މިހާތަނަށް ދެ ކައިވެންޏެއްކޮށް ދެ ކައިވެނި ވެސް ރޫޅިފައިތިވަނީ. ބުނެވިދާނެތަ ރަވީ އަކީ ރިލޭޝަންޝިޕްސްތަކުގައި ހަރުލާ މީހެއް ނޫނޭ ނުވަތަ ކައިވެންޏަކީ ރަވީ އަށް އެހާ ރަނގަޅު އެއްޗެއް ނޫނޭ؟\nރަވީއަކަށް ވެސް ހުދު ރަވީގެ ލައިފްސްޓައިލެއް ނޭނގެ. އެއީ ބަދަލުވާނެ އެއްޗެއް. އޭތި އަންނަ ވަރަކަށް އޭތި ބަދަލުވަމުން ދާނެ. މިވޭތުވެ ދިޔަ ތަނަށް ބަލާފައި ރިލޭޝަންޝިޕްގައި މިވާގޮތަކީ، ތަޖުރިބާއަށް ބަލާއިރު ރަވީ މި ހުރީ ސިންގަލްކޮށް. ދެން ބުނެވެން އެބަ އޮތްތާ ދޯ އެއްވެސް އެއްވެއް ވޯކް ނުކުރީމަ ނޫންހޭ ސިންގަލްކޮށް ތި ހުރީ. އެކަމަކު ގަބޫލެއް ނުކުރަމޭ، އެއްޗެއް ވޯކް އައުޓް ނުކުރާ ކަމަށް ވަންޏާ އެއަށް ތަޅާފޮޅަފޮޅައި އެކަމާ ހެދި މުޅި މީހާގެ ހަޔާތް، ދުއްވާލުމަށް ވުރެ، އަމިއްލަ މީހާ ސަލާމަތުން ހުރުން މުހިންމުން ކަންނޭނގެ. މީހަކާ ހެދި މޮޔަވުމަށް ވުރެ އަމިއްލަ މީހާ ސަލާމަތުން ހުރުން މުހިންމު ވާތީ މިގޮތަށް ސިންގަލްކޮށް މި ހުންނަނީ. މިއީ އަދި ރިލޭޝަންޝިޕެއްގައި ހަރުނުލުން ނޫނީ ވޯކްނުކުރުމެއް ނޫން.\nހަތް އަހަރު ދުވަހު އުޅެފައި މި ހުރީ ކައިވެންޏެއްކޮށްގެން އުޅެފައި. އެހެން ވީމާ އެކަން ވެސް ދެން ވެސް ވޯކް އައުޓް ކުރާ ހިސާބަށް ދިޔައިމާ ވޯކް އައުޓް ކުރާނެ. އަދި އެ ހިސާބަށް އެއްވެސް ކަމެއް ނުދަނީ.\nކީއްވެގެން ކަމަށް ރަވީ ގަބޫލުކުރަނީ ކުރީގެ ދެ ކައިވެނި ވެސް ރޫޅިގެން ދިޔައީ. ރަވީގެ މައްސަލައަކުންނޭ ބުނެވިދާނެތަ ކޮންމެ ފަހަރަކު ވެސް ދެ މީހުން ވަކިވާން ޖެހެނީ؟\nލަހޫ އާ ދެ މީހުން ހަމަ ކުޑައީ އޭރުގައި. އުމުރުން ކިތަންމެ ބޮޑު ނަމަވެސް، ކައިވެނިކޮށްގެން އުޅެން އޭރު ދެ މީހުން ވެސް ހަމަ ޅައީއޭ ބުނާނީ. ކަންކަމާ ޑީލް ކުރާނެ ގޮތެއް އޭރުގައި ނޭންގުނު. އެއީ ކަން ނޭނގެ މި ދިމާވި މައިގަނޑު މައްސަލައަކީ.\nކުދިންގެ މަންމަ ކަންތަކުގައި، އޭރު ކައިވެނި މި ރޫޅުނީ، ކޮންމެވެސް ވަރެއްގެ ނުތަނަވަސްކަންތައްތަކެއް ކުރިމަތިވީ ދެ މީހުންނަށް އެއްކޮށް ނޫޅެވޭ ވަރުގެ. އެކަންތައްތައް ގޯހުން ގޯހަށް ދިޔުމުގެ ކުރިން. އެކަމުގެ ސަބަބުން ކުދިންނަށް ކުރާނެ އަސަރު މާ ބޮޑުވާނެތީ ކުދިންގެ ކުރިމަތީގައި އެ ފްރަސްޓްރޭޝަން ޒުވާބު ވެސް، ކުރެވޭ ހިސާބަށް ގޮސްދާނެތީ، ހުރިހާ ކަމެއްވުމަށް ވުރެ، ދެ މީހުން މާ ރަނގަޅުވާނޭ ހަމަޖެހިލައިގެން ދުރުވިއްޔާ. އޭނަވެސް ހަމަ ހެޕީ. އަހަރެން ވެސް ހެޕީ ހަމަ. އެއަކު އަހަރުމެން ދެ މީހުންގެ ނެތް މައްސަލައެއް. އޭނަޔާ އެކު ކަން ނޭނގެ އެންމެ ސަޅިކޮށް ލައިފެއް އުޅެވުނީ ވެސް. ކުދިން ވެސް ތިބެ. އެ މީހުންނަށް ވެސް ވަގުތު ދެވި. އޭރުގައި އަސްލު ލައިފްގައި ކޮންމެވެސް ކަހަލަ މީނިންއެއް އިން.\nވަރަށް ބޮޑު ސުވާލެއް އުފެދިއްޖެ. އެންމެ އުފަލުގައި އުޅެވުނީ ރަވީގެ ފުރަތަމަ އަންހެނުންނާ އެކުގައި ކަމަށް ތި ބުނަނީ. އެހެން ވީމާ އޭނަ ވަރަށް ވެސް ހާއްސަ ވާނެތާ؟ ސުވާލަކީ ރަވީގެ ފުރަތަމަ އަންހެނުންނާ އަލުން ކައިވެނީގެ ގޮތުން ގުޅިދާނަން ހެއްޔޭ؟\nވެރީ އަންލައިކްލީ. ވާގޮތަކީ މިހާރު މި އޮތް އެތި ބްރޭކްވާން ބޭނުން ނެތީ. މީތި މާ ރަނގަޅު. މި ފްރެންޑްޝިޕް އޮތީމާ ކުދިންގެ ކަންކަމުގައި އަޅާލުމާ މިކަންކަން މާ ރަނގަޅަށް އެބަ ގެންދެވޭ. މި ގޮތް ކަން ނޭނގެ އެންމެ ރަނގަޅީ.\nލޯބީގައި، ރަވީ އަކީ ކޮން ކަހަލަ މީހެއްތަ؟ މިހާރު އުޅޭނީ ދެ ވައްތަރެއްގެ މީހުން. ރިލޭޝަންޝިޕަކަށް ވަރަށް ކޮމިޓްވާ ބަޔަކާއި ލޯބިވިޔަސް އަމަލުން އެކަން އެހާ ބޮޑަށް ނުދެއްކިގެން އުޅޭ މީހުން. ކޮބައިތަ ރަވީގެ ހާލަކީ މި ތަނުން؟\nތިކީ ދެ ވައްތަރުގެ ތެރެއިން އޭގެ ތެރެއިން ކޮމިޓްމަންޓް ދީގެން ފިނިފެންމަލެއް ދިނަސް، މެޓައެއް ދިނަސް ޗޮކްލެޓެއް ދިނަސް ފޭސްބުކް އިންސްޓަގްރާމަށްލާ، މިއީ ރަވީ ގަބޫލު ކުރާ ގޮތުގައި އިންވެސްޓްމަންޓް ޕްރޫފަކަށް މިކަން މިކޮށްލަނީ. ތިމަންނަ މިވެނި ކަމެއް ކޮށްދިނީމޭ ބުނަން ކުރާ ކަމެއް މިއީ. ފިހާރަތަކުން ވިޔަފާރި ކުރީމައި ވައުޗަރު ދޭގޮތަށް. ބިލެއް ވެސް އިންވޮއިސް މިލިބޭ ގޮތަށް. އަސްލުގައި އެކަން މި ކުރަނީ މި އުސޫލުންނޭ ބުނާނީ. އޭރުން ބުނެވޭނެތާ ރަވީއޭ މާދިނީ، ފޮޓޯ ވެސް ނެގީ. ދެން އަންހެން ކުއްޖާ ފޮޓޯ ވެސް ނުނަގާ މަލެއް ވެސް ނުދޭ. ދެން އެއްކަލަ މައްސަލަ ޖެހޭ ދުވަހުން ފޮޓޯ ދައްކާފައި ބުނާނެ ތިމަންނާއޭ މާދިނީ. ކަލޭ ނުދޭ އެއްވެސް އެއްޗެއް. ދެން މިއީ އަޅާ ކިޔަން ކޮށްލާ ކަމެއް ގޮތަށް ސިފަވަނީ.\nދެން މިތިބެނީ، އަޅާ ނުލާ މީހުން. އަޅާނުލާ މީހުން އަސްލުގައި މާ ރަނގަޅު، ހަމަޖެހިގެން ކަންނޭނގެ ގިނަ ފަހަރަށް އުޅެނީ. އަޅާ ނުލައޭ މި ބުނަނީ ކަންދެއްކުމަށް ދެ މީހުން ވެސް ކަން ނުކުރާ ކަޕުލްތަކުގެ ވާހަކަ. ރަވީ އަށް އަސްލު ކަމަކު ނުދޭ މީރު މެޓައެއް ގެނެސް އޭގެ ފޮޓޯލައި ތަނަކަށް ކާން ދިޔަ ނަމަވެސް އެ ފޮޓޯލާ މިއީ ރަނގަޅު ކަމެކޭ. އެ އެއްޗެއް ދިނީމާ އެ މީހުން އެ މޮމެންޓްގައި އެއާ އެއްކޮށް ލިވްކޮށްލުން އެއީ ކަން ނޭނގެ އެންމެ ރަނގަޅު ގޮތަކީ. ކޮންމެހެން މީހުންނަށް އޭތި ދައްކާކަށް ނުޖެހޭ. ބަޔަކު ބުނެގެނެއް ނޫންތާ އެދެ މީހުން ރަށްޓެހި ވެގެން އުޅެނީ. ދެ މީހުންނަށް ފެނިގެން އެ އުޅެނީ. އެ މީހުން އެ މީހުންގެ އޯން ލައިފްއެއް ލިވްކޮށްލަނީ.\nޔޫ ހޭވް ލައިކް ހައު މެނީ ކިޑްސް؟ ވިސްނަންތަ އިތުރު ކުދިން ހޯދަން؟ މިސާލަކަށް، ކައިވެންޏެއް ކައިރި މުސްތަގުބަލެއްގައި ކޮށްފި ނަމަ އިތުރު ކުދިން ހޯދާނަންތަ؟\nދެ ފިރިހެން ކުދިން ތިބެނީ. ދެން އަދި ކައިވެންޏެއް ކުރުމުގެ ވިސްނުމެއް ނެތް. ދެން ކައިވެންޏެއް ކޮށްފިއްޔާ ހަމަ އިތުރު ދަރިން ހޯދުމުގެ ފުރުސަތު އެބަ އޮތް. އެއީ ނުކުރާނެ ކަމެކޭ ނުބުނާނަން.\nމޭކަޕް ހެއާ އަދި ސްޓައިލިން: ޖަސްޓިން\nވޯޑްރޯބް: ޗެޕްސް / ރިނިއު / ޒީ ބުޓީކް އަދި ޖޭ\nވީޑިއޯ: މުހައްމަދު އަޒާން -- އަވަސް\nއެޑިޓިން: އަހުމަދު ޝުރާއު -- އަވަސް


މިއަނިޔާ ވެރިކަން ދިގުދެމިގެން ހިނގައްޖެނަމަ! – Maldivian Democratic Party\nމިއަނިޔާ ވެރިކަން ދިގުދެމިގެން ހިނގައްޖެނަމަ!\nވިސްނާލުން މުހިންމެވެ. ލަކުޑި ގަނޑެއްގައި ކަތުރުފަނި އަޅައި ބޮމުންދާން ފެށުމުން އެލަކުޑިގަނޑު އަތްވަށްނެރެ ހޫނުކޮށްލައި ބޭރުން ފެންނާންހުރި ފަނިތައް ދަމާނެރުމަށްފަހު ހަމައެލަކުޑި ގަނޑުގައި ކިތަންމެ ރީތި ދަވާދެއް ލާފައި ބެހެއްޓިޔަސް އެލަކުޑިގަނޑުގެ އެތެރޭގައި ފިލައިގެންތިބި ކަތުރުފަނިތައް އަލުން އެލަކުޑިގަނޑަށް ހަމަލާދީ އޭގެ ދުވަސް ދުށްވާލާނެކަން ކަށަވަރެވެ. ޖެހޭނީ އެލަކުޑިގަނޑުގައި އަޅާފައިވާ ހުރިހައި ފަންޏެއް ނައްތާލާށެވެ. ނޫނީ ލަކުޑިގަނޑު މުޅީން ދޫކޮށްލާށެވެ.\nދިވެހިރާއްޖޭގައި ޒަމާނަށް ދެމިގެންދިޔަ އަނިޔާވެރި ޚުދުމުޚުތާރު ވެރިކަން ނިމުމަކަށް ގެނައުމަށްފަހު އަޅުގަނޑުމެން ޑިމޮކްރަސީއެއް ގާއިމް ކުރީމެވެ. ނަމަވެސް އަނިޔާވެރި މުޖުރިމުންނަށް އަޅުގަނޑުމެން އެކަށީގެންވާ ޖަޒާއެއް ނުދީއިހުމާލު ވުމުން ދެންވެދާނެ ހުރިހައިގޮތެއް މިއަދު މިވަނީ ވެގޮސްފައެވެ. އަލުން އަނބުރައި އަނިޔާވެރީން މިއަދު އެތިބީ މިގައުމަށް ފާވެގެންނެވެ. އެމީހުންގެ ނުބައި ނުލަފާކަމުގެ ހިތިރަހަ މިއަދު އަޅުގަނޑުމެންގެ އަރުގައި މިދަނީ ލަމުންނެވެ.\nސުވާލަކީ މިގޮތަށް މިއަދު މިގައުމުގެ މައްޗަށް ޚާއިނުންގެ ބަޔަކު ވެރިވެގެން މިތިބަގޮތުގައި ދެމިތިބެ ގިނަދުވަސްތަކެއް ހޭދަވާން ވެއްޖެނަމަ މިގައުމާއި ގައުމުގެ ރައްޔިތުންގެ ހާލަށް ވެގެންދާނީ ކިހިނެއް ހެއްޔެވެ؟ މިއަދު މިދަނީ ފިސާރި ރަނގަޅަށް އެކަން ތަޖުރިބާ ކުރެވެމުންނެވެ. ދިވެހީން މިއަދު މިވަނީ ބައިނަލް އަގްވާމީ ދުނިޔެއާއި އެކަހެރިވާން ފަށާފައެވެ. ލާއިންސާނީ އަމަލްތައް މިއަދުމިއޮތް ބާޣީ ސަރުކާރުން އެގެންދަނީ ފާޅުގައި ހިންގަމުންނެވެ. ރޯމާދުވާލު ފުލުހުންނާއި ސިފައިން ބާޣީސަރުކާރުގެ ވެރީންގެ އޯޑަރާއި އެއްގޮތަށް އެގެންދަނީ ރައްޔިތުންނަށ އަނިޔާވެރި ވަމުންނެވެ. ގާނޫނުއަސާސީން ރައްޔިތުންނަށް ލިބިދީފައިވާ އެއްވެ އުޅުމުގެ މިނިވަންކަން މިވަނީ ނިގުޅައިގެންފައެވެ. ސުލްހަވެރި ކަމާއެކު ރައްޔިތުން ކުރަމުން ގެންދާ އިޙްތިޖާޖުތައް އެރޫޅާލަނީ އަނިޔާކޮށް ސުންނާފަތި ކޮށްގެންނެވެ. މިހާލުގައި ރައްޔިތުން ކެތްތެރިވެ ތިބޭނީ ކިހާދުވަހަކު ހެއްޔެވެ؟\nއަނިޔާވެރިކަން އިތުރުވެ ރައްޔިތުންގެ ކެތްތެރިކަން ކޮޅުންލައި އަނިޔާވެރީންނާއި އިދިކޮޅަށް ” އެއްނާޅިއަކުން ” މިނަން ނުކުމެއްޖެ ނަމަ ދެން ކަންވެގެންދާނެ ގޮތްއޮތީ ހީކޮށްލުމެވެ. މިއަދު އޮހޮރިގެން މިދަނީ ކުށެއްނެތް ޢާންމު ރައްޔިތުންގެ ލެޔެވެ. މުގުރެމުން އެދަނީ އާންމު ދިވެހި ދަރީންތަކެއްގެ އަގުންތަކެވެ. ނޫފައިގެން ފުފިއަރަނީ ” ތިމަންނާމެންގެ ވޯޓުގެ ޙައްގު ދޭށޭ ” ހަމައެކަނި ބުނެ ނުކުމެ އަޑުއުފުލާ އެތަކެއްހާސް މުއާތިނުންގެ ހަށިތަކުގެ އެތަންމިތަނުންނެވެ. މިއަދު މިގައުމުގެ ސަރުކާރާއި ހަވާލުވެ ގަނެގެން އެތިބީއަކީ އަގަލެއް ކުލުނެއް ހުރިބައެއް ނޫނެވެ. ކޮންމެ ގޮތަކުންވެސް އެމީހުންގެ ވެރިކަން ހިމާޔަތްކޮށް މިގައުމުގެ ބޭތުލްމާލުން އެމީހުންގެ ޖީބުތައް ފުރުނީމައި އެމީހުންނަށް އެނިމުނީއެވެ. ރައްޔިތުންގެ އަޑެއް އިވޭކަށް އެމީހުންގެ ކަންފަތެއް ނެތެވެ. ދެކޭކަށް ލޮލެއް ނެތެވެ.\nމިއަދު މިގައުމުގައި ވެރިވެ އެތިބަ ބާޣީން ދެކޭގޮތުގައި އެމީހުންނަކީ މުޅިދުނިޔޭގެ އެންމެ ބޮޑުބާރެވެ. އެހީދޭ ގައުމަކަށް ދުނިޔޭގެ އެއްވެސް ޖަމާއަތަކަށް އެމީހުން ބޮލެއް ނުލަނބައެވެ. ކުރަނީ ހިތަށްއެރި ކަމެކެވެ. ހަދަނީ ހުސްދޮގެވެ. އދ އާއި ދުނިޔޭގެ ބާރުވެރީންނަށް އެމީހުން އެދެނީ ބީރުކަންފަތެވެ. ތިމަންނާމެންނީ މުޅިދުނިޔެއަށް ޙުކުމްކުރުމުގެ ބާރުއޮތް ހަމައެކަނި ބައެއް ކަމުގައި އެމީހުން އެތިބީ ގަބޫލުކޮށްގެންނެވެ. ރައްޔިތުން މިއަދު މިތިބީ ބިކަހާލުގައިޖެހި މަގުމަތި ވެފައެވެ. ގާނޫނުއަސާސީ ބުނާގޮތުން މިދައުލަތުގެ އެންމެ ބާރުވެރީންނަކީ ރައްޔިތުންނެވެ. އެކަމަކު އެރައްޔިތުންނަށް ބަހެއްބުނުމުގެ އެއްވެސް ޙައްގެއް މިބާޣީންގެ ސަރުކާރަކު ނެތެވެ. ގައުމުގެ އިސްފަޑީގައި މިއަދު މުޅީންހެން އެތިބަ ބަސްކިޔަނީ ރައްޔިތުން ބަލައިނުގެން އެއްލާލި ބައިގަނޑެކެވެ. ވެރިކަމަށް ކުރިމަތިލައި ރައްޔިތުން ގަބޫލުނުކުރި ބައެކެވެ. އެމީހުން އެހިފަނީ އޭގެ ބަދަލެވެ. ރެޔާދުވާލު ރައްޔިތުން މިގެންދަނީ ކަރުނައަޅަމުންނެވެ. މުޅިގައުމުގައި ހިތްދަތިކަމާ ހިތާމައެވެ.\nބާޒާރުގެ އަގުތައް އުފުލި ރައްޔިތުން މިތިބީ ހަނާވެފައެވެ. ޑިއުޓީ ކަނޑާލުމަކުން ރައްޔިތުންނަށް ލިބުނު ލުޔެއް ނެތެވެ. ޓެކުހުގެ ގޮތުގައި ނަގާ އާމްދަނީ ގަނޑުން ރައްޔިތުންނަށް އެއްވެސް ލާބައެއް މަންފާއެއް ނުކުރެއެވެ. ރަށްރަށުގެ ސިއްޙީ ހާލަތު ދުވަހަކު ދަށަށް ނުދާވަރަށް ދަށްވެއްޖެއެވެ. އާސަންދައިގެ ބޭސްކޮޅެއް ލިބޭކަށް ނެތެވެ. ދިވެހީންނަށް ޙަގީގަތަކަށް ވަމުންދިޔަ ހުވަފެންތައް ބިލާހަކަށް ހަދާލައި ރައްޔިތުން ބިކަކޮށްލައިފިއެވެ. މިއަދު މުޅިގައުމުގައި އިވެނީ ރުއިމުގެ އަޑެވެ. ނާމާންކަން މިވަނީ ގައުމަށް ފެތުރިފައެވެ. ދެޔޯތަކެއްހެން ރައްޔިތުންނާ ކުރިމަތިލައި ސުންނާފަތި ކުރަމުން އެގެންދަނީ އިއްޔެ އަހަރެމެންގެ ބޮލުގެ ފަޚުރުވެރި ތާޖުކަމުގައި އަހަރެމެން ބަލަމުން ގެންދިޔަ ސިފައިންނާއި ފުލުހުންނެވެ.\nގައުމުގެ ވެރިކަމުގައި ބަގުޑިލައިގެން އެހެރީ ރައްޔިތުންނާއި މެދުގައި އެއްވެސް އޯގާތެރިކަމެއްނެތް މީހެކެވެ. ފުލުހުންނަށް އަމުރުކުރާން އެހުރި މީހަކީ ރައްޔިތުންގެ ލެޔަށް ފެންބޮވައިގެންފައި ހުރި މީހެކެވެ. ވެރިކަން ހޯދީ ދަމައިގަނެގެންނެވެ. ރައްޔިތުން މަގުފުރައްދައި ފެލާލައިގެންނެވެ. މިފަދަ ބަޔަކުގެ އަނިޔާވެރިކަން މިގައުމުގައި ދެމި ، ދިގުލައިގެން ހިނގައްޖެ ނަމަ މިގައުމުގެ ކުރިމަގު އޮންނާނީ މިއަދު ސޯމާލިޔާގައި އެއޮތްފަދަ ގޮތަކަށެވެ. ޔުނީފޯމު އެޅި ބާރުވެރީން ރޯމާދުވާލު ގޭގެއާއި މީހުން ލޫޓުވަމުން ދާނީ މިއަދު ސޯމާލިޔާގެ މީހުން ކަނޑުފޭރޭ މިސާލުގައެވެ. އާންމު ރައްޔިތުން ތިބޭންޖެހޭނީ ފަލަސްތީނުގެ ރައްޔިތުންނަށް ޖެހިފައިވާ ޙާލުޖެހިފައެވެ. މިގައުމުގައި އަދުލެއް އިންސާފެއް ނޯންނާނެއެވެ. މީހެއްގެ ޙައްގެއް ނޯންނާނެއެވެ. ހުރިހައި އެއްޗަކާއި މިގައުމުގެ ރައްޔިތުންނަކީ ވެރިކަމުގައި އެތިބަ ބާޣީންގެ މިލްކުކަމުގައިވެ އެމީހުން ހިތުހުރިމީހަކު މަރައި ، ހިތުހުރި މީހަކު ދަންޖައްސަމުންވެސް ގެންދާނެއެވެ.\nދުނިޔޭގެ ކުރިމަތީގައި މިމީހުން ފަޟީޙަތްވެ ދުނިޔެ ގޮވާ ގޮވުންތަކަށް ބޯނުލެނބުމުގެ ނަތީޖާއަކަށްވާނީ ގައުމުތަކުން ރާއްޖެއަށްދޭ އެހީތައް ކަނޑައިލުމެވެ. ރައްޔިތުން އެދުވަހުން ޖެހޭނީ ބަނޑަށެވެ. ބާޣީ ސަރުކާރުގެ ޙިއްސާދާރުން ގޮވާނަގާނީ ތިމަންނާމެން މިތިބީ ރައްޔިތުންނަށް ވައުދެއްވެގެން ވެރިކަމަށް އައިހެއް ނޫނެވެ. އަދި ރައްޔިތުން ތިމަންނާމެން އިންތިޚާބު ކުރީމަކާވެސް ނޫނެވެ. އެހެންވީއިރު ރައްޔިތުންނަށް އެމީހުންގެ ފަރާތުން ހަމްދަރުދީގެ ކަންފުޅެއްވެސް ނުލިބޭނެއެވެ.\nދިވެހި އެންމެހައި ލޮބުވެތި ރައްޔިތުން މިއަދު ނިންމާން މިޖެހެނީ މިގައުމުގެ ކުރިމަގު ބައްޓަންކުރާނެ ގޮތެކެވެ. މިބާޣީންނަށް އަޅުދާސްވެގެން ތިބެ މިގައުމު ހަލާކުގެ ތެރެއަށް ވަށްޓާލާނީ ހެއްޔެވެ؟ ނޫނީ ޚާއިނުން ދުރުކޮށް މިގައުމު އަލުންއަނބުރައި މިނިވަން ކަމުގެ އައްސޭރިއަކަށް ގެންދާނީ ހެއްޔެވެ؟ ޖަވާބުއޮތީ ހަމައަޅުގަނޑު މެންގެ ކުރިމަތީގައެވެ. ބޭނުން ކޮންމެ ގޮތެއް ނިންމިދާނެއެވެ. އެކަމަކު މިއަނިޔާ ވެރިކަން ދިގުދެމިގެން ހިނގައްޖެނަމަ ދުވަހަކުވެސްދެން މިގައުމާއި ރައްޔިތުންނަކަށް ޑިމޮކްރަސީ ކީއްކުރަން މިނިވަން ކަމެއްވެސް ނުލިބޭނެއެވެ. ރައްޔިތުންގެ މޫނުތަކަށް ދުވަހަކުވެސް އުފާވެރިކަމެއް ނާންނާނެއެވެ. އަޅުވެތިކަން މެނުވީ ނުދެކޭނެއެވެ.


08 މެއި 2020 - 09:519comments\n(މޭ 7، 2020، ބުރާސްފަތިދުވަހުގެ ބަޔާ ގުޅޭ)\nހައްވަގެ ވަރުބަލިވެފައި އޮތް ހަށިގަނޑަށް މަޑުމަޑުން ނިދީގެ އަސަރުތައް ވެރިވާން ފެށި އެވެ. އާންމު ހާލަތުން ބޭރުގައި އޭނާއަށް ދިމާވި ހާދިސާތަކުން ދުރުވެ، ހަމަ ނޭވާއެއް ލެވުނީ އަދި ކިރިޔާ އެވެ. ބާރުގަދަ ދެ ފިރިހެނެއްގެ ކޮނޑު މަތީގައި އޮވެގެން، ވަލުތެރޭގައި ކުރިއަށް ދިޔަ ވަރަކަށް ހައްވަގެ އެސްފިޔަތަކުގެ މައްޗަށް ބުރަ ބޮޑުވެ، ތިރިވި އެވެ.\nއޭނާގެ ދެ ލޯ މެރުނެވެ.\nފަތިސް ނަމާދުކޮށްގެން، ގުރުއާން ކިޔަވާ ނިމުނު އިރު، 5:30 ވަނީ އެވެ. ހެނދުނުގެ ފުރަތަމަ އަލިކަން، ކުޑަދޮރުގެ ދަގަނޑު ތޭރިތަކުގެ ތެރެއިން ފެނެ އެވެ. އޭނާ މަޑުމަޑުން ކުޑަދޮރު ކައިރިއަށް ޖެހިލައި، ބޭރު ބަލައިލި އެވެ. ގޯތިތެރެ ފުރިފައި ވަނީ ގަސްތަކުންނެވެ. އަނބުގަހާއި ބަނބުކެޔޮގަހާއި ކުންނާރު ގަސްތަކެވެ. އުސް ފެންފޯއް ރުއްތަކެވެ.\nޖެހިޖެހިގެން ހުރި ކޮންމެ ގެއެއް ވަށައިގެން ވެސް އޮތީ ބޮޑު ހުސް ބިމެވެ. އެއިން ކޮންމެ ބިމެއްގައި ހިޔާދޭ ބޮޑެތި ގަސްތަކެވެ. ބައެއް ގޭގޭގައި ރީތިކޮށް ބަގީޗާ ހައްދާފައި ވެސް ހުއްޓެވެ.\nހެނދުނު ހެނދުނާ އެކި ހިސާބުތަކަށް ދާ މީހުންގެ ސައިކަލާއި ކުރޮޅި އާއި ކާރާއި ލޮރީތަކުގެ އަޑު އިވިއިވި ހުއްޓެވެ. ހިމޭން ރޭގަނޑަކަށް ފަހު އާންމު ދުވަހެއްގެ ފުރަތަމަ އަޑުތައް ދެން ދާނީ ގަދަވަމުން، ހަލަބޮލިވަމުންނެވެ.\nރެއަކީ އޭނާއަށް ކުރިމަތިވި އެންމެ ހަލަބޮލި އެއް ރެ އެވެ. އެކަމަކު އެ ހުރިހާ އުދާސްތަކުން ސަލާމަތްވެ، ފަތިސް ވުމުގެ ކުރިން ގެއަށް ވަދެވުނެވެ. ފެންވަރާ ނިމުނު އިރު އޭނާ ބަލަހައްޓަމުން އަންނަ 80 އަހަރުގެ ކަރީމްބެގެ ދެމަފިރިން އަދި ހެއެއް ނުލަ އެވެ. އާދައިގެ މަތިން އެމީހުންނަށް ގޮވައި، ފާހާނާކުރުވައި، ނަމާދަށް އަރުވަނީ، އޭނާ ކައިރީގައި ހުރެގެންނެވެ.\nކަރީމްބެގެ ދެމަފިރިންގެ ދަރިއެއް ނެތެވެ. އުމުރުގެ ފަހުކޮޅު އެ ފަޅުކަމަށް ލިބުނު އެހީއަކީ، އެމީހުން ބުނާ ގޮތުން، އޭނާ އެވެ. އެކަމަކު އޭނާގެ އުފަން ރަށް މަލިކު ދޫކޮށް މި ގޭގައި ވަޒަންވެރިވެވުނީ އިއްތިފާގަކުންނެވެ. އެއީ އޭނާ ދުވަހަކު ވެސް ހީކުރި އަދި އުއްމީދުކުރި ވެސް ކަމެއް ނޫނެވެ. ދުނިޔޭގެ މި ހަޔާތުގައި ކަންކަން ދިމާވުމުގައި ތިމާގެ އަމިއްލަ ބާރެއް ނޯވެ އެވެ. ކިތައްމެ ފޮނި އުއްމީދުތަކެއް ކުރިޔަސް، ހަޔާތުގެ ޗާޓު ކިތައްމެ ރީތިކޮށް ކުރެހިޔަސް، އިސާހިތަކު އެ ގެއްލި ދެ އެވެ. ސާފު ލޯބި ކިލަނބުކޮށްލަ އެވެ. ބޭވަފާތެރިކަން ވަށާލަ އެވެ. އޮޅުވާލުމާއި މަކަރުވެރިކަން ފަޅާއަރަ އެވެ.\nއެ ހުރިހާ ކަމެއް ވެސް އޭނާއަށް ކުރިމަތިވި އެވެ. އޭނާ ކުރިމަތި ވެސް ލި އެވެ. އެކަމަކު އޭނާގެ ހަޔާތް ވޭތުކުރަން ޖެހޭނީ، އިންޑިއާގެ ކޮޗިންއާ ގާތްގަނޑަކަށް 45 ކިލޯމީޓަރު ދުރުގައި އޮތް ކޮޑުންގަލޫރު ސަރަހައްދުގައި ހުރި، މި ގޭގައި ކަން، ދުވަހަކު ވެސް ހިތަކަށްނާރަ އެވެ. ކޮޑުންގަލޫރަކީ މަލިކު މީހުންނަށް އާ ތަނެއް ނޫނެވެ. މަލިކު މީހުން އާންމުކޮށް ކޮޗިންއަށް ދަތުރުކުރެ އެވެ. އަދި ކޮޑުންގަލޫރުގައި ހުންނަ އިންޑިއާގެ ފުރަތަމަ މިސްކިތަށް ޒިޔާރަތްކޮށް ނަމާދު ވެސް ކުރެ އެވެ.\nމީގެ ފަނަރަ އަހަރު ކުރިން އޭނާ ކޮޗިންއަށް އައީ މަންމަ ބަލިވެގެން ބޭހަކަށެވެ. އެކަމަކު މަންމަ ކުއްލިއަކަށް ބަލިވި ދުވަސްވަރާއި އޭނާގެ އުފާވެރި ހަޔާތް ފުނޑުފުނޑުވެ، އޭނާ ލޯބިވި އަނބިމީހާ ދޫކޮށްލުމާ ދިމާވީ ގާތްގަނޑަކަށް އެއް ވަގުތަކާ އެވެ. އޭނާ ބެލީ، ދުވަސްކޮޅަކަށް، އަދި ވީހާވެސް އަވަހަކަށް މަލިކުން ބޭރުވެވޭތޯ އެވެ. އެހެންކަމުން މަންމަ ގޮވައިގެން، ފެރީގައި ބާރަ ގަޑިއިރުގެ ދަތުރެއް ކޮށް، ކޮޗިންއަށް އަ އެވެ.\nޑޮކްޓަރަށް ދެއްކުމާ އެކު މަޖުބޫރުވީ ވަގުތުން މަންމަ އެޑިމިޓްކުރާށެވެ. ދުނިޔޭގައި އޭނާގެ ހުރި ހަމައެކަނި މީހަކީ މަންމަ އެވެ. އޭނާގެ އުމުރުން ފަނަރަ އަހަރުގައި ބައްޕަ މަރުވެއްޖެ އެވެ. އޭނާ ނޫނީ އެހެން ދަރިއެއް މަންމަމެންގެ ނެތެވެ.\nއޭނާގެ އަމިއްލަ ދެ މަސް ދޯނި ދުއްވި އެވެ. ރަށުގައި ހުރެގެން އޭނާއަށް ލާރި ލިބުނެވެ. މަސް ހިއްކައިގެން، ނުވަތަ ލޮނު އަޅައިގެން، ސްރީ ލަންކާއަށް އެކްސްޕޯޓްކުރި އެވެ. އޭރު އޭނާ އުޅުނީ ވަރަށް ފަސޭހަ އަދި ތިޔާގި ދިރިއުޅުމެއްގަ އެވެ. އެކަމަކު އެވަގުތު އޭނާގެ ބަދުނަސީބަކަށް ވީ، އޭނާގެ ނަސީބުކަމަށް ބަލައި ކުރި ކައިވެންޏެވެ.\nއެއީ އޭނާ ލޯބިވި ހައްވަ އެވެ. އޭނާއަށް އޮޅުވާލި ހައްވަ އެވެ. އޭނާއަށް ނޭނގި މުޅިން އެހެން ދުނިޔެއެއްގައި އުޅުނު ހައްވަ އެވެ. އޭނާ ނިދާފައި އޮންނަ އިރު، ބޭރަށް ނުކުމެ، ބިޔަ ހިޔަނިތަކާ އެކު ހަނގުރާމަކުރި ހައްވަ އެވެ. އެއިން އެއްވެސް ކަމެއް އޭނާއަށް ނޭނގޭ ކަމަށް ހަދާފައި، ފަތިސްވުމުގެ ކުރިން ކޮޓަރިއަށް ވަދެ، އޭނާ ކައިރީގައި ނިދަން އޮންނަ ހައްވަ އެވެ.\nހައްވައަކީ އޭނާއާ ދިމާވި އެންމެ ރީތި އަންހެނާ އެވެ. އެއް ދުވަހެއްގެ ހަވީރު ހައްވަ ގޮނޑުދޮށުގައި ހުރިތަން ފެނުމާ އެކު، އޭނާ ގޮސް އޮއްސާލީ ހިތުގައި ހުރި އިހުސާސްތަކެވެ. އޭގެ ފަހުން ދެ މީހުން ބައްދަލުކޮށް، ހަމަ އެ ގޮނޑުދޮށުގައި، ރޭގަނޑު ހިނގި އެވެ. ގަޑި ހުއްޓޭނެ ނަމައޭ ހިތަށް އެރި އެތައް ރެއެކެވެ. ހައްވަ ކައިރީގައި އޭނާ ކޮންމެ ވާހަކައެއް ވެސް ދެއްކީ ސާފު ހިތަކާ އެކު އެވެ. ކުރިމަތީގައި އޮތް ކަނޑުގައި ދެ މީހުން އެކަނިމާއެކަނި ދަތުރުކުރަން ޖެހުނަސް، ހައްވަ ދޫނުކޮށް، ފޫހިނުވެ، ހިތްވަރު އެލުވާނުލައި، އުއްމީދު ކަނޑާނުލެއް ނެތި، ހައްވަ ބަލަހައްޓަން އޭނާއަށް ކެރޭނެ އެވެ. އޭނާ ބޭނުންވި އެވެ.\nކައިވެންޏަށް ފަހު ދެން އައި ރޭތައް ވެސް އެހާމެ އުފާވެރި އެވެ. އޭނާ ބާރުއެޅީ އޭނާގެ ގެއަށް ހައްވަ ގެންދާށެވެ. އެކަމަކު ބޭބެ އާއި ބައްޕަ ދޫކޮށްލާފައި ނުދެވޭނެ ވާހަކަ ބުނުމުން، އެކަން އޭނާ ގަބޫލުކުރި އެވެ. އޭނާގެ މަންމަ ވެސް، އެ އުޒުރު ބަލައިގަތެވެ.\nއޭނާ ބޭނުންވީ އަވަހަށް ކުދިން ހޯދާށެވެ. ހައްވަ ވެސް ބުނީ ކުދިން ބޭނުންވާ ވާހަކަ އެވެ. އެކަމަކު އެ ނަސީބެއް ނުލިބުނެވެ.\nބަދަލުނުވާނެ ކަމަށް ގަބޫލުކުރި ލޯތްބާއި ތެދުވެރިވާނެ ކަމަށް ދިން އިތުބާރު ނެތި ދިޔައީ، އެއް ރޭ ދަންވަރު އޭނާއަށް ހޭލެވުނު އިރު ކައިރީގައި ހައްވަ ނެތީމަ އެވެ. އެއީ އެ ކައިވެނީގައި، އެ ގަޑީގައި އޭނާއަށް ހޭލެވުނު ފުރަތަމަ ފަހަރެވެ.\nހައްވައަށް ގޮވާލާފައި އޭނާ ފުރަތަމަ ދިޔައީ ގިފިލިތެރެ ބަލައިލާށެވެ. އޭނާ ދޮރު ހުޅުވާލި އެވެ. އަނދިރި ރެއެކެވެ. އެކަމަކު މަތިން ވަރަށް ބޮޑަށް އަލިވަމުން ދާތީ ބަލައިލި އެވެ. އޭނާ ދިޔައީ ސިއްސައިގެންނެވެ. ހުދު ގަމީހުގައި ތިބި ދެ މީހަކާއި ރަތް ހެދުމެއްގައި ހުރި އަންހެނަކު، ވައިގެ ތެރޭގައި، ކަޅު ހިޔަނިތަކަކާ ކަނޑި ހަނގުރާމަކުރަނީ އެވެ. ހިޔަނިތަކުގެ ރަތް ދެ ލޯ ހުރީ ދިއްލިފަ އެވެ. ކަނޑިތަކުގެ އަލި މުޅި ހިސާބަށް ފެތުރިފަ އެވެ. ކަނޑިތައް ޖެހުމުން ބުރައިގެން ދާ އަލިފާނުގެ ކަނިތަކުން މުޅި ހިސާބުގަނޑު ފުރިފައި ކަހަލަ އެވެ.\nއޭނާއަކަށް ނޯޅެ އެވެ. ރަތް ހެދުމުގައި އެ ހުރީ، އޭނާގެ އަންހެނުންނެވެ. އޭނާގެ ލޯބިވެރިޔާ އެވެ. ދެން އެ ތިބީ ބަފާބެ އާއި ޅިޔަނުކަން ވެސް ޔަގީންވި އެވެ.\nއޭނާއަކީ ބިރުގަންނަ މީހެއް ނޫނެވެ. އޭގެ އަސްލު ސަބަބެއް އޭރަކު ނޭނގެ އެވެ. ވަލުތެރޭގައި އެކަނިމާއެކަނި އޭނާ ކިތައްމެ ރެއަކު ހިނގި އެވެ. ހައްވައާ ބައްދަލުވެ، ލޯބީގެ ދުވަސްތައް ފެށުމުގެ ކުރިން، އޭނާގެ ހިތުގައި އޮތް ނުފެންނަ ލޯބީގެ ހުވަފެންތައް ދުށީ، އެ އެކަނިވެރިކަމުގަ އެވެ. ޖިންނި އާއި ހަންޑި އާއި ފުރޭތައިގެ ވާހަކަތަކުން އޭނާގެ ހިތަށް ވަން ބިރެއް ނެތެވެ. އޭނާއަށް އެއިން އެއްވެސް އެއްޗެއް ނުފެނެ އެވެ.\nއެކަމަކު އެރޭ އެ ފެނުނީ ހުވަފެނެއް ނޫނެވެ. އެއީ ހަގީގީ މަންޒަރުތަކެކެވެ. އެފަދަ ހަނގުރާމައެއް، އިންސާނުންނާއި ހިޔަނިތަކަކާ ދެމެދު ހިނގައިފާނެއޭ އާންމު މީހެއްގެ ހިތަށް ވެސް ނާރާނެ އެވެ.\nހިޔަނިތައް ޖައްވު ތެރެއަށް ގޮސް ގެއްލުނެވެ. ހައްވަ އާއި ބައްޕަ އާއި ބޭބެ ބިމަށް ތިރިވެ، ގިފިލީގެ ފާރުގެ ފަހަތުން އޭނާގެ ލޯމަތިން ފޮރުވުނެވެ.\nއޭނާ ގޮސް އެނދުގައި އޮށޯވެ ލޯ މަރާލި އެވެ.\nހައްވަ ކޮޓަރިއަށް ވަނެވެ. ލައިގެން ހުރި ރަތް ކުލައިގެ ހެދުން ބާލާފައި، އަލަމާރީގައި އަޅުވާލި އެވެ. އަލަމާރި ތެރޭގައި ހުރި ކުޑަކުޑަ ފޮށި ހުޅުވާލައިފައި، ކުޑަ ވަޅިއެއް ވަރުގެ އެއްޗެއް އޭގެ ތެރެއަށް ލި އެވެ. އެއީ އޭނާއަށް ފެނުނު ދިގު ކަނޑި ނޫންކަން ޔަގީނެވެ.\nނިދާ ހެދުން ލައިގެން އައިސް މަޑުމަޑުން އެނދުގައި އޮށޯތެވެ. އޭނާގެ ނިތްކުރިއަށް ދޮނެއް ދިނެވެ. ދެން އަނެއް ފަރާތަށް އެނބުރުނެވެ.\nއޭނާއަކީ ކެތްތެރިއެކެވެ. އޭނާއަކީ ވިސްނުންތެރިއެކެވެ. ކަންކަމާ އަވަސްއަރުވާލައިގެންނެއް ނޫޅެ އެވެ. އެހެންކަމުން އޭނާ ނިންމީ އަދި އެއް ރޭ އެ މަންޒަރު ދެކިލާށެވެ. ފާރަލައިގެން ހުރެ، ފެށުނީއްސުރެ ނިމެންދެން އެކަން ބަލާށެވެ. ސުވާލުކުރާނީ އޭގެ ފަހުންނެވެ.\nއަނެއް ރޭ އިރާކޮޅު ވިސްނަމުން، ހައްވައާ މެދު ހިޔާލުކުރަމުން ގޮސް ނުކުމެވުނީ، ގޭ ކުރިމަތިން ވަލުތެރޭގައި ހައްވަމެން ސާފުކޮށްފައި އޮންނަ ހުސް ބިމަށެވެ. އެތަނުގައި ހުރި ބޮޑު ނިކަގަސް ދޮށުގައި، ޖޯލީގައި، އޭނާ އިށީނެވެ. މިރޭ އޭނާ ނުނިދާނެ އެވެ. ހައްވައަކީ އަސްލު ކާކުކަން، އެ އާއިލާއަކީ އަސްލު ކޮން ބައެއްކަން މިރޭ އޭނާ އޮޅުންފިލުވާނެ އެވެ.\nއެކަމަކު އެހާ ހިސާބުން އޭނާއަށް ވިސްނުނީ ހައްވަ އޭނާއަށް އޮޅުވާލި ކަމެވެ. މީހާގެ އަސްލު ބުނެނުދެވެންޏާ އެއީ އޮޅުވާލުމެވެ. ހަޔާތުގައި ބޮޑެތި ސިއްރުތައް ހުރި ކަމަށް ވަންޏާ އެއީ ވެސް އޮޅުވާލުމެވެ. އޭނާ އަބަދުވެސް އެދުނީ އެއްވެސް ކަހަލަ ފޮރުވުމެއް، ދެ މީހުންގެ މެދުގައި ނުބޭއްވުމަށެވެ. "ކިތައްމެ ކުޑަ އެއްޗެއް ނަމަވެސް އަހަންނަށް ސިއްރުނުކުރާތި"އޭ، ކިތައްމެ ފަހަރަކު، އެކި ވާހަކަތަކުގައި އޭނާ ބުންޏެވެ. ސީދަލަށް، ސާފުކޮށެވެ. އެއިން ކޮންމެ ފަހަރަކު ވެސް ހައްވަ ބުނީ "އަހަރެންގެ މި ދެ ލޮލަށް ބަލާލަބަލަ!" މިހެންނެވެ. ދެން އޭނާ ބަލައިލަ އެވެ.\n"ކޮން އެއްޗެއް ފެންނަނީ؟" ހައްވަ އަހަ އެވެ.\n"ސާފުކަން، ރީތިކަން،" އޭނާ ބުންޏެވެ.\n"އަހަރެންގެ ނެތް އެއްވެސް ސިއްރެއް. އެއްވެސް އޮޅުވާލުމެއް،" ހައްވަ ބުނެ އެވެ.\nގެއަށް ދާންވެގެން ޖޯލިން އޭނާ ތެދުވި އެވެ. އެކަމަކު އޭގެ ކުރިން އޭނާގެ ކުރިމަތިން، ޖައްވު ތެރެއިން ހިޔަންޏެއް ފޭބި އެވެ. އޭނާއަށް ފަހަތަށް ޖެހިލެވުނެވެ. ދެން އޭނާގެ ވަށައިގެން އެތައް ހިޔަންޏެކެވެ. އެއީ ރޭ އޭނާއަށް ފެނުނު ހިޔަނިތައް ފަދަ ބައެކެވެ. ރަތް ލޯތަކެވެ.\n"ކަލޭ ޖެހޭނީ އޭނާ ވަރިކުރަން. ހަމަ މިރޭ. އެއީ އިންސާނެއް ނޫން. އެއީ އަހަރެމެންގެ ތެރެއިން މީހެއް. އަހަރެމެން މި އުޅެނީ އޭނާ ގެންދަން. އޭނާ އަތުލަން،" ކުރިމަތީގައި ހުރި ބިޔަ، ބޮޑު ހިޔަނި، އޭނާއާ ދިމާއަށް ގުދުވެ، ވައި އަޑަކުން، ހަމައެކަނި އޭނާއަށް އިވޭ ވަރަށް، ބުނެލި އެވެ.\nދެން އިވުނީ އެހެން ހުރިހާ ހިޔަންޏެއް ހޭން ފެށި އަޑެވެ.\n"ކަލޭގެ އަމަޔަށް ވެސް ސަލާމަތްކަން އޮންނާނީ އޭނާ ވަރިކޮށްފިއްޔާ. އެހެން ނޫނީ ކަލޭގެ އަމަޔަށް އުނދަގޫކޮށް، ނުވިއްޔާ މަރާ ވެސް ލާނަން،" ބިޔަ ހިޔަނި ބުންޏެވެ.\nއޭނާ ބާރަށް ހިނގައިގަތެވެ. ދެން އިވުނު އަޑުތަކަށް، ހުނުންތަކަށް އޭނާ ފަރުވާލެއް ނުބަހައްޓަ އެވެ. އޭނާއާ އެކު އެ ހިޔަނިތައް ދިޔައީ، ވަލުގެ ވަކި ހިސާބަކަށެވެ. ދެން މައްޗަށް ގޮސް ގެއްލުނެވެ.\nހައްވަ ކައިރީގައި އޭނާ އެއްވެސް ވާހަކައެއް ނުދައްކަ އެވެ. ބޮލުގައި ރިއްސަނިއްޔޭ ކިޔާފައި، އޭނާ އަވަހަށް އޮށޯތީ އެވެ. އެކަމަކު އެރޭ، އޭނާ ހީކުރި ގޮތާ ހިލާފަށް، ހައްވަ ނުތެދުވެ އެވެ. ގަދަ ނިދީގައި އޮތީ އެވެ. ބައެއް ފަހަރަށް އޭނާގެ ގަޔަށް ދެ ފައި އެއްލައި، އޭނާގެ މޫނުގައި މޫނު ޖައްސާލަ އެވެ. އެއީ ލޯބިވެތި ހަރަކާތެކެވެ. އެކަމަކު އޭނާގެ ހިތް ކިލަނބުވެފައި އޮތްލެއް ބޮޑުކަމުން، އުފަލެއް ނުލިބުނެވެ.\nއޭނާ ވިސްނި އެވެ. މަކަރުވެރިންގެ ހަރަކާތްތައް ހުންނާނީ ރީތިކޮށެވެ. އެހެންކަމުން އޭނާ އަހާނެ ސުވާލެއް މިހާރަކު ނެތެވެ. ފެށުން ވެސް ގޯހެވެ. އަދި މިހާރު އޭނާގެ މަންމަގެ ފުރާނައަށް ވެސް ނުރައްކާ ވާވަރަށް އެކަން ގޯސްވެއްޖެ އެވެ.\nނުނިދާ އޮތީ އެވެ. އޭނާގެ ހަޔާތުގައި ވެސް ދުށް އެންމެ ރީތި އަންހެނާ ދޫކޮށް ދާ ވަގުތު އައިސް ޖެހުނީ އެވެ. އެ ރީތި ހައްވައާ މުޅި އުމުރަށް ވެސް ދުރަށް ދާން އޭނާ ނިންމި އެވެ. ފުރަތަމަ ލޯބި ވަޅުލަނީ އެވެ.\nހެނދުނު އެގެއިން އޭނާ ނުކުތެވެ. އޭގެ ފަހުން ހައްވަގެ މޫނު ވެސް އޭނާ ނުދެކެ އެވެ. ފަނަރަ އަހަރެވެ.\nމިހާރު މުޅި ހިސާބުގަނޑު އަލިވެއްޖެ އެވެ. ކުޑަދޮރު ކައިރީގައި، ބޭރަށް ބަލަހައްޓައިގެން ޝިހާބު ހުރީ މާޒީގެ ތެރެއަށް ގެއްލިފަ އެވެ.\n"ހައްވަ ފިއްލަދުއަށް...." އޭނާއަށް މަޑުމަޑުން ބުނެވުނެވެ.\nއެއީ ރޭ އޭނާއަށް ލިބުނު، އޭނާ ހައިރާންވި ހަބަރެވެ. ނުހަނު ހަލަބޮލި ރޭގަނޑެއްގައި މުޅި މާޒީއާ މެދު ވިސްނަން ޖެހުނު ހަބަރެވެ. އޭނާ ދެން ހަދާނީ ކިހިނެއް ހެއްޔެވެ؟ އޭނާގެ ކުރިމަތީގައި އޮތް އިހުތިޔާރު ކުޑައެއް ނޫނެވެ. އެކަމަކު އޭނާ އެގޮތަށް ނިންމައިފި ނަމަ، އޭނާއަށް އެ ދޫކޮށްލެވެނީ މިދިއަ ފަނަރަ އަހަރު އޭނާ އާރާސްތުކުރި ދުނިޔެ އެވެ. އަނދިރީގައި އޭނާ ހޯދި ހިތްވަރެވެ. އޭނާ ލިބިގަތް އިލްމެވެ. އޭނާ ކަނޑައެޅި އަޒުމެވެ.\n"ހައްވަ އޮޅުވައެއް ނުލާ...." އެއީ އޭނާއަށް ރޭ އަޑުއިވުނު ވާހަކަ އެވެ.\n"ހައްވަ އަދިވެސް ހުރީ ޝިހާބުގެ އިންތިޒާރުގައި...އޭނާ ގޮވަމުން އެދަނީ ޝިހާބަށް...އޭނާ އެ އެދެނީ މައާފަށް...އޭނާ އެބުނަނީ އަންނާށޭ...އަންނާށޭ...."\nޝިހާބުގެ ކަންފަތުގައި ހަރުލާފައި ހުރީ އަދިވެސް އެ ޖުމްލަތަކެވެ. ސާފު ބަހުން، އޭނާގެ އުސްތާޒު ދެމުންދިޔަ ތަފުސީލުތަކެވެ.\nއޭނާ އާއި އުސްތާޒު އޭރު ތިބީ، އިންޑިއާގެ އެންމެ ފުރަތަމަ މިސްކިތް، ޗެރަމަން ޖުމާ މިސްކިތުގެ އެއް ފަރާތު ކަނުގަ އެވެ. އޭރު ގަޑިން މެންދަމު ދޭއް ޖަހަނީ އެވެ. އެއީ އުސްތާޒާއި އޭނާ ބައްދަލުކުރާ ގަޑި އެވެ. އިންސާނުންގެ ހަރަކާތްތައް ހުއްޓި، ހިމޭންވެލާ ގަޑި އެވެ.\nފިއްލަދޫގެ ފަސްގަނޑުގައި ފައި ޖެހުމާ އެކު ފާތިރުގެ ހަށިގަނޑު ތެރޭގައި ހިނގައިގަތީ، އެރަށް މަތިން ހިތަށްއަރާ އިރަށް، ދަލޭކަދައިތަގެ ނަން ހަނދާންވާ އިރަށް، އެ ދުއްވައިގަންނަ ގޮތް ނޭނގޭ އިހުސާސްތަކެވެ. އޭނާއަށް ހީވާ ގޮތުގައި އެއީ އޭނާގެ ރަށެވެ. އެރަށުގައި އޭނާއަށް ހުރި އެކަމަކު އަދި ނުލިބޭ އެތައް އެއްޗެއް ވެ އެވެ.\nހެނދުނު ހަނިމާދޫ އެއާޕޯޓުން ފިއްލަދުއަށް އައި ގޮތަށް ފާތިރު، އޭނާ ކުއްޔަށް ހިފައިގެން ހުރި ކޮޓަރިއަކުން ނުނިކުމެ އެވެ. ނަމާދު ކުރީ ވެސް ކޮޓަރީގަ އެވެ. އެކަމަކު އިޝާ ނަމާދަށް ފަހު ބޭރަށް ނުކުމެ، މަޑު ފަސްގަނޑުގައި ފައި ބީއްސާލުމާ އެކު، ރަށުގެ މުހިންމުކަން އޭނާއަށް އިހުސާސްވި އެވެ. ދަލޭކަދައިތަގެ އުމުރުގެ ފަހު ދުވަސްތައް ކައިރިވަނީ އެވެ. އެހާ އިލްމުވެރި، އެހާ ބާރުގަދަ މީހަކު ރާއްޖޭގެ އެއްވެސް ތަނެއްގައި އޮންނާނެ ކަމަކަށް އޭނާ ގަބޫލެއްނުކުރެ އެވެ.\nއެކަމަކު ފާތިރުގެ ހިތަށްއަރާ ސުވާލަކީ، ދަލޭކަދައިތަ މަރުވުމުން، އޭނާގެ އެ އިލްމުވެރިކަން ދަމަހައްޓާނީ ކާކު ހެއްޔެވެ؟ އޭނާގެ ލޭ ދަމަހައްޓައިދޭނެ އެހެން މީހަކު ނެތެވެ. އޭނާ ހިމާޔަތްކުރަން ތިބެނީ އިލްމުވެރި ބައެއް ނޫނެވެ. އެއީ ހަމައެކަނި އަމުރަށް ކިޔަމަންވާ ފަހުލަވާނުންތަކެކެވެ.\nއޭނާ ހިނގަމުން އެ ދަނީ ދަލޭކަދައިތަގެ ގެއާ ދިމާއަށެވެ. ކުރަން ބޭނުން ވަރަށް ގިނަ ސުވާލުތައް އެބަ ހުއްޓެވެ. އޭގެ ތެރެއިން ބައެއް ސުވާލު ގުޅިފައި އޮތީ އަމިއްލަ ދިރިއުޅުމާ އެވެ. އޭނާގެ އަމިއްލަ ލޭ ދެމިގެންދާނެ ފަދަ ނަސީބެއް، އޭނާގެ ތިން ވަނަ ކައިވެނީގައި ލިބިދާނެތޯ އަހާލަން ބޭނުންވެ އެވެ.\nސުހާނާއަކީ ވަރަށް ތަފާތު އަންބެކެވެ. ދިމާވި ހިތާމަވެރި އެތައް ހާދިސާއަކާ އެކު ވެސް އޭނާގެ ހިތްވަރު ގަދަ އެވެ. އަދި މިހާރު އޭނާގެ ހުރިހާ ވެސް އުފަލަކީ ފާތިރެވެ. އެހެންކަމުން ކުރިން ނުވާނެ ކަމަށް ގަބޫލުކުރި ކަންކަން ވެސް ނަސީބުގައި ހުރެދާނެތާއޭ ފާތިރު ހިތަށްއަރަ އެވެ. ކުރީގެ ދެ ކައިވެނި ރޫޅުނީ އޭނާއަށް ކުދިން ނުލިބޭތީ އެވެ. ސުހާނާއާ ކައިވެނިކުރީ ވެސް އެ ހަގީގަތް ހިތުގައި ބާއްވައިގެންނެވެ.\nއެކަމަކު އިންސާނުން ސިއްސައިގެން ދާ ކަހަލަ ކިތައްމެ ކަމެއް ދުނިޔެއިން ފެނެ އެވެ. އެހެންކަމުން އޭނާގެ ހިތުގައި ވެސް ދަރިއަކަށް ކުރާ އުއްމީދުގެ ރާޅުތައް އޮތީ ދެމެން ފަށައިފަ އެވެ. އެކަން ދަލޭކަދައިތަ ކައިރީގައި މިރޭ އޭނާ ބުނާނެ އެވެ.\n(ހަ ވަނަ ބައި، މޭ 9، 2020، ހޮނިހިރުދުވަހު)


Vazeefaa Aai Behey Islaah: Doctor Ge Certificate Nethi Ehme Dhuvahaku Ves Salaam Nubuneveyne - Vaguthu\nވަޒީފާއާބެހޭ ޤާނޫނަށް ސަރުކާރުން އަލަށް ހުށަހެޅި އިސްލާހްގައި ދެން އެންމެ ދުވަހު ވެސް ޑޮކްޓަރުގެ ސެޓްފިކެޓް ނެތި ސަލާމް ނުބުނެވޭ ގޮތައް ހަމަޖައްސަން މާއްދާއެއް ހިމަނައިފިއެވެ.\nސަރުކާރުން އަލަށް ހުށަހެޅި އިސްލާހްގައި ބުނެފައި ވަނީ ބަލީގެ ބާވަތާއި އެބަލީގެ ސަބަބުން މުވައްޒަފަކަށް މަސައްކަތަށް ނުނިކުމެވޭނެ މުއްދަތު ބަޔާންކޮށް ރަޖިސްޓްރީ ކޮށްފައިވާ ސިއްހީ މަސައްކަތްތެރިޔަކު ދޫކުރާ މެޑިކަލް ސެޓްފިކެޓެއް ވަޒީފާއަށް ނުކުންނަ ދުވަހު ހުށަހެޅުމުން މެނުވީ އެމުވައްޒަފަކަށް ސަލާމުގެ ޗުއްޓީ ދިނުން ވަޒީފާދޭ ފަރާތައް ލާޒިމްވެގެންނެއް ނުވާކަމަށެވެ.\nޑޮކްޓަރުގެ ސެޓްފިކެޓް ނެތި އެންމެ ދުވަހަކު ވެސް ސަލާމް ނުބުނެވޭ ގޮތައް ވަޒީފާއާބެހޭ ޤާނޫނު އިސްލާހް ކުރަން ސަރުކާރުން މަޖިލީހަށް ހުށަހަޅާފައި ވާއިރު މިހާރު އަމަލު ކުރަމުން އަންނަ ވަޒީފާއާބެހޭ ޤާނޫނު ބުނާ ގޮތުން ޑޮކްޓަރުގެ ސެޓްފިކެޓް ހުށަހަޅަން ޖެހޭނީ ދެދުވަހަށް ވުރެ ގިނަ ދުވަހު ސަލާމް ބުނުމުންނެވެ.\nއަލަށް ގެންނަ އިސްލާހްގެ ސަބަބުން "މައިގްރޭން" ފަދަ ބަލިތައް ހުންނަ މީހުން ނުވަތަ މައްސަރު ކަންތަކުގެ ސަބަބުން އޮފީހަށް ނުދެވޭ ފަދަ ހާލަތެއް ދިމާވާ މުވައްޒަފުން ވެސް ކުރިއަށް އޮތްތަނުގައި ޑޮކްޓަރުގެ ސެޓްފިކެޓް ގެންދަން މަޖުބޫރު ވާނެތީ އެއިސްލާހާއި ދެކޮޅަށް ގިނަ ބަޔަކު އަންނަނީ އަޑުއުފުލަމުންނެވެ.\nވަޒީފާއާބެހޭ ޤާނޫނަށް ގެންނަ އިސްލާހްތަކާއި މެދު ގިނަ ބަޔަކު އަންނަނީ ކަންބޮޑުވުން ފާޅުކުރަމުންނެވެ. ހާއްސަކޮށް ޕްރޮބޭޝަންގެ މުއްދަތު ތިން މަސް ދުވަހުން ހަމަސް ދުވަހަށް އިތުރު ކުރަން އިސްލާހްގައި ހިމަނާފައި ވާތީ ގިނަ ބަޔަކު އަންނަނީ އެކަމާއި ދެކޮޅު ހަދަމުންނެވެ.\nވަޒީފާއާއި ބެހޭ ޤާނޫނު: އިސްލާހުގެ ސަބަބުން މަސައްކަތެރިންނަށް ބޮޑު ގެއްލުމެއް ލިބޭނެ- މަސައްކަތްތެރިންގެ ޖަމްއިއްޔާ\nފެބުރުއަރީ 16, 2020 12:22\nގިނަ ބަޔަކު ދެކޮޅުޙެދިއްޔާ ވާކަމެެއް އެބައޮތްތަ؟ ދެވޭ އެއްޗެއް ބޮޑުވެގެން ކުރެވެން އޮތް ޖެެއްސުމެއްވިއްޔާ ކުރާނެ. ކޮންބައެއް ތީ. މުވައްޒަފުން ގަނަތެޅުވުން ނޫން ދެން ކޮންކަމެއް މީ. ބޮޑުވެގެންވާ މުސީބާތެއް. ޙުވާ މިބުނީ\nފެބުރުއަރީ 16, 2020 12:25\nފެބުރުއަރީ 16, 2020 23:15\nބަރާބަރު. ދިވެހިން ގެންގުޅެންޖެހޭ ގޮރަށް އެގެންގުޅެނީ. ހަމަ ވަރަށް ސަޅި.\nފެބުރުއަރީ 16, 2020 12:30\nތިއޮށް އާއިލާކައިރިއަށް ދެވޭގޮތްވަނީ ފަސޭހައިނަ އެޖެންސީ 19 ގެ ދަށުން ރަށުފަތިސް ކޮޅުވީމަ މެންދުރު އަތަށް އަޅާޅައިރު ހުރެވޭނި އަބިދަރިން ކައިރީ ގޭގަ.\nފެބުރުއަރީ 21, 2020 10:41\nއެޖެންސީ 19 އޭ...ފަތިސް ކޮޅޭ... ބުރޯ ތިބައްތަރް ބާހަކަ ދައްކަނީ ބްރޯ ޕްރޭންޑް ކާރީގަ..އިގޭ!!\nބްރޯ މީ...ވަގުތު ނޫސްގަ ވާންޗޯ މީހާ ކޮމެންޓް ނުކުރެވޭ ގޮއް ހަދާބަ... އެހެންނުވަނީމަ އަހަރޭން ހީހީ ބާވަރު ބަނޑުގޮށް އަރަނީ...\nފެބުރުއަރީ 16, 2020 12:33\nނިކަމެތިން އިތުރަށް ނިކަމެތި ކުރުން ނޫން ކަމެއް ނުފެނޭ..\nފެބުރުއަރީ 16, 2020 12:42\nއޭނަވެސް ބޮއެގެން މާފަށް އެދުނުމީހާވެސް ބޮއެގެން ބޮއެހަލާކު...\nފެބުރުއަރީ 16, 2020 12:43\nބަލިވަނީ ހަމައެކަނި މީހާ ފިސިކަލީ ބަލިވުމުން އެކަންޏެއްނޫން. ހަމައެގޮތަށް މެންޓަލީވެސް މީހާ ޑައުންވެފަހުރެދާނެ ރެސްޓްއަކަށް ބޭނުންވެފަ. މިއިސްލާހުގެ ސަބަބުން މިކަހަލަކަމަކުން ބަލިވެފަހުންނަ މީހާއަށްވެސް މަޖުބޫރުވާނެ ވަޒީފާއަށް ނުކުންނަން. އެކަމުގެ ސަބަބުން އަސްލު އެމީހާގެ ޕާފޯމަންސް ނުނެރެވޭނެ ގޭގަހުރެގެން ސްޓްރެސް ފިލުވައިގެން އަނެއްދުވަހު ނުކުތުން މާ ބުއްދިވެރި.\nފެބުރުއަރީ 16, 2020 12:46\nމިހާރު މިފެންނަނީ ފަތިސް ކޮޅު\nފެބުރުއަރީ 16, 2020 12:48\nމަޖްލިސް މެންބަރުންނަށްވެސް ތިޤވާއިދު ހިނގާގޮތަށް ބާއްވަން ކެރޭނެބާ؟ އަދި އެމީހުންގެ އަދަބު ބޮޑުކުރަންވެސް ޖެހޭ، އެއީ ގިނަ ބައެއްގެ ހައްޤު އެމީހުންގެ ހާޒިރީގަ ވާތީ.\nފެބުރުއަރީ 16, 2020 12:51\nތިޔަށް ދޭންއޮތް ނަމަކީ ވަޒީފާގެ ނަމުގައި އަޅުވެތި ކުރުން.\nފެބުރުއަރީ 16, 2020 12:56\nperiod vegen banda thadhuvaatheeves dhen doc ah dhaanves?\nފެބުރުއަރީ 16, 2020 12:59\nދެން ޕީރިއަޑް ވެގެން ނުތެދުވެވޭ ހާލުގައި ތިބޭ މީހުނޯ؟ ކޮންމެ ފަހަރަކު ޑޮކްޓަރަށް ދައްކައިގެން ސެޓްފިކެޓް ހޯދަންވީ؟ ކިހާ ބޮޑު ކަމެއް މި ދެން!!!!!!!!!!!!!\nފެބުރުއަރީ 16, 2020 13:08\nކިނބޫ ކަލޭ ދިވެހި ލޮބުވެތި ރައްޔިތުން ދަންޖައްސާ މަރާލަންވީނު ތިކަހަލަ ބަލާވެރިކަންނުޖައްސާ.\nފެބުރުއަރީ 16, 2020 13:09\nބޭރުމީހުންނާއި ދިވެހިންނާއިހުރި މުސާރައިގެ ތަފާތު ކުޑަކޮށްލަން ނުކެރެ. އިންޑިއާ މީހުން މުޅިރާއްޖެ ހިފަނީ. އުރިދޫފަދަ ކުންފުނިތަކުގަ ބޮޑެތި މަގާމު ތަކުގަ ގިނައީ އިންޑިއަން. ދިވެސަކަށްވީތީ ރަނގަޅު މުސާރައެއްނުދޭ. މިއޮތީވާ ގައުމެއް\nފެބުރުއަރީ 16, 2020 13:13\nހެޔޮވެރިކަމުގެ ކޮޅުމަތި ފެންނަނީ.\nފެބުރުއަރީ 16, 2020 13:14\nމަށަށްދެރަވީ މަޖިލީހުގެ 100 ޕަސެންޓް މޑޕ އަށް ނުދިނީމަ. އެހާވެސް ހެޔޮފުޅު.. ދިވެހި ރައްޔިތުންނަށް ދުއްޕާން ކުރުންނޫން ކަމެއް މިމަޖްލިހުން ނުކުރޭ..\nފެބުރުއަރީ 16, 2020 13:15\nރައްޔިތުން ނުކުމެ މަޖްލިހާ ސަރުކާރު ހަމައަކަށް އަޅުވަންވެއްޖެ..\nފެބުރުއަރީ 16, 2020 13:17\nޖަޒީރާ ރާއްޖެއަށް ފަތިސްދަން މިއޮތީ. ކައުންސިލް އިންތިހާބު ލިބުމުން ދެން އިރުއަރާނީ ޖަޒީރާ ރާއްޖެއަށް. ދިވެހިން ތިބޭނީ ކުޑަކަކޫމައްޗަށް ތިރިކޮށްފައި. އިންޑިޔާ މީހުން އެދޭގޮތަކަށް ދިވެހި ގައުމު ހިންގާނީ.\nފެބުރުއަރީ 16, 2020 13:25\nމިހުރިހާ މުސީބާތެއް ނިކަމެތިމީހާއަށް ޖައްސާއިރު، މިކަންކުރާ މަޖިލީހުގެ މެންބަރުން އެއުޅެނީ ބޭނުންގޮތަކަށް އެމީހުންގެ ގަވާއިދުހަދާ ލައްކައިން މަހު މުސާރަނަގާ، ބޮޑެތި އެލަވަންސްނަގާ، އަހަރަކު3މަސް ޗުއްޓީނަގާ، ޓެކްސް ނުދައްކާ ވެހިކަލް އެތެރެކށްލަ ކޮށްލަ. ހުރިހާ މޮޅެއް ކާލައިގެން. މުސީބާތެއްނު މީދެން\nފެބުރުއަރީ 16, 2020 13:26\nގާނޫނު ހަދާ މަތިގޭގެ ފަޑުއްކަތަކުރު ، ގ ހަދާ މަތިގޭގައި އިންނަހާ ދުވަހަކު ހަ މަޖެހޭ ގާނޫނެއް ،ދިއުޅި ހަ މަވާ ގާނޫނެއް މިރާއްޖެއަކަށް ނައަންނާނެ ، މި އޮތީ ލޮނު ހެޔޮވަރު ވެރިކަ މެއް ، ދެން އަތްޖަހާ....\nފެބުރުއަރީ 16, 2020 13:27\nތިޔައީ ތަންތަނުގެ ވެރިންގެ އަޅުވެތިކަ މަށް މުއައްޒަފުން ގެންދަން އެޅުނު ރަނގަޅު ފިޔަވަޅެއް.\nފެބުރުއަރީ 16, 2020 13:30\nމަށަށް ރަނގަޅި މިގާނޫނަށް ދެން ގެންނަ އިސްލާހުގައި 10 ދުވަހު ސަލާމް ބުނާ މީހާ ވަކިކުރަން ހިމެނިއްޔާ.. އިހްސާން ތެރިކަންނެތް. ﷲ ގެ އޯގާވަންތަ ކަމާއި ދިވެހިންގެ ހެޔޮ ނަސީބަށް އުރެދި ﷲ ގެ އަދުއްވުން ގައުމުގެ ވެރިންނަށް ހޮވާ. މީހަކު ދީނޭ ބުނާއިރަށް އަރައިގަނެ ސިޔާސީއޭ ގޮވި ބައިގަނޑު ދިވެހި ގައުމުގައި ގިނައީ. ކަރުބުޑުގައި ހިތިރަހަލާނެ ދުވަހަކަށް މަ މި އިންތިޒާރު ކުރަނީ.\nފެބުރުއަރީ 16, 2020 13:35\nމަޖިލިސް މެމްބަރުން ބޭނުންގޮތަކަށް އުޅުނީމަ ނިމުނީ. އެއްވެސް އިނަާޔަތެއް ނުކެނޑޭ. ސެޓްފިކެޓް ބޭނުމެއްނުވޭ.\nދިވެހިންނަންނަށް މިއޮތީ ވެރިކަމެއް ޖެހިފަ.\nފެބުރުއަރީ 16, 2020 13:36\nމީ އާސަންދައިގެ ދަށުން ވަރަށް ފަސޭހަ ކަމާއެކު ޑޮކްޓަރަށް ދައްކާލެވެން ހުންނަ ގައުމެއްތާ. ބޭނުން ގަޑިއެއްގައި ގޮސް ބޭނުން ވައްތަރެއްގެ ޑޮކްޓަރަށް ބޭނުން ގަޑިއަކު ދައްކާލާ ސެޓްފިކެޓް ހައްދާލެވޭހެން ހީވަނީ. ރާއްޖޭގައި ބަލިވެގެން ޑޮކްޓަރަށް ދައްކަން އުޅޭ މީހާ އެކަމާ ތެޅިތެޅި އިތުރ ބަލިތަކެއް ވާއިރު ޑޮކްޓަރަށް ދެއްކޭނެ ފަދަ ނެތްކަން ރައްޔިތުންގެ ހާލަތު މިހާގާތުން ދަންނަ މެމްބަރުންނަށް ނޭނގުނީމާ ބުނެވޭނީ ސަލާމޭ.\nފެބުރުއަރީ 16, 2020 13:37\nކިހާ ދެރަކަމެއް.ވަރުގަދަ ވެރިކަމެއް ގެނެވިފަ މިއޮތީ.ދިވެހި ރައްޔިތުންނޭ ސިވިލްސާވިސްގެ އިޚްލާސްތެރި މުވައްޒަފުންނޭ ލޯކަލް ކައުންސިލް އިންތިހާބު ކުރިޔަށް ހުރި އިންތިހާބުގަވެސް މިސަރުކާރަށް ނޫނެކޭ ބުނަން އެބަޖެހޭ.މިވަރުގެ ވެރިކަމެއް އަދި ނުދެކެން.މަވާ ސަލާމް ދެން.\nފެބުރުއަރީ 16, 2020 13:41\nއަންހެންކުދިންނަށް ޕީރިއަޑް ދުވަސްވަރު ޗުއްޓީ ދޭގޮތަށް ހަމަޖައްސަން ޖެހޭނީ ތިހެން ކަންތައްކުރަން ބޭނުމިއްޔާ. ދެރަކަމެއްނު.\nފެބުރުއަރީ 16, 2020 13:46\nތީ ޑްރާމާއެއް ބަލާތި.. ސަރުކަޜުން ގަވާއިދު ހެދީ ފޮނުވަން ހަދާފަ ނިމއްޖެ. ދެންފޮނުވީމަ ހިހެން ނަހަދާ އާދޭސްކޮށްފަ ބުނާނެ މަޖިލީހުގެ އެމްޑީޕީ މެމްބަރުން....ފެންނާނެ ބަލަނތިބޭ\nފެބުރުއަރީ 16, 2020 15:37\nމަށަށްވެސް ހީވޭ ތިބުނީ ރަނގަޅަށް ހެން. އިންތިހާބާ ކައިރި ކޮށްފަ ނަމްބަރު މަތިވޭތޯ.\nފެބުރުއަރީ 16, 2020 13:48\nހާދަހާވާ ހެޔޮ ވެރިކަމެކޭ... ރައްޔަތުން ދެކެ ލޯބިން ހަފުސްވާނެ ވޯޓުލާ ދުވަސް ކުރިމަތިވެފަ މައިކެއް ފެނުނީމަ ރައްޔަތުން ދެކެވާލޯބިން މައިކުގަނޑުވެސް ހީވާނީ ދިރުވާލަފާނެހެން. ޢެޖެންޑާ 19 ގަ ރައްޔަތުން ގަނަތަޅުވާ ރައްޔަތުން ބަނޑަށްޖައްސަން ތެޅި މަރުވަނީ..\nފެބުރުއަރީ 16, 2020 13:56\nމިސަރުކާރު ގެންނަން ވޯޓްލީ ކުދިން ބާރަށް އަތްޖަހާ. މީދޯ4މެމްބަރުން ވަކިކުރިކަމަކީ. ފުއްގަނޑު ބޭނުންގޮތަކަށް މޮޑެ ގުޅަޖަހަންދޯ\nފެބުރުއަރީ 16, 2020 13:57\nސިޔާސީ މީހުންނަށް ވެސް ތިޔަ ގޮތައް އޮންނަން ޖެހެ އެވެ.\nފެބުރުއަރީ 16, 2020 13:59\nދެން ސަލާމް ބުނާނީ އެއްދުވަހަކަށް ނޫން. ދެ ދުވަހުން ނޫނީ ބަލިމަޑު ކަމެއް ރަނގަޅަކަށް ނުފިލާނެ. ޢެއް ދުވަސް ބަލީގަ ރެސްޓު ކޮށްލަން އަނެއް ދުވަސް ސެޓިފެކިޓް ހޯދަން.\nފެބުރުއަރީ 16, 2020 14:03\nމިއީ އަހަރުމެންގެ ސަުކާރު. މިސަރުކާރުން އަހަރުމެނަށް ހައްގުމިންވަރު ހޯދާދޭނެ. ފަހަރުގައި ލިބޭއެއްޗެއް މަދުވެސްވެދާނެ އެކަމަކު ހައްގުމމިންވަރު ލިބޭނެ.\nފެބުރުއަރީ 16, 2020 14:24\nފެބުރުއަރީ 16, 2020 14:34\nވެރިކަމުގައި ތިބޭއިރު ބޭނުންގޮތަކަށް ކަންތައް ކުރެވިދާނެ. ގޫނޫގައި ބުނެޔޯ ގާނޫނޫގެ ކުރިމަތީގައި އެންމެންނަކީ ހަމަހަމަ ބައެކޭ. ތިޔަހަދާ ގާނޫނތައް ހަމަ ހުރިހާ ރައްޔިތުންނަށް ހިންގަން ވާނެ. ރައީސެއް ވަޒީރެއް މަޖިލިސް މެމްބަރެއް އިސްތިސްނާ ވެގެން ނުވާނެ. މިހިރަ މިހިރަ ގަވާއިދުތައް މިހަދަނީ ރައްޔިތުންނަށް ދުއްޕާންކުރަން. ރައީސް ސޯލިހު ހީކޮށްގެން ނުވާނެ ތިމަންނާގެ މުޅި އުމުރަށް ވެރިކަމުގައި ހުރެވޭނެކަމަށް. ﷲ އިރާދަ ކުރެއްވިއްޔާ ދާދި އަވަހަށް މި މުސީބާތުން މިރާއްޖެ ސަލާމަތް ކުރައްވާނެ. ވެރިކަމަކީ ތިމާމެންގެ މޮޅުކަމުން ގަދަބާރުން ލިބުނުކަމެއްކަމުގައި ހީކޮށްގެން ނުވާނެ. ވެރިކަން ދެއްވިފަރާތުން އެވެރިކަން ގެންދެވުމަށް އިރާދަކުރެއްވުމުން ލަހެއް ފަހެއްނުވާނެ.\n" ރަހެއް ވެރިއެއް ކަލޭފާނެއްގެ ބާރެއް ނުމެހިނގާ ދުވަހެއް،\nލަހެއްނުވެ އާދެޔޭ ކުރިމަތިވަމުން އެބަ ހައްގުވެރި ގޮތުގައި "\nފެބުރުއަރީ 16, 2020 14:37\nބަދަލަކަށް އެދުނީ، ތިއަންނަނީ ބޯކޮށް\nފެބުރުއަރީ 16, 2020 15:02\nބަރާބަރު. ސަލާން ބުނާ މީހުން ސަލާން ބުނަނީ ގިނަފަހަރު ބަލިވެގެން ނެތް ނޫން. ހޭލެވޭ ގޮތުން ވެސް، އުޑުމަތި އޮންނަ ގޮތުން ވެސް ނިދާކަން ވެގެން ބުނާނީ ސަލާމް. މަސައްކަތަށް އެއްވެސް ލޯތްބެއް، ޒިންމާދާރު ކަމެއް ނެތް. އެކަމަކު ބަރާބަރަށް މުސާރަ ނަގައިގެން 30 ސަލާމް ހުސް ކުރަން ޕްލޭން ކުރާނެ. ދިވެހިން ދިވެހިންގެ ގޮތުގަ، ފަރުވާކުޑަ ކަމުގަ ހައްދުފަހަނާ އަޅާފަ. ހެޔޮ ބަދަލެއް ވެއްޖިޔާ އެވީ ސިޔާސީ ކަމަކަށް ހަދަން.\nފެބުރުއަރީ 16, 2020 20:57\nސަލާން ބުނާ ކޮންމެ ދުވަހަކު ހައްގު ގޮސް ބަލަނީތޯ ސަލާން ސައްހަ ތޯ ނުވަތަ ނޫންތޯ ތިޔައީ އަހަރެމެން އެންމެންނައްވެސް ދެކެ ފަރިތަ ވައްތަރުގެ ވާހަކަ އަނެކާގެ ވާހަކަ ނުދައްކާ ނިކަން އޮފީހައް ދުރުވޭ ގޮސް އެންމެން ކައިރީގަ ކިޔާ ތިޔައީ މޮޅުވުމެއް ނޫން\nފެބުރުއަރީ 16, 2020 15:16\nމމމަޖްލިސް މެންބަރުން ވަރިހަ މަ ގަވައިދުން ހާޒިރު ނުވިޔަސް...އެތައް ބައިވަރު ލާރި ތަކެއް މުސާރައަށް ލިބޭ މީހުން...ދެން ތި އިސްލާހު ފާސްވީ މާ މައިގްރޭން ހުރެގެން ބޭސްކައިގެން ރެސްޓު ކޮށްގެން ރަނގަޅުވާ މީހާވެސް އެތައް ލާރި ތަކާއި ވަގުތު ތަކެއް ދުއްވާލާފަ ތި ސެޓްފިކެޓެއް ހޯދަން ދާން މި ޖެހެނީ..ދެން އަނެއްކާ ބައެއް ކަހަލަ ދާއިރާގައި މަސައްކަތް ކުރާ މީހުން ( އެޑިއުކޭޝަން ދާއިރާ ކަހަލަ) ނޯންނާނެ އަހަރީ ޗުއްޓީ އެއް..ބުލޮކް މޯޑަށް ކިޔަވާއިރު ކިޔަވަން މިދާން ޖެހެނީ ކޮން މެސް އެއްދުވަހެއް ސަލާ މް ބުނެފަ...އައިޖީ އެ މް އެޗް އަށް ޑޮކްޓަރަށް ދައްކަން ގޮސް އެއްދުވަސް ހަތަރު ދަ މު އެތާ...ކްލިނިކް އަކަށް ގޮއްސިއްޔާ ރ450 އަތުން ދާނެ... މިއުޅެނީ ބިލްތައް ދައްކާފަ އަނގަޔާ އަތާ ދި މާނުވެގެން...އިސްލާހު ވެސް ހުށައަޅަން ވާނީ ރައްޔިތުންނަށްވެސް ވާނެ އުނދަނގުލަށް ވިސްނާފަ.\nފެބުރުއަރީ 16, 2020 15:18\nމައިގްރޭން ހުންނަ މީހުން އޭގެ ސަރޓިފިކެޓެއް ހޯދާ. އޮފީސްތަކުގެ މީހުން ސަލާ މް ބުނުން ހައްދުން ނެއްޓީ މަ ތިހެން ހަދަން ފެނޭ\nފެބުރުއަރީ 16, 2020 15:19\nހަމަރަނގަޅު... އަދިވެސް މާރަނގަޅު ބަބަޔަކަށް ވެގެން ހޮވާ... އަދި ރަނގަޅުވާނެ... އިންސާފު ތިލިބެނީ\nފެބުރުއަރީ 16, 2020 15:40\nޕީރިއަޑުގެ ޙާލަތުގައިވެސް ދެން ސަލާމް ނުބުނެވޭނެ.\nފެބުރުއަރީ 16, 2020 16:08\nފެބުރުއަރީ 16, 2020 16:10\nސަރުކާރުން ކުރާނެކަމެއް ނެތިގެން އުޅޭހެން ހީވަނީ... އަދި މިސަރުކާރު އައީ ރައްޔިތުން ފެލުމާ ރައްޔިދުންނަށް އެއްޗެއް ދޭވެން އޮންނަ ހުރިހާ މަގެއް ހަނިކުރަން\nފެބުރުއަރީ 16, 2020 16:31\nމީހަމަ މުވައްޒަފުންނަށް ހުރި އޯގާތެރިކަމެއްގެ ސަބަބުން ހުށަހާޅާލިބިލެއް.\nދެއުޅި އެއްނުވާ މީހުންނަކަށް ނޭންގޭނެ ކަންކަމަށް ޤަވާއިދު ހަދާކަށް. ބުރާންތިވެފައި ތިބޭ މީހުން އަބަދުވެސް ބުރާންތި ހާލަތުގައި ތިބެންޖޭނީ.\nސިޔާސީ މީހުން ނޫން މީހުންނަށް ވީމަ ހެޔޮ ކޮންމެ ގޮތެއް ހެދިޔަސް؟ ހީކުރީ ވަރަށް ރަނގަޅު ސަރުކާރަކަށް ވާނެ ކަމަށް.\nމިނިމަމް ވޭޖް އެންމެންނަށް ދޭނަމޭ ބުނި، އެވެސް ވަކިބަޔަކަށް، އޯޓީ ދިނުމެއް ނުވޭ. އަނެއްކާ އަނެއް އުނދަގޫ.. ހުރިހާ ރައްޔިތުން ސިޔާސީ މަޤާމެއް ލިބޭތޯ ދޯ އުޅެންވީ\nފެބުރުއަރީ 16, 2020 16:50\nވެލްކަމްތު ފުލް ޔެލޯ\nފެބުރުއަރީ 16, 2020 16:55\nމިސަރުކާރުން ވައްޓާލުން ނޫން ގޮތެއް ނެތް މިހާރުދެން އަތްފައި ކަނޑަންފެށީ ..މިދަނީ ސިވިލް ސާރވިސް ކޮމިޝަން އުވާލުމާ ދިމާލަށް. 3ބާރު އެކަމު ހުރިހާކަމެއް އެއްބާރުން ނިންމަނީ..މެޖޯރިޓީދިނީމަ ވަރަށް ތާހިރެއްނު ތައް\nކޮންފަދަ ބޮޑު މުސީބާތެއްތަ؟\nފެބުރުއަރީ 16, 2020 16:59\nބައެއް މީހުންނަކީ ޕީރިއަޑް ވުމުން އެތައް ކަމެއް ތަހައްމަލުކުރާ ބައެއް. ހަމަ ކޮންމެ ފަހަރަކު ޑޮކްޓަރަށް ދައްކާފައި ސެޓްފިކެޓް ހޯދޭތަ؟ ރައްޔިތުންނަށް ދަތި ނުކޮށް ވެރިކަން ކުރަންޏާ ކޮށްބަލަ. މީ އަޅެ ތިބައި މީހުންގެ އަޅުންތަކެއްތަ؟؟ ބަޔަކަށް ހެވެއް ލިބިދާނެތީ ހީވަނީ މޮޔަތަކެއް ވާހެން. ތިއަށް ވުރެ ރަނގަޅުވާނެ ކޮންމެ މަހެއްގައި ވެސް ޕީރިއަޑް ވާ ދުވަސް ޗުއްޓީއެއްގޮތަށް ހަމަޖައްސައިދިނަސް. ގައިމު ހިތް ހަމަ ޖެހިގެން މަސައްކަތްކޮށްލެވޭނެ އޭރުން. ރައްޔިތުންނޭ ކިޔާފަ ތިބެނީ ކަލޭމެން ބޭނުންހާ އެއްޗެއް ހަދަން ތިބޭ ބައެއް ނޫނޭ!!!!!\nފެބުރުއަރީ 16, 2020 17:03\nމުޅިއަކުން ގޯހެއް ނޫން. މިހާރު އޮންނަ ގޮތުން ބަލިނުވެ ސަލާމް ބުނާ މީހުން ވަރަށް ގިނަ. ހެނދުނު ހޭލާއިރު އިތުރަށް ނިދާލާހިތް ވިޔަސް އެ ދުވަހު ސަލާމް.\nފެބުރުއަރީ 16, 2020 17:13\nޥާނެ ހުރިހާ ކައުންސިލް ގޮޑިޔެއް މިބަލާވެރިކަމަށްދޭން! ޢެމީހުން ބޭނުން ގޮތެއް ހަދައިގެން މިފަސްގަޑުގައި އުޅެވެންއޮތީ!\nފެބުރުއަރީ 16, 2020 17:17\nތީކުރަން ހަމަ ރަގަޅު ކަމެއް\nފެބުރުއަރީ 16, 2020 17:53\nފުރަތަމަ ކަމަކަށް ކުރަންވީ ކަމަކީ ސިވިލްސާވަންޓުންނަަށް މުސާރަޔާއި އިނާޔަތްތައް އެކަށީގެންވާވަރު ކުރިން ދެންކުރަންވީކަމަކީ ސިވލްސާވަންޓުންނަށް މަޤާމްގެ ކުރިއެރުން ލިބޭނެ ނިޒާމެއްްޤާއިމް ކުރުން ކުރާ މަސައްކަތާ އެކާށީގެން ވާވަރަަށް އުޖޫެރަ ނުދީ ލިބޭ އެތިކޮޅުވެސް މަދުކުރާނެ ހުރިހާކަމެއް އެބަކުރޭ ފުރަތަމަ އިތުރު ގަޑި ހެދުން ހުއްޓުވީ ދެން ސަލާމް ބުނުން ވިސްނާލަބަލަ ސިވިލްސާވަްޓުން އުޅޭ ޙާލު މިނިވަން މުއައްސަސާގެ ޕިޔޯނަކަށްވެސް ލިބޭ ސިވިލްސާވިސްގެ ޑިރެކްޓަރަކަށް ލިބޭ ވަރު ސަރުކާރުގެ ވަޒީފާ ތަކަކީ 2008 ގެ ކުރިން ކިހާ ފަހުރުވެރި ވަޒީފާތަކެއް އިތުރަށް ރަގަޅު ކުރަން އުފެއްދި ސިވިލްސާރވިސްގެ ޙާލުބަލާބަލަ 20 އަހަރު އެއްމަޤާމެއްގަ ހުއްޓަކަސް 1 ރުފިޔާވެސް އިތުރެއް ނުވޭ\nފެބުރުއަރީ 16, 2020 17:59\nނިކަމެތި މުވައްޒަފުންނަށް ޖެއްސުން ކުރަން އެއްވަނަ ސަރުކާރު ހަމަ.\nމަތިމައްޗަށް ޑިގްރީ ހަދައިގެންވެސް މިއުޅެންޖެހެނީ ކޭންބުއިމަށް ލާރި ނުލިބިގެން. ލިބޭ މަދު އެތިކޮޅުވެސް ނުދޭން ލައްކަ މަސައްކަތް އެބަ ކުރޭ.\nއަނެއްކޮޅުން އެއްވެސް ކޮލިފިކޭޝަނެއް ނެތް ސިޔާސީ މީހުންނަށް ބޮޑު މުސާރަ ދީފަ އެމީހުން ހަމަ އިތުރު ކުރަނީ. ކުރާ އެއްކަމެއްވެސް އޮތީކީ ނޫން އޭގެން މީހެއް! ރުޅިނައިއްޔާ ދެރަ ދެން!\nފެބުރުއަރީ 16, 2020 18:02\nއެންމެން ވަޒީފާއިން ވަކިކޮށްފައި ރޮބަޓް މުވައްޒަފުންނަށް ހަދަންވީނު. މަޔަކަށް ބަފައަކަށް ކުއްލި ހާލަތެއް މެދުވެރިވެގެންވެސް އެއިންމީހަކަށް ފަރުވާއެއްދޭން ތަނަކަށް ދާންވިޔަސް އެމީހުން މަރަށް ތެޅެންބާއްވާފައި ފުރަތަމަ ސެޓްފިކެޓެއް ހޯދާކަށް ނުޖެހޭނެ. ރަނގަޅު މުވައްޒަފުނކޮޅުވެސް ދެންކެނޑޭނީ.\nފެބުރުއަރީ 16, 2020 18:27\nހިދުކޮޅު އަންނަ މީހުން ހޮވަންޏާ ވާނެގޮތްމިފެންނަނީ\nފެބުރުއަރީ 16, 2020 18:52\nކުރިއަށް ކުރިއަށް ބާރަށް ކުރިޔަށް. ލާދީނީ މީހުންނަށް ވިކުނީމަ ވާނީ މިހެން.\nފެބުރުއަރީ 16, 2020 19:53\nފެބުރުއަރީ 16, 2020 21:02\nދިވެހީންނަކީ ނަރެއްހައިތަން ދޫކޮށްލިއްޔާ ކެނބެއްހައިތަން ދަމައިގަންނަ ބަޔެއް!\nވަޒީފާގެ އަޚްލާޤު މުވައްޒަފުންނަށް ވަރަށް ގަދަޔަށް ކިޔަވައިދެއްވަންވެސް ޖެހޭ!\nސަލާން މަދުކުރުމަށްޓަކައި ކުރީގައި އޮންނަގޮތަށް އަހަރުތެރޭގައި އެއްވެސް ސަލާމެއް ނުބުނާ މުވައްްޒަފުންނަށް އަހަރުނިމުނީމާ އެއްމަހުގެ މުސާރަ ހަދިޔާއަކަށް އިތުރަށްދެއްވަންވީ.... އަދި ސަލާމެއް ނުބުނެ ގަޑިއެއްނުޖެހި ހާޒިރުވެއްޖެނަމަ ދެމަހުގެ މުސާރަ އިތުރަށް ހަދިޔާއަކަށް ދެއްވަންވީ.....\nފެބުރުއަރީ 16, 2020 21:08\nސިޔާސީ މީހުންގެ މުށުތެރޭގައި ބަނދެވިގެން މީހަކަށް ސިވިލްސާވަންޓް ވެގެން ނުވާނެއެވެ. ސިވިލްސާވަންޓްގެ މުސާރަ ހަމަޖެއްސުމާއި އެއަށް މުސާރައަށް ބަދަލު ގެނައުމުގެ ބާރު ލިބިގެންވަނީ ސިޔާސީ ހަތިޔާރެއްގެ ގޮތުގައި ސިޔާސީ ވެރިންނަށެވެ. މިކަން މިގޮތަށް ވެގެން ވާނެކަމަކަށް ޤަބޫލެއް ނުކުރަމެވެ. ސަބަބަކީ ސިވިލްސާވަންޓެއްގެ އެއްވެސް މައްސަލައެއްގެ ޒިންމާ ސިޔާސީ ވެރިން ނަގަން ނުޖެހޭ ކަމެވެ. އަދި ސިޔާސީ ހަތިޔާރެއްގެ ގޮތުގައި ސިވިލްސާވަންޓުން ތިބެން ޖެހުމަކީ އެމީހުންގެ މިނިވަންކަން ނިގުޅައިގަތުން ކަހަލަ ކަމަކަށް ވާތީއެވެ.\nފެބުރުއަރީ 16, 2020 21:42\nބޮޑުވަޒީރުގެ އޮފީހުން ތިއިސްލާހު ހުށަހެޅީ


މެންބަރުންގެ ޚިޔާލު: ގާނޫނުއަސާސީގެ ބެލެނިވެރިޔަކީ ކޮބާ؟ – Maldivian Democratic Party\n01 ނޮވެމްބަރު 2011\nމެންބަރުންގެ ޚިޔާލު: ގާނޫނުއަސާސީގެ ބެލެނިވެރިޔަކީ ކޮބާ؟\nދުނިޔޭގައި ނެތްވަރުގެ ގާނޫނުއަސާސީއެއް ހަދައިގެން ދިވެހީން މިތިބީ ފިސާރި ފަޚުރުވެރި ކަމާއެކުގައެވެ. ނަމަވެސް ރާއްޖޭގެ ގާނޫނީ މާހިރުންގެ މެދުގައި ބޮޑެތި ޚިޔާލު ތަފާތުވުންތަކަކާއި ބަހުސްތަކެއް މިދަނީ ހިނގަމުންނެވެ. ރިޔާސީ ނިޒާމުގެ ސިފަތަކަށް ނުފެތޭ ކިތަންމެ ގާނޫނުތަކެއް ހުރިކަމުގައި ކުރީއްސުރެވެސް މިދަނީ ވާހަކަ ދައްކަމުންނެވެ. މިނޫނަސް ކިތަންމެ މައްސަލަތަކެއް މިއަދު މިއަމަލުކުރެވޭ ގާނޫނުއަސާސީގައި އެބަހުރި ކަމުގައި ބުނަމުން ދިޔަނަމަވެސް މިމައްސަލަތައް ހައްލުކުރެވޭނެ ގޮތެއް މިއޮތީ މިއަދާ ހަމަޔަށްވެސް ނުފެނިފައެވެ. ގާނޫނުއަސާސީ މާނަކުރުމުގެ ބާރު ލިބިދީފައިވާ ފަރާތްކަމުގައިވާ ސްޕްރީމް ކޯޓުގެ ފަނޑިޔާރުން މިކަންކަން އިސްލާހު ކުރުމަށް ކުރާ މަސައްކަތެއްގެ އަޑު ނީވުނެއްކަމަކު ކޮރަޕްޝަނަށް މަގުފަހިވާ ބައެއް ކަންކަން ހިންގަމުން ގެންދާކަމުގެ އަޑުތައް މިފަހަކަށް އައިސް މިދަނީ ގަދަވަމުންނެވެ. ދަށުކޯޓުތަކަށް އާންމު ރައްޔިތުން ހުށައަޅާ ބައެއް މައްސަލަތައް ބޮޑުއަމުރު ނެރެގެން ގެންގޮސް ސްޕްރީމްކޯޓުގެ ތެރޭގައި ބަގުޑިލައިގެން ތިބޭވާހަކަ ދެކެވެއެވެ. އެކަމަކު ސްޕްރީމް ކޯޓެއްގެ ހައިބަތާ ގަދަރަކީ ބޮޑުވާންޖެހޭނެ އެއްޗެއްކަމުގައި އެންމެންވެސް ގަބޫލުކުރާން ޖެހޭނެއެވެ. އަދުލު އިންސާފު ގާއިމުކުރާ އެންމެ އިސްފަރާތެއްގެ ގޮތުގައި ސްޕްރީމްކޯޓު ކަނޑައެޅިފައިވާއިރު އެމުއައްސަސާ ފެއިލްވެއްޖެނަމަ އެފެއިލްވަނީ މުޅިގައުމުގެ އަދުލު އިންސާފެެވެ. މިއީ ދިވެހި އެއްވެސް ރައްޔިތަކު އެދޭނޭ ކަމެއް ނޫނެވެ.\nގާނޫނުއަސާސީއާއި ފުށުއަރާ ގޮތަކަށް ހެދޭ ކޮންމެ ގާނޫނަކާއި ގަވާއިދެއް ބާތިލު އެއްޗެއް ކަމުގައި ވާނެކަމުގައި ގާނޫނުއަސާސީގައި އެބަބުނެއެވެ. ނަމަވެސް ގާނޫނުއަސާސީ ވެސް ގާނޫނުއަސާސީއާއި ފުށުއަރަޔޭ ބަޔަކު ބުނާއިރު ހެދެމުންދާ ގާނޫނުތަކާއި ގަވާއިދުތަކުގައި ކިތަންމެ ފުށުއެރުމެއް އެބަހުރި ކަމުގައިވެސް އެދަނީ ބުނަމުންނެވެ. ދޭތެރެ ދޭތެރެއިން މިފަދަ މައްސަލަ ތަކުގެ ސަބަބުން މުޅިގައުމު ހުއްޓުމަކަށް އައުމަށް މަގުފަހިވާއިރުވެސް މިކަންކަން ހައްލުކުރާނީ ކިހިނެއް ކަމެއް އަމުދުން އެގެންނެތްކަމީ ހިތާމަހުރި ކަމެކެވެ. ގާނޫނުއަސާސީ މާނަކުރާންތިބި ބައެއްގެ ޒިންމާ އަދާކުރާންޖެހެނީ ހަމައެކަނި ސަރުކާރާމެދު އިދިކޮޅު ފަރާތްތަކުން ކުރާތުހުމަތު ތަކާއި ސަރުކާރުގައި މަރުތަޅުއަލުވަން އެވެރީންކުރާ މަސައްކަތްތަކުގައި އިދިކޮޅު ފަރާތްތަކަށް ވާގިވެރި ވުމަށްކަމުގައި ހީކުރެވޭ ހިސާބަށް ބައެއް ފަހަރު ދިއުންފިޔަވައި އެހެންކަމެއް ފާހަގައެއް ނުކުރެވެޔޭވެސް ބައެއްމީހުން ބުނެއެވެ. އެހެންނަމަ މިއީ ހިތާމަހުރި ކަމެކެވެ.\nދޭތެރެ ދޭތެރެއިން ދައުލަތުގެ އެންމެ މުހިންމު އެއްބާރުކަމުގައިވާ ގާނޫނުހަދާ މަޖިލިސް މަރުތަޅުއެޅި ހުއްޓިފައި އޮށްވައި މިދަނީ ފެންނަމުންނެވެ. ރައްޔިތުންނަށް ބޭނުންވާ އެތަކެއް ގާނޫނުތަކެއް ނެހެދި އޮތްއިރު ގާނޫނުއަސާސީއިން ލާޒިމްކޮށް ކޮންމެހެން ހަދަންޖެހޭ އެތަކެއް ގާނޫނުތައްވެސް އެހަތަރުފާރުގެ އެތެރޭގައި އެވަނީ ނޭވާހޮޅިޔަށް އެޅިފައެވެ. މިކަންއިސްލާހު ނުކުރެވި މިއޮންނަނީ އަނެއްކާ ސިޔާސީ ފަރާތްތަކަށް މިކަމުގެ ފައިދާތަކެއް އޮންނާތީބާވައެވެ؟ ނޫނީ ރައްޔިތުންގެ ހައްގުތަކަކީ މިގައުމުގެ ގާނޫނުއަސާސީގައި ލިޔެވިފައި އޮތެއް ކަމަކު އަގެއްނެތް އެއްޗެއް ކަމުގައި ބަޔަކު މާނަކުރާތީ ބާވައެވެ؟ ސިޔާސީ ޕާޓީތައް އެހިންގަނީ ގާނޫނީ ހަމައެއްނެތި ހިންގާ ބޮޑުބެރު ޕާޓީތަކެއް ހެންނެވެ. އެމީހުންގެ ބެލެނިވެރިއަކީ ކޮބައިކަންވެސް މިހާރަކު ނޭނގެއެވެ. ދެފޮޅުވަތް ދޭތެރެއިން ކުރާބައެއް ކޯޓު ހުކުމްތަކުގެ ސަބަބުން އެލެކްޝަން ކޮމިޝަނަކީ ކީއްކުރާ ބައެއްކަންވެސް އޮޅިއްޖެއެވެ.\nތަފާތު އަޑުތަކުގެ ތެރެއިން ރައްޔިތުންގެ މަޖިލީހުގެ ގަވާއިދުތަކުގެ ތެރޭގައި ގާނޫނުއަސާސީއާއި ފުށުއަރާ ކިތަންމެ މާއްދާއެއް އެބަހުރި ކަމުގައި ގާނޫނީ މާހިރުން ބުނަމުން ގެންދިޔަ ނަމަވެސް އެއަޑުއަހާނެ އެއްވެސް ކަންފަތެއް ނެތެވެ. ހިތައް އެރުމުން މަޖިލީހުގެ ތަޅުމަކީ އެބުނާކަހަލަ ” ކޮށްޓަކަށް ” ހަދާލާއިރުވެސް އެކަން ހުއްޓުވާނެ ސާޖަންޓް އެޓް އާމްސް އެއްވެސް ނެތެވެ. ދޮރުތައް ތަޅުލައި މަޖިލިސް ރަހީނުކުރިޔަސް އަޅާނެ ފިޔަވަޅެއް އެނގޭނެ އާދަމުގެ ދަރިއަކު މިތާކުނެތެވެ. އެވަރުން ނުވެގެން މަޖިލީހުގެ އެތެރޭގައާއި ބޭރުގައި އެފަދަ ދެވަނައެއް މިގައުމުގައި ނުވާ އިއްޒަތްތެރި މެންބަރުން ބަނޑުމުސާރައަށް ބައްދައި އެކޮޅުމުޑިން އުކިއެއް ކަމަކު ކުރެވޭނެ އެއްވެސް ކަމެއް ނެތެވެ. އިއްޒަތްތެރި ބޭފުޅުން އެވިދާޅުވާ ” ރީތި ބަސްފުޅުތަކުގެ ” އަޑުއަހަން ކަންފަތްތައް މިވަނީ ނުކުޅެދިފައެވެ. ގަޛުފުގެ ހައްދަކީ ކިހިނަކުން އަރާއެއްޗެއް ކަމެއްވެސް މިވަނީ އޮޅިފައެވެ. މިހާލަތުގައި މަރުފަލި ޖަހަޖަހައި ވަރުބަލިވެ މުޅިގައުމު އޮޔާދާއިރު އަނެއްކާވެސް ގާނޫނުހަދާ މަޖިލީހުގައި އެއޮތީ މަރުތަޅު އަޅުވާފައެވެ. ކޮންމެހެން އިމްޕޯޓު ބިލޭ ނުކިއެއްކަމަކު މުހިންމު ބިލުތަކަކާއެކުގައެވެ. މަޖިލީހުގެ މެންބަރެއްގެ ގޮނޑި ސައްހަތޯ ނޫންތޯ މިސުވާލުގެ ތެރޭގައެވެ. ގޮނޑި ނުގެއްލޭނަމަ މެންބަރަށް މަޖިލީހުގައި އިނދެވޭނެ ކަމުގައި އެއްބަޔަކު ބުނާއިރު ނީނދެވޭނެ ކަމުގައި އަނެއް ބަޔަކު އެބުނަނީއެވެ. ރަނގަޅީ ކޮންގޮތެއް ކަމެއް ބުނެދޭނެ މީހަކު ނެތެވެ. އިސްތިއުނާފުގެ މަރުހަލާއިން ނިމޭ ގޮތެއްގެ ސަބަބުން ގެއްލިގެން ހިގައިދާނެ ހައްގުތަކެއް އަނބުރައި ލިބިދޭނެ ގޮތެއް ބުނެއެއް ނުދެވެއެވެ. މަޖިލީހުގެ އޮނިގަނޑުގެ ތެރޭގައި އޮންނަ ކައުންސިލަރ ޖެނެރަލްގެ މަގާމުވެސް އެއޮތީ ޒިޔާރަތް އަރުވައި ދުންބުރުވާފައެވެ. މެންބަރުގެ ގޮނޑި ގެއްލުނީކަމެއް ނުގެއްލޭކަމެއް ބުނެދޭނެ މީހަކު ނެތެވެ. ބޭރުތެރެއިން މާބޮޑު އިމްތިޔާޒެއް ލިބިގެން އުޅޭ މީހަކު އަބަދުވެސް ގޮވާއަޑު އިވެނީ ސަރުކާރަށް ތާއީދުކުރާ މެންބަރެއްގެ ގޮނޑިވިއްޔާ އުފުރާލާނެ ކަމުގައެވެ. ކޯޓުން ހުކުމްކުރާނީ އޭނާ އެބުނާގޮތަށް ކަމުގައި މޭރުންވާ ގޮތަށް ހަމަހޭގައި ނޫންނަމަވެސް ހުރެގެން އެހެރަ ގޮވަނީއެވެ. ބޮޑުފަނޑިޔާރަށް ” ކަހެރަވަކެކޭވެސް ” ހީނުވެއެވެ. ފެންނަނީ އެސޮރު އެގޮވާގޮތަށް ކަންކުރާން އުޅޭތަނެވެ. މިހުރިހައި ކަމެއް މިގޮތަށް އޮތްއިރު އަޅުގަނޑުގެ ސުވާލަކީ ، ގާނޫނުއަސާސީގެ ބެލެނިވެރިޔަކީ ކޮބައި ހެއްޔެވެ؟


Dhuniyeyge hurihaa bahrakah COVID foaraifi – Iru\nސަމާ· 23 ޑިސެންބަރު 2020\nޖިއޮގްރަފީ ގޮތުން ދުނިޔޭ ބައިވެފައި އޮންނަ7ބައްރަށްވެސް ކޮރޯނާވައިރަސް ޑިޒީޒް (ކޮވިޑް-19) ފެތުރިފައިވާކަން ކަށަވަރު ވެއްޖެއެވެ.\nއެންޓާޓިކާއަކީ މިހާތަނާ ޖެހެންދެން ކޮވިޑް-19 ސަލާމަތްވެފައި އޮތް ހަމައެކަނި ބައްރެވެ.\nނަމަވެސް ޗިލީގެ އަސްކަރިއްޔާއިން ވަނީ އެންޓާޓިކާ ޕެނިންސިއުލާގައި އެ ގައުމުން އޮޕަރޭޓް ކުރާ ބާނާޑޯ އޯހިގިންސް ރިސާޗް ސެންޓަރުން 36 ކޭސް ފެނިފައި ވާކަމަށް ރިޕޯޓްކޮށްފައެވެ.\nއެންޓާޓިކާއިން ޕޮޒިޓިވްވި 36 މީހުންގެ ތެރެއިން 26 މީހުންނަކީ އަސްކަރިއްޔާއަށް ނިސްބަތްވާ މީހުން ކަމަށާ، އަނެއް 10 މީހުންނަކީ މެއިންޓަނަންސް މަސައްކަތުގައި އުޅޭ މީހުން ކަމަށް ހަބަރު ލިބެއެވެ. މި ހުރިހާ އެންމެންވެސް މިހާރު ޗިލީއަށް ގެންގޮސްފައި ވާ ކަމަށް މައުލޫމާތު ލިބެއެވެ.\nކޮވިޑް-19 އިން ސަލާމަތްވެފައި އޮތް ހަމައެކަނި ބައްރުން ބަލީގެ ކޭސްތަކެއް ފެނުނު ހަބަރު ފެންމަތި ވެފައި މިވަނީ، އެ ސަރަހައްދުގައި ޗިލީއިން އޮޕަރޭޓް ކުރާ ރިސާޗް ސެންޓަރަށް މުވައްޒަފުންނާއި ބައެއް ކަހަލަ ސާމާނު ހިފައިގެން ދަތުރު ކުރި މަނަވަރަކުން ކޮވިޑް ކޭސްތަކެއް ފެނުނު ކަން، ޗިލީގެ ކަނޑުގެ އަސްކަރިއްޔާއިން ކަށަވަރުކޮށްދީފައި ވަނިކޮށެވެ.\nސާޖެންޓޯ އަލްޑެއާ، ރިސާޗް ސެންޓަރަށް ދިޔައީ ނޮވެމްބަރު 27 ވަނަ ދުވަހުއެވެ. އަދި އަނބުރާ ޗިލީއަށް ދަތުރުކުރީ ޑިސެމްބަރު 10 ވަނަ ދުވަހުއެވެ. ޗިލީގެ އަސްކަރީ ބޭހަށް މަނަވަރު ބަނދުރުކޮށް، ކުރޫއިން ޓެސްޓު ކުރި ކުރުމުން3މީހަކު ވަނީ ކޮވިޑް-19އަށް ޕޮޒިޓިވްވެފައެވެ.\nޗިލީގެ އަސްކަރިއްޔާއިން ބުނީ އެންޓާޓިކާއަށް ދަތުރުކުރި ހުރިހާ އެންމެންގެ ޕީސީއާރް ޓެސްޓު ހަދާ، ނަތީޖާ ނެގެޓިވް ވެފައި ވާކަމަށެވެ.\nބާނާޑޯ ހޯގިންސް ރިސާޗް ސްޓޭޝަނަކީ އެންޓާޓިކާގައި ޗިލީއިން އޮޕަރޭޓް ކުރާ ދާއިމީ4ބޭހުގެ ތެރެއިން 1 ބޭހެވެ.


Gaanoonu Thanfeez Kurumugai Fas Nujehumah Fuluhunge Kibain Raees Solih Edhi Lahvvaifi ގާނޫނު ތަންފީޒް ކުރުމުގައި ފަސްނުޖެހުމަށް ފުލުހުންގެ ކިބައިން ރައީސް ސޯލިހު އެދިލައްވައިފި – Huvadhoo News Gaanoonu Thanfeez Kurumugai Fas Nujehumah Fuluhunge Kibain Raees Solih Edhi Lahvvaifi Huvadhoo News\nގާނޫނު ތަންފީޒް ކުރުމުގައި ފަސްނުޖެހުމަށް ފުލުހުންގެ ކިބައިން ރައީސް ސޯލިހު އެދިލައްވައިފި\nފުލުހުންނަށް ބޭނުންވާ ވަޞީލަތަކާއި އެހީތެރިކަން ކުރިޔަށްވުރެ ރަނގަޅަށް ސަރުކާރުން ފޯރުކޮށްދެއްވާނެކަމަށާއި، ފުލުހުންގެ ޤާނޫނު ތަންފީޒުކުރުމުގައި ފަސްނުޖެހި ކުރިޔަށް ދިޔުމަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ފުލުހުންނަށް އިލްތިމާސްކުރައްވައިފިއެވެ.\nރައީސުލްޖުމްހޫރިއްޔާ މިކަމަށް އިލްތިމާސްކުރެއްވީ މިއަދު ކުޅުދުއްފުށީ ޕޮލިސް ސްޓޭޝަންގެ އިސްވެރިންނާ ބައްދަލުކުރައްވައި ބޭއްވެވި މަޝްވަރާ ބައްދަލުވުމުގައި ވާހަކަފުޅު ދައްކަވަމުންނެވެ.\nމި ބައްދަކުރެއްވުމުގައި ޕޮލިސް ސްޓޭޝަނުގެ ފަރާތުން ވަނީ އެ ސްޓޭޝަނުގެ ޚިދުމަތް އިތުރަށް ފުޅާކޮށް ފުރިހަމަކުރުމަށް ބޭނުންވާ ކަންކަން ފާހަގަކުރައްވާފައެވެ. އެގޮތުން، ވަޞީލަތާއި ޢުމްރާނީގޮތުން ބޭނުންވާ ކަންކަން އެބޭފުޅުން ފާހަގަކުރެއްވިއެވެ. މީގެ އިތުރުން ފުލުހުންގެ މަސައްކަތް ކުރިޔަށް ގެންދިއުމުގައި ކުރިމަތިވާ ދަތިތަކާ ގުޅޭ ގޮތުންވެސް ޕޮލިސް ސްޓޭޝަނުގެ ފަރާތުން ރައީސުލްޖުމްހޫރިއްޔާއާ މަޢުލޫމާތު ހިއްސާ ކުރެއްވިއެވެ.\nމި ބައްދަލުވުމުގައި ވާހަކަފުޅު ދައްކަވަމުން ރައީސުލްޖުމްހޫރިއްޔާ ވަނީ ފުލުހުންގެ އައު ޤާނޫނާއެކު ފުލުހުންގެ ޚިދުމަތް ފޯރުކޮށްދިނުމަށް އިތުރު ފަސޭހަތަކެއް ލިބިގެންދާނެކަމަށާއި އަދި، އެކަމަށް ބޭނުންވާ ވަޞީލަތްތައް ސަރުކާރުން ހަމަޖައްސަވައި ދެއްވާނެކަމުގައި ވިދާޅުވެފައެވެ. އެގޮތުން މިހާރު ފުލުހުންގެ ޚިދުމަތް ފުޅާކުރުމުގެ ގޮތުން 61 ޕޮލިސް ސްޓޭޝަނެއް އިމާރާތްކުރުމުގެ މަސައްކަތް ފެށުމަށް ތައްޔާރުވަމުން އަންނަކަމުގައި ރައީސުލްޖުމްހޫރިއްޔާ ވިދާޅުވިއެވެ.\nމީގެ އިތުރުން ރައީސުލްޖުމްހޫރިއްޔާ ވިދާޅުވީ މުޖުތަމަޢަށް އެންމެ ބޮޑަށް ބޭނުންވަނީ ޤާނޫނުތައް ހިންގުންކަމަށާއި، އެކަމުގެ އެންމެ ބޮޑު ޒިންމާއެއް އޮތީ ފުލުހުންގެ އަތްމަތީގައި ކަމުގައެވެ. އަދި ފުލުހުންގެ މުއައްސަސާ އަށް އާންމުންގެ އިތުބާރު އޮތުމަކީ ވަރަށް މުހިންމު ކަމެއް ކަމަށް ރައީސުލްޖުމުހުރިއްޔާ ވިދާޅުވިއެވެ. މީގެ އިތުރުން ފާއިތުވި2އަހަރެއްހާ ދުވަހުގެ ތެރޭގައި ފުލުހުން ޚިދުމަތަށް ރަނގަޅު ބަދަލުތަކެއް ގެނެވި ޢާންމުން ފުލުހުންނަށް ކުރާ އިތުބާރު އިތުރުވެފައިވާކަން ވެސް ރައީސުލްޖުމްހޫރިއްޔާ ފާހަގަކުރެއްވިއެވެ.\nރައީސުލްޖުމުހުރިއްޔާ ވަނީ ކުޅުދުއްފުށީގެ އެހެނިހެން މުއްސަސާތަކާއި ވެސް ބައްދަލު ކުރަށްވާފައެވެ. ރައީސުލްޖުމުހުރިއްޔާ މިހާރު ކުރަށްވަމުން ގެންދަވާ ދަތުރުގައި ހދ. އަތޮޅުގެ ތިން ރަށަކަށް ދިޔުމަށްވަނީ ހަމަޖެހިފައެވެ.\nރައިސުލް ޖުމުހުރިއްޔާ ދިވެހި ފުލުހުން


ފިއުލް ސަޕްލައިގެ ތެޔޮ ޑެލިވަރީ ކުރުން އިދިކޮޅު އެކްޓިވިސްޓަކަށް ބޮޑު އަގުގައި ދެނީ\nޖާއިޝް ތައުފީޤް 15 ސެޕްޓެމްބަރު 2020 21:00\nނޫފަރު ބްރަދާރސްގެ ވެރިޔާ މުޙައްމަދު ޚަލީލް\nލ.ގަމުގެ އިންޖީންގެތަކަށް ތެޔޮ ސަޕްލައި ކުރުމުގެ މަސައްކަތް ސަރުކާރާއި އިދިކޮޅު އެކްޓިވިސްޓަކަށް ދިނުމަށް ނިންމައި އެއްބަސްވުމުގައި ސޮއި ކުރުމަށް ތައްޔާރުވެއްޖެއެވެ.\n"ދިޔަރެސް" އަށް މައުލޫމާތު ލިބިފައިވާ ތެޔޮ ސަޕްލައި ކުރުމުގެ މަސައްކަތް ފިއުލް ސަޕްލައި އިން ހަވާލު ކުރަން ތައްޔާރުވަމުން ދަނީ ސަރުކާރާއި އިދިކޮޅު އެކްޓިވިސްޓެއް ކަމަށްވާ މުހައްމަދު ޚަލީލްގެ ނޫފަރު ބްރަދާސް އާއި އެވެ.\nމުހައްމަދު ޚަލީލްގެ ނޫފަރު ބްރަދާސް އަކީ ތެޔޮ ޑެލިވަރީ ކުރަން ހުޅުވާލި ބިޑްގައި ތިން ވަނަ އަށް އެންމެ ބޮޑު އަގެއް ހުށަހަޅާފައި އޮތް ފަރާތެވެ. ހަތަރު އިންޖީނުގެއަކަށް ތެޔޮ ޑެލިވަރީ ކުރަން އޭނާ ހުށަހަޅާފައި އޮތް އަގުގެ ޖުމްލަ އަކީ ލީޓަރެއް 0.29 ލާރިއެވެ.\nއެންމެ ކުޑަ އަގެއް މިމަސައްކަތައް ހުށަހަޅާފައި ވަނީ ލީޓަރެއް 0.24 ލާރިއަށް ޑެލިވަރީ ކޮށްދިނުމަށް ހުށަހެޅި އިސްމާއިލް ރަޝީދު ކިޔާ މީހެކެވެ. ދެވަނަ އަށް އެންމެ ކުޑަ އަގެއް ހުށަހަޅާފައި ވަނީ 0.28 ލާރިއަށް އަގު ހުށަހެޅި ހަސަން މުއިއްޒު ކިޔާ މީހެކެވެ.\nލ.ގަމުން "ދިޔަރެސް" އަށް މައުލޫމާތު ދިން މީހަކު ބުނީ މުހައްމަދު ޚަލީލް މިހާރު ގެންދަނީ ތެލުގެ ޑެލިވަރީ ހޯދުމަށް ސަރުކާރު ހިންގާ އެމްޑީޕީގެ އިސް ފަރާތްތަކަށް ގުޅާ، އޭނާ އެމްޑީޕީ އަށް ކުރިއަށް އޮތްތަނުގައި ޚަރަދު ކުރާނެ ކަމުގެ ޔަގީންކަން ދެމުންނެވެ.\n"މުހައްމަދު ޚަލީލް އެމްޑީޕީ އަށް ޚަރަދު ކުރާނެ ކަމުގެ ޔަގީންކަން ދެމުން ގެންދާތީ ކުރިއަށް އޮތްތަނުގައި މުޅި އަތޮޅުގެ ތެޔޮ ސަޕްލައި މުހައްމަދު ޚަލީލަށް ދިނުމަށް ވަނީ ހަމަޖެހިފައި. އެކަން އޭނާ ގެންދަނީ ރަށު މީހުންނާއި ހިއްސާކުރަމުން" ނަން ނުޖެހުމަށް ޝަރުތުކޮށް މައުލޫމާތު ދިން މީހަކު ބުންޏެވެ.\nއިތުރު މީހަކު ބުނީ ފިއުލް ސަޕްލައިގެ ތެޔޮ ޑެލިވަރީ ކުރުމަށް ކުރިމަތިލީ ފަރާތްތަކުގެ ތެޔޮ ބައުޒަރުތައް ގަވައިދަށް ފެތޭތޯ ބަލަން އިއްޔެ ފިއުލް ސަޕްލައިގެ މުވައްޒަފަކު ބައުޒަރުތައް ޗެކް ކުރަން ދިޔައީ ވެސް މުހައްމަދު ޚަލީލާއި އެކުގައެވެ.\n"މުހައްމަދު ޚަލީލާއި އެކު އެމުވައްޒަފު ހުރިހާ ބައުޒަރެއް އިންސްޕެކްޓް ކުރަން ދިޔައީ ވެސް. އެއީ ވެސް ކޮރަޕްޝަންގެ އަމަލެއް ކަމަށް އަޅުގަނޑުމެން ދެކެނީ." މައުލޫމާތު ދިން މީހަކު ބުންޏެވެ.\nފަހަކަށް އައިސް ތެޔޮ ސަޕްލައި ކުރުމުގެ މަސައްކަތުގައި ސަރުކާރުން ގެންދަނީ ކޮރަޕްޝަންގެ ބޮޑެތި އަމަލުތަކެއް ހިންގަމުން ކަމަށް ތުހުމަތު ކުރެވެއެވެ. މިގޮތުން ގިނަ އަދަދަކަށް ތެޔޮ ސަޕްލައި ކުރަންޖެހޭ ބޮޑެތި އާބާދީތަކުގެ މައްޗަށް އެކުލެވޭ ރަށްތަކަށް ތެޔޮ ސަޕްލައި ކުރުން އެރަށްރަށުގައި ހަރަކާތްތެރިވާ އެމްޑީޕީގެ އިސް އެކްޓިވިސްޓުންނަށް ޙަވާލުކުރާކަން ފާހަގަކުރެވިފައިވެއެވެ.\n79 % ރުޅިއައި\nކޮރަޕްޝަން ލ.ގަން ފިއުލް ސަޕްލައި\nޙަލިލަކި އެކޮނަމިކް މިނިސްަޓަރުގެ ވަރަށް އަރިސް ބޭފުޅެއް ފައްޔާޒު ގަމުދާއިރާގެ ގޮޑި ހޯދައި ދިނުމުގައި އެހީތެރިވި އެއް ވިޔަފާރިވެރިޔަކި ނޫފަރު ހަލިލް\nކކކކކޚަލީލް ބޮސް ވައް ކަން ކުރާނެ. މުޅި ލ. ގަމުގެ އަތިރިމަތި ކޮނެގެން ގެންގޮސް ގާއަޅައިގެން އެވިއް ކަނީ ހަމަ ހަލީލް ބޮސް.\nތިޔަ ޚަލީލު ހައްޔަރު ކުރަންވީ. އޭނާގެ ބެލުމުގެ ދަށު މިހާރު ހުރި ދަނާލުންވެސް ދުވަހު ކުއްޔަށް އޭނާ އެބަ ރޫމު ވިއް ކާ. އެއްވެސް ލިޔެކިއުމަކަށް ނާރުވާ މި ވައް ކަން ކުރަމުން އެދަނީ. މިއީވާ ވަރުގަދަ ވަގެއް.\nޚަލީލް ބޮސް ފެނުނީ މަ ގަ މު މީހުން ބިރުން ފިލަން ދުވާނީ. އ ޑ ޕ އަށް އެ އުޅެނީ ޚަލީލް ބޮސް ނޭނގިގެން.\nއެޓޯސް އަ ކީ ވަހުތާނެއް. 2008 ގައި ޑރޕ ގައި. 2009 2010 2011 ގައި އމޑޕ ގައި 2012 ޕޮލިހުގައި ހުރި ދަރިއަށް ގުޅާ ބަޣާވާތައް ނެރެފަ ދެންހުރީ ޕޕމ ގައި. 2013 ގެ ރ.އިންތިޚާބުގައި 1000 ފުޅި ގޭސް ވިލާ އިން ކުރެޑިޓަށް ލިބޭގޮތައް ހަމަޖައްސަން ދިޔައީ ޖޕ އަށް. 2014 ފެށިގެން ޕޕމ ގައި. އަނެއް ކާ އޑޕ އަށް ދަނީ.\nއެޓޯސް އަ ކީ ޑީސަލާ ޕެޓްރޯލް ފެންނަ ހިސާބު ހަތަރެސްފައި ބަނދެފައި ވެސް ނުބޭއްވޭނެ މީހެއް. އެޓޯސްގެ ވަގުމޮޅު ވަރުން މައްޔިތާގެ މޫނު ދެ ކެން ވަދެފައި ސަންދޯއް ވަގަށް ނުނަގައި ވެސް ނުހުރެވޭ. މީނަ ޝެޑު ގްރަވިޓީ މޯލްޑިވްސްގެ ފައިސާ ގަނޑު ކާލައިގެން ކަމަށް ވަނީ.\nޚަލީލް ބޮސް އެ މް ޑީ ޕީ އަށް ގޮސް ވަގުންނާގުޅި ވައްކަން ކުރާން މިފެށީ 2024 ގައި ސަ މްޕަތު މަޖިލީހަށް ހޮވަން ލ. ގަން ތުނޑީ އަވަށު ކެ މްޕޭން ޖަގަހަ ޚަލީލް ބޮސްގެ ޚަރަދު ހިންގައިދޭ ގޮތައް. މީނަގެ މަކަރު ވެރި ހިޔަޅު ބުއްދި ސަ މްޕަތައް ވަރަށް ނޭނގޭނެ. މީނަ ހުންނާނީ އަބަދުވެސް މޮޅުވާ ކޮޅުގައި.\nމީނަގެ ބޮލު އޮ މާން ޓިނު ޖަހާ އިސްތަށި ގަނޑު ފޮރުވައިގެން އެހުރީ ވެސް ނުބައި ނުލަފާ ކަ މުން. މިޢީ ގުރަވިޓީ މޯލްޑިވްސް ހިންގަން ހަވާލުވެ އެތަނުގެ ސްޓާފުން ގާތު ކަލޭ މެން ކުދިން ތެޔޮ އާދޭތޯ ހޮޅީކޮޅު ބަލަން ތިބޭށޭ ކިޔާފަ ތާނގީ މައްޗަށް އަރުވާފަ މިބޭބެ އެކަނި ވިޔަސް މީޓަރ ބަލަހައްޓާނަ މޭ ކިޔާފަ ބޯޓަށް އަރާ ޑީސަލްތައް ބޯޓުން ބޯޓަށް ވިއްކާލި މަޝްހޫރު ޗޯރު ކަލޭގެ.


ލެސްޓަރ ބަލިކޮށް ގަދަ4ގެ އުއްމީދު ޗެލްސީ އާކޮށްފި - Voice of Meedhoo\nލެސްޓަރ ބަލިކޮށް ގަދަ4ގެ ...\nމިދިޔަ ހޮނިދުވަހުގެރޭ އިގިރޭސި އެފްއޭކަޕްގެ ފައިނަލްގައި 1 ލަނޑު0ލަނޑުން ލެސްޓާ އަތުން ޗެލްސީ ބަލިވެފައި ވީކަމުގައިވިޔަސް ރޭ ކުޅެވުނު ޕްރެމިއާލީގުގެ މެޗްގައި ލެސްޓާރ ބަލިކޮށް ޗެލްސީން ޕްރިމިއާލީގުގެ ގަދަ ހަތަރެއްގައި ހިމެނުމުގެ ފުރުސަތު ތަނަވަސްކޮށްފިއެވެ.\nރޭ ޗެލްސީގެ ދަނޑުގައި ކުޅެވުނު މިމެޗު ޗެލްސީ ކާމިޔާބުކުރީ2ލަނޑު 1 ލަނޑުންނެވެ.\nރޭގެ މެޗު ބެލުމަށް ކޮވިޑްގެ ހާއްސަ ޕްރޮޓޮކޯލްގެ ދަށުން އިނގިރޭސި އެފްއޭއިން ސަޕޯޓަރުން ދަނޑަށް ވެއްދުމަށް ހުއްދަ ދީފަވުމާއެކު މި މެޗު ބެލުމަށް 8000 ސަޕޯޓަރުން ޗެލްސީގެ ދަނޑަށް ވައްދާފައެވެ.\nރޭ ކުޅެވުނު މިމެޗު ފަށައިގެން މެޗް ނިމެންދެންވެސް ގިނަ ވަގުތު ބޯޅަ ކޮންޓްރޯލްކޮށްގެން ގިނަ ހަމަލާތަކެއް އުފައްދާފައިވަނީ ޗެލްސީންނެވެ. މިގޮތުން ޓީމޯ ވާނާ ފުރަތަމަ ހާފްގައި ބޯޅަ ދެ ފަހަރަށް ލެސްޓަރގެ ގޯލަށް ވައްދާލި ނަމަވެސް، ދެ ފަހަރުވެސް ވީއޭއާރް އެހީގައި ރެފްރީ ވަނީ އެއިގޯލެއް ނޫން ކަމަށް ނިންމާފައެވެ.\nރޭގެ މިމެޗްގެ ފުރަތަމަ ހާފްގައި ޗެލްސީއަށް ލަނޑެއް ކާމިޔާބު ކުރެވިފައި ނުވިނަމަވެސް ލެސްޓަރގެ ގޯލާއި އަމާޒުކޮށް ޗެލްސީގެ ކުޅުންތެރީން ނުރައްކާތެރި ގިނަ ހަމަލާތަކެއް ފޮނުވާފައިވެއެވެ. މިގޮތައް ފޮނުވާލި ގިނަހަމަލާތަކެއް ލެސްޓާރގެ ކީޕަރ ޝޫމައިކަލް ވަނީ ހުޝިޔާރުކަމާއެކު ދިފާއުކޮށްފައެވެ. މިމެޗްގެ ފުރަތަމަ ހާފް ނިމިގެންގޮސްފައިވަނީ އެއްވެސްޓީމަކަށް ލަނޑެއް ނުޖެހި ދެެޓީމް އެއްވަރުވެގެންނެވެ.\nމިމެޗްގެ ދެވަަނަ ހާފްގެ ކުޅުން ފަށައިގެން2ވަނަ މިނިޓްގައި ޗެލްސީން ވަނީ އެޓީމުން މިމެޗްގައި ކާމިޔާބުކުރި ފުރަތަމަ ލަނޑު ކާމިޔާބުކޮށް މެޗްގެ ލީޑު ނަގާފައެވެ. މި ލަނޑު އެޓީމަށް ކާމިޔާބުކޮށްދިނީ ޑިފެންޑަރު އެންޓޯނިއޯ ރުޑިގާ އެވެ. މިމެޗްގައި ޗެލްސީން ކާމިޔާބުކުރި ދެވަނަ ލަނޑަކީ ވާނާ އަށް ލެސްޓަރގެ ކުޅުންތެރިއަކު ކުރި ފައުލަކަށް ޗެލްސީ އަށް ލިބުނު ޕެނަލްޓީއަކުން ކާމިޔާބުކޮށްފައިވާ ލަނޑެކެވެ. މެޗްގެ 66 ވަނަ މިނެޓުގައި ޕެނަލްޓީން މިލަނޑު ކާމިޔާބުކޮށްދިނީ ޖޯޖީނިއޯއެވެ.\nމިމެޗުގައި ލެސްޓާއިން ކާމިޔާބުކުރި ހަމައެކަނި ލަނޑު މެޗުގެ 76 ވަނަ މިނެޓުގައި ކާމިޔާބުކޮށްދިނީ ކެލެޗީ އީނާޗޯއެވެ.\nރޭގެ މިމެޗުން ޗެލްސީ މޮޅުވުމުން ޗެލްސީ މިހާރު ވަނީ 37 މެޗުން 67 ޕޮއިންޓް ހޯދައި ތާވަލުގެ ތިން ވަނަ އަށް ކުރިއަށް ޖެހިލާފަ އެވެ. 37 މެޗުން ލިބުނު 66 ޕޮއިންޓާ އެކު ލެސްޓާ މިހާރު ވަނީ ހަތަރު ވަނަ އަށް ވެއްޓިފަ އެވެ.\nމިމެޗުން ލެސްޓަރ ބަލިވުމުން 36މެޗުން 63 ޕޮއިންޓް ލިބިފައިވާ ލިވަޕޫލުން ބާންލީއާ ދެކޮޅަށް މިރޭ ކުޅޭ މެޗު ކާމިޔާބުކޮށްގެން ލެސްޓަރ އާއި ޕޮއިންޓްގެ ގޮތުން އެއްވަރު ކުރުމުގެ ފުރުސަތު ލިބިގެންދާނެއެވެ.


IGMH ge 25 bureege aa imaaraathuge massakaiy raees fattavai dhevvaifi | Mihaaru\nޚަބަރު / ދަރުމަވަންތަ ހޮސްޕިޓަލް\nއައިޖީއެމްއެޗްގެ 25 ބުރީގެ އިމާރާތުގެ މަސައްކަތް ރައީސް ފައްޓަވައި ދެއްވައިފި\nއައިޖީއެމްއެޗުގެ 25 ބުރީގެ އިމާރާތުގެ މަސައްކަތް ރައީސް ފައްޓަވައިދެއްވަނީ -- ފޮޓޯ: ރައީސް އޮފީސް\n05 ޖޫން 2016\nނެޝަނަލް ޑައިގްނޯސްޓިކް ސެންޓަރާއެކު އައިޖީއެމްއެޗްގެ 25 ބުރީގެ އާ އިމާރާތުގެ މަސައްކަތް ރައީސް އަބްދުﷲ ޔާމީން މިރޭ ފައްޓަވައިދެއްވައިފި އެވެ.\nއައިޖީއެމްއެޗްގެ ދެކުނު ފަރާތުގައި ބޭއްވި ރަސްމިއްޔާތުގައި ވާހަކަފުޅު ދައްކަވަމުން ރައީސް ޔާމީން ވިދާޅުވި ގޮތުގައި މިއީ ސިއްހީ ދާއިރާއަށް ބޭނުންވާނެ ހުރިހާ ކަމެއް ފުރިހަމަވާނެ އިމާރާތެކެވެ. އަދި ރާއްޖެއަށް އެންމެ އަޅާލުން ބޭނުންވާ ދާއިރާއަކީ ސިއްހީ ދާއިރާ ކަމަށް ވެސް ރައީސް ވިދާޅުވި އެވެ.\nއައިޖީއެމްއެޗުގެ 25 ބުރީގެ އިމާރާތުގެ ބިންގާ އެޅުމުގެ ރަސްމިއްޔާތުގައި ރައީސާއި ހެލްތު މިނިސްޓަރު އަދި އައިޖީއެމްއެޗުގެ ބައެއް އިސް ވެރިން -- ފޮޓޯ: ރައީސް އޮފީސް\nރައީސް ވިދާޅުވި ގޮތުގައި މި އިމާރާތް ފުރިހަމަވުމުން މި ސަރަހައްދުން ލިބޭ ވަރުގެ ފެންވަރު ރަނގަޅު ސިއްހީ ހިދުމަތެއް މާލޭން ލިބިގެންދާނެ ކަމަށެވެ.\nސިންގަޕޫރުގެ ކުންފުންޏެއް ކަމަށްވާ ޝެންހުއާ ކޮންސްޓްރަކްޝަނާ ހަވާލުކޮށްގެން ކުރިއަށް ގެންދާ މި މަޝްރޫއު ނިންމުމަށް ކަނޑައަޅާފައި ވަނީ 2018 ގަ އެވެ. މި މަޝްރޫއުއަށް 140 މިލިއަން ޑޮލަރު ހަރަދު ކުރެ އެވެ.\nއައިޖީއެމްއެޗްގެ 25 ބުރީގެ އާ އިމާރާތުގެ ކުރެހުމެއް\nސަރުކާރުގެ އިސްވެރިންނާއި އައިޖީއެމްއެޗްގެ އިސްވެރިން ބައިވެރިވެ ވަޑައިގެންނެވި މި ރަސްމިއްޔާތުގައި ރައީސް ވަނީ އައިޖީއެމްއެޗްގެ ނެޝަނަލް ކާޑިއެކް ސެންޓަރާއި ކޮންފަރެންސް ހޯލް ހުޅުއްވައިދެއްވައިފަ އެވެ.\nރައީސް ވިދާޅުވީ ސަރުކާރުން އަބަދުވެސް މަސައްކަތް ކުރަނީ ސިއްހީ ދާއިރާއަކީ ރައްޔިތުންގެ އިތުބާރު ލިބިފައިވާ ދާއިރާއަކަށް ހެދުމަށް ކަމަށެވެ. ރައީސް ވިދާޅުވީ އައިޖީއެމްއެޗްގައި ކުރި ހުރި ޝަކުވާތައް ހައްލުވެފައިވާ ކަމަށެވެ.\nއައިޖީއެމްއެޗްގެ އާ އިމާރާތުގެ މަސައްކަތް ނިމި ހިދުމަތް ފެށުމުން ރާއްޖޭން ބޭރަށް ސިއްހީ ހިދުމަތް ހޯދަން ދާ މީހުން މަދުވެގެން ދާނެ ކަމަށް ރައީސްގެ ވާހަކަފުޅުގައި ފާހަގަ ކުރެއްވި އެވެ. އެއާ އެކު އާސަންދަ އާއި އެންސްޕާގެ ހިދުމަތް ހޯދަން ބޭނުންވާ މީހުންގެ އަދަދު ވެސް މަދުވާނެ ކަމަށް ވިދާޅުވި އެވެ.\nއައިޖީއެމްއެޗްގެ 25 ބުރީގެ އިމާރާތުގެ މަސައްކަތް ރައީސް އަބްދުﷲ ޔާމީން ފައްޓަވާދެއްވަނީ. -- ފޮޓޯ: ރައީސް އޮފީސް\nރައީސް ވިދާޅުވި ގޮތުގައި އާ އިމާރާތަކީ އެއް ލައްކައަށް ވުރެ ގިނަ މީހުންނަށް ހިދުމަތް ދެވޭނެ ތަނެކެވެ. އަދި އާ އިމާރާތަކީ ކާމިޔާބު މަޝްރޫއަކަށް ވެގެންދާނެ ކަމަށް ވެސް އެމަނިކުފާނު ވިދާޅުވި އެވެ.\nއައިޖީއެމްއެޗްގެ އާ އިމާރާތް ޑިޒައިންކޮށްފައިވާ ގޮތުން ހަ ބުރި ހާއްސަކުރާނީ ނޭޝަނަލް ޑައިގްނޯސްޓިކް ސެންޓަރަށެވެ. ޑައިގްނޯސްޓިކް ސެންޓަރުގެ އިތުރުން ލައިފް ސަޕޯޓް ސިސްޓަމް އިންސްޓޯލްކުރާ ގޮތަށް ވަނީ ހަމަޖައްސާފަ އެވެ. އަދި ރޭޑިއޭޝަން ނުފެތުރޭ ގޮތަށް ޝީލްޑް ކުރުމާއި ސިއްހީ ފަރުވާދިނުމަށް ބޭނުންކުރާ ގޭސް ފަދަ ތަކެތި ރައްކާތެރިކަމާ އެކު ބެހެއްޓޭނެ އިންތިޒާމް ހަމަޖެހިފައި ހުންނާނެ އެވެ.\nއާ ޢިމާރާތުގައި ޗައިލްޑް ކެއާ ސެންޓަރަކާއި ޖިމާއި ރިހެބިލިޓޭޝަން ސުއިޓަކާއި ހައިޑްރޯ ތެރަޕީ ސުއިޓެއްގެ ގޮތުގައި ބޭނުންކުރެވޭނެ ސްވިމިން ޕޫލެއް ވެސް ގާއިމު ކުރާނެ އެވެ.\nއައިޖީއެމްއެޗު ރައީސް އަބްދުﷲ ޔާމީން ދަރުމަވަންތަ ހޮސްޕިޓަލް\nމާލެ އިތުރަށް ތޮށްޖެހުން ނޫންކަމެއް ނުވާނެ! މި މާލޭ ދުއްވޭކަށްނެތް، ޕާރކްކުރެވޭކަށްނެތް، ހިގައިބިގައި އުޅެވޭކަށްނެތް، ދެން ކޮން ފުލެޓެއްތޯ\n100 ބުރީގެ އިމާރާތެއް އެޅިޔަސް މޮޅެތި ޑަކްޓަރުން ނުތިއްޔާ ކުރާނެކަމެށް ނޯންނާނެ ، ތިޔައިމާރާތާ އެއްކޮށް މޮޅެތި ޑަކްޓަރުންވެސް ރާއްޖޭން ބޭރުން ހޯދައިގެން ރަގަޅުފެންވަރުގެ ސިއްހީ ޙިދުމަތެއްދެވޭނީ ، އެހެންނޫނީ ފޮތްއަރުވާފައޮތް ހިމާރެކޭ ހޮސްޕިޓަލްއެކޭ ތަފާތެއްނުހުންނާނެ ،\nއައިޖީއެމްއެޗްގެ 25 ބުރީގެ އިމާރާތް ސަރުކާރުން ޚަރަދު ކޮށްގެން އެޅުއްވުން އެއީ މިކަން ކުރަން ޖެހޭ ގޮތެވެ. ހަމަ އެގޮތަށް ހަމަޖެހެން ޖެހޭނެ ނޫންތޯ ސަރުކާރުގެ ބަޖެޓުން ޚަރަދުކޮށްގެން މާލެ ވިލިގިލި އާއި އަދި ހުޅުމާލެ ހިމެނޭނެ އުސޫލުން 25 ހާސް ހައުސިންްގް ޔުނިޓްސް ހިމެނޭ ފްލެޓްސް ޓަވަރު ތައް ހުޅުމާލޭގައި އާއި އަދި މާލެ ވިލިގިލީގައި އިމާރާތް ކުރަން. އެއިރަށް ނޫންތޯ މާލޭގައި ދިރިއުޅޭ އެތައް ހާސް ރައްޔިތުންނަށް ބޭނުންވާ ހަގީގީ މައްސަލަ ތަކަށް ހައްލު ގެނެވޭނީ. އެނޫންނަމަ ހަގީގީ ހައްލު ނުގެނެވޭނެއެވެ. މީ ސަރުކާރުގެ އިކޮނޮމިކް ކައުންސިލުން ވިސްނަން ވެއްޖެ ކަމެކެވެ. މިކަންކަން ސަރުކާރުގެ ކުންފުންނަކުން ކުރާނަމަ ސަރުކާރަށް އެފަދަ މަސައްކަތުގެ ސްޕީޑް އަވަސް ކުރުމަށް ވެސް ކުރެވޭނެ ވަރަށް ގިނަ ކަންކަން ހުންނާނެެެއެވެ.\nއައިޖީއެމްއެޗްގެ 25 ބުރީގެ އިމާރާތް އެޅުން މިފަދަ އިގްތިސާދީ ކަންކަން ދެން ސަރުކާރުން ކުރިއަށް ގެންދަވަން ނިންމަވަންވީ ދެން ކުރިއަށް އޮތް ތަނުގައި. އައިޖީއެމްއެޗް ފެންވަރުގެ ހޮސްޕިޓަލް އެެއް ހުޅުމާލޭގައި ވެސް އެބަޖެހޭ ސަރުކާރުން އިމާރާތް ކުރަން. މިފަދަ ކަން ދެން ސަރުކާރުން ކުރިއަށް ނެރެންވީ. ސަރުކާރުން ސިޔާސީ ކަންކަމަށް ރައްދު ނުދީ ތަންކޮޅެއް ކޫލް ކޮށް ސިޔާސީ ކަންކަން މީޑިއާ ކުރިމަތިން ނަގާ އެކަމަކު ފަރުދާގެ ފުރަގަހަތުގައި ސިޔާސީ ކަންކަން ސީރިއަސް ކޮށް ނަގާ އިދިކޮޅު ސިޔާސީ ފަރާތް ތަކުގެ ހުރިހާ ހަރަކާތް ތައް ޝަޓް ޑައުން ކުރެވޭނެ އުސޫލުން ކަން ކަން ރާވަން ޖެހޭނީ. ސަރުކާރުން ސިޔާސީ ކަންކަމާއި މެދު ނުވިސްނާ ސަރުކާރުން އިގްތިސާދީ ކަންކަމާއި މެދު ވިސްނައިގެން މާލެ ސަރަހައްދުގައި ދިމާވެފައިވާ ހުރިހާ މައްސަލަ ތަކަށް ހައްލު ގެންނަނި ކޮށް ރާއްޖެ އެއްކޮށް އަމާން ވެގެން ދާނެއެވެ. އަދި އިދިކޮޅު ސިޔާސީ މީހުން ބަލިވާނެއެވެ. ކަށަވަރު ކަމެއްމީ.\nއައިޖީއެމްއެޗްގެ 25 ބުރީގެ އިމާރާތް ނިމެންވާއިރަށް އެމްޓީސީީސީ އަށް އެކަމުން ވިޔަފާރީގެ ވަރަށް ބޮޑު ފައިދާ އެެއް ނެގިދާނެއެެވެ. ސަބަބަކީ ވިލިގިލި ފެރީ ޓާރމިނަލް ގައި 25 ބުރީގެ ޓަވަރު އެމްޓީސީސީން ބިނާ ކުރަންވީ ސިންގަޕޫރުގެ ކުންފުންނަކާއި އެކު ޖޮއިންޓް ވެންޗަރ ހަދައިގެން. ލޯން ނަގަންވީ ބީއެމްއެލް މެދުވެރިކޮށް. އެއިރުން އައިޖީއެމްއެޗްގެ އާއިމާރާތް ނިމެންވާއިރަށް އެތަނަށް އަންނަ ބަލި މީހުންނަށް ކުޑަ އަގުގައި ކުއްޔަށް ދެވޭނެ ގެސްޓް ހައުސް ރޫމްސް ތައް އެމްޓީސީސީ އަތުގައި ހުންނާނެއެވެ. މިހެން ވެއްޖެނަމަ އެމްޓީސީސީ އަށް ވަރަށް ބޮޑު ފައިދާ އެއް މީގެއިން ވާނެއެވެ. މިފަދަ ކަންކަމާއި މެދު ސަރުކާރުގެ އިކޮނޮމިކް ކައުންސިލުގެ ވިސްނުން އިތުރު ކުރަންވީއެވެ. އައިޖީއެމްއެޗް ގެ އާއިމާރާތް ނިމެންވާއިރަށް އައިޖީއެމްއެޗް ކައިރީގައި ސަރުކާރުގެ ކުންފުނި ތަކުން ބޮޑެތި ޓަވަރު އިމާރާތް ކުރުމަށް ފަހު ބަލި މީހުންނަށް ކުއްޔަށް ދޭ ގޮތަށް އެފަދަ ރިއަލް އެސްޓޭޓް ވިޔަފާރި އާއި ދިމާލަށް ދާން މިހާރުން ފެށިގެން ވިސްނުން ގެންގުޅެ އެކަމަށް އަމަލީ ސިފަ މިއަހަރު ގެންނަންވީއެވެ.\nއައިޖީއެމްއެޗްގެ 25 ބުރީގެ އިމާރާތާއި އެކީގައި މުޅި އައިޖީއެމްއެޗްގެ ނެއިބަރ ހޫޑް އެބަޖެހޭ އަމީނީ މަގަށް ވެސް ފުޅާ ކުރަން. އެގޮތުން ވަރަށް މުހިއްމު ކަމެއް އެސްޓީއޯގެ ވެރިކަލް ގަރާޖް ކުރިމަތީގައި އޮތް ސަަރުކާރުގެ ހުސްބިން ވެސް ހުސްކުރުމަށް ފަހު އެތަނުގައި 25 ބުރީގެ ފްލެޓްސް ތަކެއް ބިނާ ކުރުމަށް ފަހު އެއީ އައިޖީއެމްއެޗް އަށް އަންނަ ބަލި މީހުން ތިބެން ހަދާ ގެސްޓް ހައުސް ފެންވަރުގެ ހޮޓަލަކަށް ހައްދަވަންވީ އެވެ. އެތަނުން ލިބޭނެ އެއިރު އާސަންދައިގެ ކަވަރޭޖް. އެތަން ހިންގާނީ އައިޖީއެމްއެޗް އިން ނެވެ. އެގޮތަށް މިކަން ނިމިގެ އައިޖީއެމްއެޗްގެ ބޭނުން ފުރިހަމަ ގޮތުގައި ރާއްޖޭގެ ރައްޔިތުންނަށް ކުރެވޭނީ. އެނޫން ނަމަ އަގުގެ ތަފާތު މާބޮޑަށް ބޮޑުވެއްޖެނަމަ އަނެއްކާ ވެސް ދިވެހިން ބޭސް ފަރުވާ އަށް ދާނީ ލަންކާ އަދި އިންޑިއާ އަށެވެެ. ލަންކާ އަދި އިންޑިއާ އަށް ބޭސް ފަރުވާ އަށް ދާ ދިވެހިން ސަރުކާރަށް ނުސީދާ ގޮތެއްގައި ހުއްޓުވޭނީ އައިޖީއެމްއެޗް އަށް ބޭނުންވާ ހޮޓާ ވެސް އަޅާ އެތަނުން ކޮޓަރި ތައް ކުޑަ އަގުގައި ބަލި މީހުންނަށާއި އަދި އެމީހުންގެ އެހީތެރިންނަށް ލިބިގެންނެވެ. ކޮންމެހެން އަމިއްލަ އެންމެ ދެ މީހުންގެ ވިޔަފާރި ފުޅާ ކުރުމަށް ޓަކައި އެސްޓީއޯ ލޭބަރ ކްއާރޓަރޒް ކުރިމަތީގައި އޮތް ބޮޑު ހުސްބިން އެގޮތަށް ބާއްވައިގެން ތިބޭ ކަށް ނުޖެހޭނެއެވެ.\nއައިޖީއެމްއެޗްގެ 25 ބުރީގެ އިމާރާތާއި އެކު އެބަޖެހޭ އައިޖީއެމްއެޗްގެ އާއިމާރާތުން ޚިދްމަތް ދެވެން ވާއިރަށް އެތަނަށް ބޭނުންވާ ޑޮކްޓަރުންނާއި އަދި ނަރުހުން ތަމްރީން ކުރުމަށް ޓަކައި ސަރުކާރުން ސިންގަޕޫރުގެ ޔުނިވަރސިޓީ އޮފް ހޮސްޕިޓަލް އާއި ގުޅިގެން އައިޖީއެމްއެެޗްގެ އާއިމާރާތަށް ބޭނުންވާ ހުރިހާ ޑޮކްޓަރުންނާއި އަދި ނަރުހުން ލޯން ސްކީމްގެ ދަށުން ސިންގަޕޫރުން ތަމްރީން ކުރަން. މިކަން ކުރަން އަވަސް ވެގަންނަންވީ މިހާރުން މިހާރަށް ހެލްތް މިނިސްޓްރީން. އެނޫންނަމަ އައިޖީއެމްއެޗްގެ އާއިމާރާތް ނިމޭއިރު އެތަނަށް ބޭނުންވާ ޑޮކްޓަރުންނާއި އަދި ނަރުހުން ނުލިބިގެން އުޅެންޖެހޭނީ.\nއައިޖީއެމްއެޗްގެ 25 ބުރީގެ އިމާރާތުގެ ބިންގާ ރައީސް އަޅުއްވައި ދެއްވި ކަން އެއީ ވަރަށް ރަނގަޅަށް އެމަނިކުފާނު ކުރެއްވި ކަމެކެވެ. އައިޖީއެމްއެޗްގެ އާއި އިމާރާތުގެ ސަބަބުން އަހަރަކު ރާއްޖޭނޭ ބޭރަށް ސިއްޚީ ފަރުވާ އަށް ދިއުމަށް ޓަކައި ރައްޔިތުން އަތުން ޚަރަދު ކުރާ 70 މިލިއަން ޑޮލަރު ލަންކާ އަށް ނުގޮސް ރާއްޖޭގައި ކޮންމެ އަހަރަކު އެފައިސާ ރާއްޖޭގައި ހިފެހެއްޓޭނެއެވެ. މި ކަމުގެ ސަބަބުން ރާއްޖޭގެ އިގްތިސާދަށް އޭގެ ފައިދާ ވަރަށް ބޮޑަށް ކުރާނެއެވެ. މީ މިއަދު ދިވެހިރައްޔިތަކަށް ވެ ހުރެ އުފާކުރަން ޖެހޭނެ ކަމެކެވެ.\nއެއްވެސް ބިޑްކުރުމެއްނެތި މިބާވަތުގެ އިމާރާތްތައް ރާއްޖޭން ބޭރު ކުންފުނި ތަކަށް ބޮޑެތި އަގުތަކުގައި ދެވޭގޮތް ބެލޭނެ އެއްވެސް މިނިވަން މުއައްސަސާއެއްނެތް...އިރާދަ ކުރެއްވިއްޔާ ތިޔަ ހިންގާ ޖަރީމާތައް ނިކަން އަވަހަށް ބެލޭނެ...\nމިއީ ރައްޔިތުންގެ ވިންދާ ގުޅިފައިވާ މަސައްކަތެއް. މި ޢިމާރާތުގެ މަސައްކަތް އައި.ޖީ.އެމް.އެޗް ގައި ކުރިން ހެދި ޢިމާރާތް ގޮތަށް 15 އަހަރު ނުނެގިއްޔާ ކިތަންމެހާވެސް ރަނގަޅު. ފައިސާ ނުދީގެން މަސައްކަތް ހުއްޓާލާ ހިސާބަށް ނުދާނެ ގޮތްވުން ރަނގަޅު.


ކުނި މެނޭޖްކުރުމާ ބެހޭ ގަވާއިދަށް ޢަމަލުކުރުން\nކުނި މެނޭޖްކުރުމާ ބެހޭ ގަވާއިދު، ނަންބަރު R-58/ފ2013 އަށް ޢަމަލުކުރުން\n5 އޮގަސްޓު 2013 ވަނަ ދުވަހު ގެޒެޓްކުރެވި،5ފެބުރުވަރީ 2014 ވަނަ ދުވަހު ޢަމަލުކުރަން ފެށި، ކުނި މެނޭޖްކުރުމާ ބެހޭ ގަވާއިދު (ނަންބަރު: R-58/ފ2013) ގެ 13، 14 އަދި 16 މި ތިން މާއްދާއަށް ޢަމަލުކުރުންވަނީ ފަސްކުރެވިފައެވެ. އަދި މި ތިން މާއްދާއަށް ޢަމަލުކުރަން ފެށުމަށް ކަނޑައެޅިފައިވަނީ5އޮކްޓޫބަރު 2014 ވަނަ ދުވަހުން ފެށިގެންނެވެ.\nމަތީގައި ދަންނަވާފައިވާ ޢަމަލުކުރުން ފަސްކުރެވިފައިވާ ތިން މާއްދާގެ ތެރެއިން 13 ވަނަ މާއްދާއަކީ، ކަނޑުގައި ދުއްވާ އުޅަނދުފަހަރުގައި އުފެދޭ ކުނި ޖަމާކޮށް ބަލަހައްޓާނެ ވަސީލަތެއް ޤާއިމުކުރުމަށް ބުނެފައިވާ މާއްދާއެކެވެ. އަދި 14 ވަނަ މާއްދާއަކީ ބަނދަރުތަކުގައި ކުނި ޖަމާކުރެވޭނެ ވަސީލަތްތަކެއް ޤާއިމުކުރުމެވެ. 16 ވަނަ މާއްދާގައި ބުނެފައިވަނީ ކުނި މެނޭޖްކުރުމުގެ މަސައްކަތްތައް ކުރެވޭނީ އެކަމަށް އެދި އެންވަޔަރަންމަންޓަލް ޕްރޮޓެކްޝަން އޭޖެންސީ (އީ.ޕީ.އޭ) އަށް ހުށަހަޅާ ހުއްދަ ހޯދައިގެން ކަމުގައެވެ. އެހެންކަމުން، އެއްތަނުން އަނެއްތަނަށް ކުނި އުފުލުމާއި ވޭސްޓް މެނޭޖްމަންޓް ސެންޓަރުތައް ހިންގައި ބެލެހެެއްޓުމަކީވެސް އީ.ޕީ.އޭގެ ހުއްދަ ލިބިގެން ކުރަންޖެހޭ މަސައްކަތްތަކެވެ.\nނަމަވެސް، މާލޭގެ މަގުތަކުގެ މަތީގައި ޕިކަޕްތަކުގައްޔާއި އެހެނިހެން ގޮތްގޮތުންވެސް ކުނި އުފުލުމުގައި ޙަރަކާތްތެރިވަމުންދާ ފަރާތްތަކަކީ މިކަމުގެ ހުއްދަ ލިބިގެން އެމަސައްކަތްކުރާ ފަރާތްތަކެއް ނޫންކަމުގައި މި އޭޖެންސީން ފާހަގަކުރަމެވެ. މި ފަދަ ފަރާތްތައް އީ.ޕީ.އޭ ގައި ރަޖިސްޓަރީ ވުމަށްޓަކައި ދެފަހަރެއްގެ މަތިން މިހާރުވަނީ ފުރުޞަތު ދެވިފައެވެ. ނަމަވެސް، މަތީގައި ދަންނަވާފައިވާ މާއްދާތަކާއެކު މުޅި ގަވާއިދަށް ޢަމަލުކުރަން ފަށާ ތާރީޚު ކުޑަތަންވަމުން އަންނައިރުވެސް އެންމެ ތިންފަރާތެއް ފިޔަވައި މިކަމަށް ހުއްދައަށް އެދި މި އޭޖެންސީއަށް އެއްވެސް ފަރާތަކުން ހުށަހަޅާފައެއްނުވެއެވެ.\nރާއްޖޭގެ މީހުން ދިރިއުޅޭ ރަށްރަށުގެ މަގުތަކުގައާއި ގޮނޑުދޮށްތަކާއި މޫދާއި ކަނޑާއި ފަޅު އަދި ބަނދަރުތެރޭގައި އެއްދުވަހުން އަނެއް ދުވަހަށް ކުނި އިތުރުވަމުން ދިއުމަކީ މި އޭޖެންސީން ނުހަނު ކަންބޮޑުވާ ކަމެކެވެ. މިކަމުގެ ސަބަބުން ރަށްރަށުގެ ތިމާވެށީގެ އިތުރުން އެރަށްރަށުގައި ދިރިއުޅެމުންދާ ފަރާތްތަކުގެ ޞިއްޙަތަށްވެސް ވަނީ ގޮންޖެހުންތަކަކާ ކުރިމަތިލާންޖެހިފައެވެ. ވަކިން ޚާއްޞަކޮށް ރާއްޖޭގެ އާބާދީގެ ބޮޑުބައެއް ދިރިއުޅެމުންދާ މާލޭގެ ކުނީގެ ޙާލަތު މިހާރުވަނީ އެކަމަށް އަވަސް ފިޔަވަޅެއް ނާޅާއިފިނަމަ އެކަމުގެ ސަބަބުން ބޮޑެތި މައްސަލަތަކެއް ކުރުވަފާނެ ކަމެއްކަމުގައި މި އޭޖެންސީއަށް ޤަބޫލުކުރެވެއެވެ.\nވީމާ، އިތުރު ފުރުޞަތުތަކެއް ދިނުމަކާ ނުލައި، ކުނި މެނޭޖްކުރުމާބެހޭ ގަވާއިދުގެ މަތީގައި ދަންނަވާފައިވާ ތިން މާއްދާއާއެކު މުޅި ގަވާއިދު5އޮކްޓޫބަރު 2014 ވަނަ ދުވަހުން ފެށިގެން ތަންފީޒުކުރަމުން ގެންދާނެވާހަކަ އެންމެހައި ފަރާތްތަކުގެ ސަމާލުކަމަށް ގެނައުމަށްޓަކައި ދެންނެވީމެވެ.


K. Guraidhoo ge narudhamaage hingun STELCO aa havaalu koffi | Mihaaru\nގުރައިދޫގައި މިއަދު ބޭއްވި ރަސްމިއްްޔާތުގައި ސްޓެލްކޯގެ އެމްޑީ މުގުނީ ވާހަކަދައްކަވަނީ -- ފޮޓޯ: ސްޓެލްކޯ\nކ. ގުރައިދޫގައި އާ ފެން ޕްލާންޓެއް ބަހައްޓައި ނަރުދަމާ ހިންގުން ސްޓެލްކޯ އަށް\n07 ނޮވެމްބަރ 2019 - 21:052comments\nކ. ގުރައިދޫގެ ނަރުދަމާ ހިންގުން ސްޓެލްކޯއާ ހަވާލުކޮށް އެ ރަށުގައި މިއަދު އާ ފެން ޕްލާންޓެއް ބަހައްޓައި އޭގެ ހިދުމަތް އިފްތިތާހުކޮށްފި އެވެ.\nއެ ރަށު ސްކޫލުގައި ބޭއްވި ރަސްމިއްޔާތެއްގައި، ނަރުދަމާ ބެލެހެއްޓުމާ ސްޓެލްކޯގެ ފަރާތުން ހަވާލުވެވަޑައިގަތީ ކުންފުނީގެ މެނޭޖިން ޑައިރެކްޓަރު ހަސަން މުގުނީ އެވެ.\nމީގެ ކުރިން ކައުންސިލުން ބަލަހައްޓަމުން ދިޔަ ނަރުދަމާއާ ސްޓެލްކޯ އިން ހަވާލުވެ، ދިމާވެފައިވާ އެކި މައްސަލަތައް ހައްލުކުރާނެ އެވެ. މުގުނީ ވިދާޅުވީ މި ހިދުމަތް ފުޅާ ކުރުމަށްޓަކައި، އަންނަ އަހަރަށް ލަފާކުރާ ދައުލަތުގެ ބަޖެޓުުގައި ހަތް މިލިއަން ރުފިޔާ ހިމަނާފައިވާ ކަމަށެވެ.\nގުރައިދޫގައި މިއަދު ބޭއްވި ރަސްމިއްޔާތުގައި ބައިވެރިވި ބައެއް މީހުން -- ފޮޓޯ: ސްޓެލްކޯ\nލޯކަލް ޓޫރިޒަމް ކުރިއަރަމުން އަންނަ ގުރައިދޫ އަށް އެކަށީގެންވާ ވަރަށް ފެން ނުލިބޭތީ، އެ މައްސަލަ ހައްލުކުރުމަށް އެ ރަށުގައި މިއަދު އަލަށް އިފްތިތާހުކުރީ 100 ޓަނުގެ ފެން ޕްލާންޓެކެވެ. މި ޕްލާންޓު މިދިޔަ ހަފުތާ އިން ފެށިގެން އަންނަނީ ބޭނުންކުރަމުންނެވެ. ކުރިން ބޭނުން ކުރަމުން އައި 30 ޓަނުގެ ދެ ޕްލާންޓާ އެކު، 160 ޓަނުގެ ފެން އުފެއްދުމުގެ ގާބިލްކަން މިހާރު ލިބިފައި ވެ އެވެ.\nބޭނުންކުރަމުން އައި 30 ޓަނުގެ އެއް ފެން ޕްލާންޓަކީ ކަނޑޫމާ ހޮލިޑޭސް އިން އިން އެ ރަށަށް ހަދިޔާކުރި ޕްލާންޓެކެވެ.\n"މިހާރު ބޭނުން ކުރަނީ މި 100 ޓަނުގެ ޕްލާންޓު އެކަނި. އެކަމަކު އެއަށް ވުރެ ގިނައިން ފެން ބޭނުންވެއްޖެ ހާލަތެއްގައި އަނެއް ދެ ޕްލާންޓު ވެސް ބޭނުންކުރެވޭނެ،" މުގުނީ ވިދާޅުވި އެވެ.\nމި ރަސްމިއްޔާތަށް ވަޑައިގަތް ޝަރަފްވެރި މެހެމާން މަތިވެރި ދާއިރާގެ މެމްބަރު ހަސަން ޒަރީރު ވިދާޅުވީ ފެނުގެ ހިދުމަތް ފުޅާކުރުމަކީ އެ ރަށުގެ ލޯކަލް ޓޫރިޒަމް އަށް ލިބުނު ބޮޑު ކާމިޔާބީއެއް ކަމަށެވެ. ފެނުގެ ހިދުމަތް ރަނގަޅަށް ނުލިބޭތީ، އެ ރަށަށް ޒިޔާރަތްކުރާ ޓޫރިސްޓުން އެހާ ހިތްހަމަ ނުޖެހޭ ކަމަށާއި، އެ މީހުން ލިޔާ ރިވިއުތަކުގެ ސަބަބުން އިތުރު ޓޫރިސްޓުން ލިބުމުގައި ދަތިކަމެއް ކުރިމަތިވާ ކަމަށް އޭނާ ވިދާޅުވި އެވެ.\nމަތިވެރި ދާއިރާގެ މެމްބަރު ހަސަން ޒަރީރު ވާހަކަދައްކަވަނީ -- ފޮޓޯ: ސްޓެލްކޯ\nމީގެ އިތުރުން އެ ރަށުގެ ބިން ހިއްކުމަށާއި އެ ރަށު ސްކޫލުގައި އަށް ކްލާހުގެ އާ އިމާރާތެއް ހަދަން ވެސް އަންނަ އަހަރުގެ ބަޖެޓުގައި ހުށަހަޅާފައިވާ ކަމަށް ޒަރީރު ވިދާލުވި އެވެ. އަދި ކުރިއަށް އޮތް މަސް ދުވަހުގެ ތެރޭގައި އެ ރަށުގެ ބިން ހިއްކުމުގެ މަސައްކަތް ފެށޭނެ ކަމަށް ވެސް ވިދާޅުވި އެވެ.\nގުރައިދޫ އަކީ މީގެ 15 އަހަރު ކުރިން ސުނާމީ ކާރިސާގައި ފެނުގެ ފަށަލަ ވަރަށް ބޮޑަށް ހަލާކުވެ ފެން ލޮނުވެފައިވާ ރަށެކެވެ. އެ ރަށު ރައްޔިތުން މުޅިން ވެސް ބޮމުން އަންނަނީ ވާރޭ ފެނާއި ބަންދުކޮށްފައި ހުންނަ ފެން ގަނެގެން ކަމަށް އެ ރަށު ކައުންސިލުން ބުންޏެވެ.\nއިތުރު ލިޔުންތައް ކ. ގުރައިދޫ ކައުންސިލް ކ. ގުރައިދޫ ހަސަން މުގްނީ، އެމްޑީ (ސްޓެލްކޯ) މެމްބަރު ހަސަން ޒަރީރު (މަތިވެރި)


SunOnline: Shahusu olhuvaalumuge dhauvaa ah Faris inkaaru kuravvaifi\nފާރިސް މައުމޫން: އޭނާގެ މައްޗަށް އުފުލާފައިވާ ޝަޚްސު އޮޅުވާލުމުގެ ކުށުގެ ދައުވާއަށް އޭނާ ވަނީ އިންކާރުކޮށްފައި --- ސަން ފޮޓޯ/ އިހްތިޝާމް މުހައްމަދު\nޝަޚްސު އޮޅުވާލުމުގެ ދައުވާއަށް ފާރިސް އިންކާރުކުރައްވައިފި\n10 މަސް 1 ހަފްތާ ކުރިން - 17 ޖުލައި 2017 3\nރައްޔިތުންގެ މަޖިލީހުގެ ދިއްގަރު ދާއިރާގެ މެމްބަރު އަހުމަދު ފާރިސް މައުމޫންގެ މައްޗަށް ދައުލަތުން އުފުލާފައިވާ ޝަޚްސު އޮޅުވާލުމުގެ ދައުވާއަށް އޭނާ އިންކާރު ކުރައްވައިފި އެވެ.\nއެ މައްސަލައިގައި މިއަދު ކްރިމިނަލް ކޯޓުގައި ބޭއްވި އިބްތިދާއީ އަޑުއެހުމުގައި ދައުލަތުން ވަނީ ދައުވާ އިއްވާފަ އެވެ.\nފާރިސްގެ މައްޗަށް ޝަޚުސު އޮޅުވާލުމުގެ ދައުވާ އުފުލާފައިވަނީ، ފާރިސް ޕީޕީއެމުން ވަކިކޮށްފައިވަނިކޮށް މިއަހަރުގެ މާޗް މަހުގެ 12 ވަނަ ދުވަހު މޫކައި ސުއިޓްސްގައި ބޭއްވި ޕްރެސް ކޮންފަރެންސްއެއްގައި ޕީޕީއެމްގެ ހުއްދަ ނެތި އެ ޕާޓީގެ ލޯގޯއާއި ދިދަ ބޭނުންކޮށްފައިވާ ކަމަށް ބުނެއެވެ.\nއެ ކުށަކީ ޖިނާއަތުގެ ފަސްވަނަ ދަރަޖައިގެ ކުށެކެވެ. އެ ދައުވާ ފާރިސްގެ މައްޗަށް ސާބިތުވެއްޖެ ނަމަ އަންނާނެ ހުކުމަކީ ނުވަ މަހާއި 18 ދުވަހުގެ މުއްދަތަށް ޖަލަށްލުމެވެ. އަދި ކުށަށް އިއުތިރާފު ވެއްޖެ ނަމަ އަދަބު ކަނޑައެޅުމުގެ އަސާސީ މިންގަނޑުން އެއް ދަރަޖަ ލުއިވާނެ ކަމަށް މިއަދުގެ އަޑުއެހުމުގައި ދައުލަތުގެ ވަކީލާ ވަނީ ފާރިސް އަށް އަންގައިދީފަ އެވެ. ކުށަށް އިއުތިރާފުވެއްޖެ ނަމަ ފާރިސްގެ މައްޗަށް އަންނާނީ ހަތް މަހާއި ހަ ދުވަހުގެ ޖަލު ހުކުމެކެވެ.\nނަމަވެސް މިއަދު ވަނީ ފާރިސް އެ ދައުވާއަށް އިންކާރު ކުރައްވާފަ އެވެ.\nމިއަދުގެ އަޑުއެހުމުގައި ގިނަ އިޖުރާއީ ނުކުތާތަކެއް ފާރިސްގެ ފަރާތުން އޭނާގެ ގާނޫނީ ވަކީލު މައުމޫން ހަމީދު ފާހަގަ ކުރެއްވި އެވެ.\nއެގޮތުން ފާރިސް ދިފާއުގައި ވާހަކަ ދެއްކުމަށް ބޭނުންވާ މައުލޫމާތު ޕްރޮސިކިއުޓާ ޖެނެރަލްގެ އޮފީހުން ހާމަކޮށްފައިނުވާ ކަމަށާއި، އެހެން ކަމުން ދައުވާއަށް ޖަވާބުދާރީވެ ދައުވާއާ މެދު ވާހަކަ ދެއްކެވޭނީ އެ މައުލޫމާތުތައް ފޯރުކޮށްދިނުމުން ކަމަށް މައުމޫން ހަމީދު ވިދާޅުވި އެވެ.\nދައުލަތުގެ ވަކީލާ ވަނީ އެ ދައުވާއާ ގުޅޭ ގިނަ ތަކެއްޗަކީ ދައުލަތުގެ ބެލުމުގެ ދަށުގައިވާ ތަކެތި ނޫން ކަމަށް ވިދާޅުވެފަ އެވެ. އެކަމަށް ރައްދު ދެއްވައި މައުމޫން ހަމީދު ވިދާޅުވީ، ކަމާ ގުޅޭ ހުރިހާ މައުލޫމާތެއް ހޯދައި، އެ ފޯރުކޮށްދިނުމަކީ ޕީޖީން ކުރަން ޖެހޭނެ ކަމެއް ކަމަށާއި، އެކަމުން ބަރީއަ ނުވެވޭނެ ކަމަށެވެ.\nގާޒީ ވަނީ ދައުލަތުން ފާރިސްއަށް ފޯރުކޮށްދޭންޖެހޭ ހުރިހާ މައުލޫމާތެއް ދެން އޮންނަ އަޑުއެހުމެއްގެ ކުރިން ފޯރުކޮށްިނުމަށް އަންގާފަ އެވެ.\nދައުލަތުގެ ފަރާތުން ދައުވާ ސާބިތު ކުރުމަށް ހެކީގެ ގޮތުގައި ޝަފައީ ދެ ހެއްކެއް ހުށަހެޅި އެވެ. ނަމަވެސް އެ ދެ ހެކިން ސިއްރުކޮށްދިނުމަށް ދައުލަތުން ވަނީ އެދިފައެވެ. އޭގެ އިތުރުން ހެކީގެ ގޮތުގައި، އިލެކްޝަންސް ކޮމިޝަނުން ފާރިސް މައުމޫން ޕީޕީއެމުން ވަކިކޮށްފައިވާކަން އަންގައި ފޮނުވާފައިވާ ސިޓީ ވަނީ ހުށަހަޅާފަ އެވެ.\nއެ ސިޓީ ހެކީގެ ގޮތުގައި ހުށަހެޅީ، ފާރިސްގެ މައްޗަށް ދައުވާ ކުރާ މައްސަލައިގެ ހާދިސާގެ ކުރިން ފާރިސް ޕީޕީއެމުން ވަކިކޮށްފައިވާކަން ސާބިތުކޮށްދިނުމަށެވެ.\nއޭގެ އިތުރުން ހެކީގެ ގޮތުގައި ހުށަހަޅާފައިވަނީ ޕްރެސް ކޮންފަރެންސްގެ ވީޑިއޯ ހިމެނޭ ސީޑީ އެކެވެ.\nމިއަދުގެ އަޑުއެހުން ނިންމާލަމުން ގާޒީ ވިދާޅުވީ، ދެން އެ މައްސަލައިގެ އަޑުއެހުމެއް އޮންނާނީ އަންނަ އާދީއްތަ ދުވަހުގެ 11:30 ގައި ކަމަށެވެ. އަދި އެ ދުވަހު ދައުވާއަށް ޖަވާބުދާރީ ވުމުގެ ފުރުސަތު ފާރިސްއަސް ލިބޭނެ ކަމަށާއި، އެ ދުވަހު ދިފާއީ ހެކި ހުރި ނަމަ އެ ހެކި ހުށަހެޅުމުގެ ފުރުސަތުވެސް ލިބޭނެ ކަމަށް ގާޒީ ވިދާޅުވި އެވެ.\nޕީޕީއެމް ފާރިސް މައުމޫން\nރައީސަށް ޓިކެޓު ދިންކަން ޕީޕީއެމް އިން ވަނީ އަންގާފައި: އީސީ2ދުވަސް 59 މިނެޓް ކުރިން\nތަރައްގީގެ ރަމްޒެއްގެ ގޮތުން ރައީސް ޔާމީނަށް ދެވަނަ ދައުރެއް4ދުވަސް 13 ގަޑި ކުރިން\nޕްރައިމަރީއަކާ ނުލައި ރައީސް ޔާމީނަށް ރިޔާސީ ޓިކެޓު ދޭން ޕީޕީއެމްގެ ކައުންސިލުން ފާސްކޮށްފި4ދުވަސް 14 މިނެޓް ކުރިން\nޕީޕީއެމްގެ ކެމްޕެއިން ޓީމުތައް ފަސް އަތޮޅަކަށް6ދުވަސް 8 ގަޑި ކުރިން\nރައީސް ޔާމީން އިދިކޮޅު ލީޑަރުންނަށް: މެނިފެސްޓޯގައި އާ ވާހަކައެއް ލިޔުއްވާފައި ދައްކަވާ!2ހަފްތާ 15 ގަޑި ކުރިން